കോവിഡ് മരണം 7481 ആയി;7576 പേർക്കുകൂടി രോഗം | 16Sep2020\nകോവിഡ് മരണം 7481 ആയി;7576 പേർക്കുകൂടി രോഗം\nബെംഗളൂരു : കർണാടകത്തിൽ 7576 പേർക്കുകൂടി കോവിഡ് സ്ഥിരീകരിച്ചു. ഇതോടെ രോഗികൾ 4,75,265 ആയി. പുതുതായി 7406 പേർകൂടി രോഗമുക്തി നേടി. ഇതുവരെ 3,69,229 പേരാണ് രോഗമുക്തി നേടിയത്. ചികിത്സയിലുള്ള 98,536 പേരിൽ 794 പേർ തീവ്രപരിചരണവിഭാഗത്തിലാണ്. ചികിത്സയിലുള്ള 97 പേർകൂടി മരിച്ചതോടെ മരണം 7481 ആയി.\nബെംഗളൂരുവിലും രോഗികളും മരണവും കൂടുന്നു. നഗരത്തിൽ 3084 പേർക്കുകൂടി രോഗം കണ്ടെത്തി. ഇതോടെ രോഗികൾ 176712 ആയി. 41 പേർകൂടി മരിച്ചതോടെ മരണം 2514 ആയി. പുതുതായി 3889 പേർകൂടി രോഗമുക്തി നേടി. ഇതുവരെ 1,34,516 പേരാണ് രോഗമുക്തി നേടിയത്. 39681 പേരാണ് ചികിത്സയിലുള്ളത്.\nബല്ലാരി, ബെലഗാവി, മൈസൂരു, ദക്ഷിണകന്നഡ, ബാഗൽകോട്ട എന്നിവിടങ്ങളിലും രോഗികൾ കൂടുന്നു. മൈസൂരുവിൽ 312 പേർക്കുകൂടി രോഗം സ്ഥിരീകരിച്ചതോടെ രോഗികൾ 26,740 ആയി. 12 പേർക്കൂടി മരിച്ചതോടെ മരണം 615 ആയി. ബല്ലാരിയിൽ 249 പേർക്കും ബെലഗാവിയിൽ 249 പേർക്കും ദക്ഷിണ കന്നഡയിൽ 316 പേർക്കും രോഗം സ്ഥിരീകരിച്ചു.\nയു.എസ്. പ്രസിഡന്റ് തിരഞ്ഞെടുപ്പ്: ഇന്ത്യൻ വംശജരുടെ വോട്ടുകളിൽ ട്രംപ് മുന്നേറ്റമുണ്ടാക്കുമെന്ന് സർവേ\nവീരമൃത്യുവരിച്ച ജവാന്മാരെ സർക്കാർ അവഗണിക്കുകയാണോ എന്ന് കോൺഗ്രസ്\nക്രൈസ്റ്റ് യൂണിവേഴ്‌സിറ്റി-ജ്യോതി ധാരണാപത്രം ഒപ്പുവെച്ചു\nകർണാടകത്തിൽ ആഭ്യന്തരമന്ത്രിയടക്കം രണ്ടു മന്ത്രിമാർക്കുകൂടി കോവിഡ്


വിശ്വാസികള് ഹൃദയങ്ങളില് നിന്ന് വിദ്വേഷം പറിച്ചെറിയണം: മാര്‍പാപ്പ : Marian Pathram\nവത്തിക്കാന് സിറ്റി: വിശ്വാസികള് ഹൃദയങ്ങളില് നിന്ന് വിദ്വേഷം പറിച്ചെറിയുകയും അക്രമങ്ങളെ അപലപിക്കുകയും ചെയ്യണമെന്ന് ഫ്രാന്‍സിസ് മാര്‍പാപ്പ.\nവിശ്വാസികളെന്ന നിലയില് അത് അവരുടെ ഉത്തരവാദിത്തമാണ്. റോമിലെ കൊളോസിയത്തില് വിവിധ മതനേതാക്കളുടെ ഭാഗഭാഗിത്വത്തോടെ സംഘടിപ്പിച്ച സമാധാനപ്രാര്‍ത്ഥനാ സമ്മേളനത്തിന്റെ സമാപന ചടങ്ങില് സംസാരിക്കുകയായിരുന്നു പാപ്പ. ലോകത്തിന്റെ വര്‍ത്തമാനഭാവികാലങ്ങളെക്കുറിച്ചുള്ള ആശങ്കകള് വ്യക്തമായും ഹൃദയംഗമമായും പങ്കുവയ്ക്കുന്നതില് പ്രാര്‍ത്ഥന സുപ്രധാന പങ്കുവഹിക്കുന്നു. യുദ്ധം മനുഷ്യജീവിതത്തെ അപഹസിക്കുന്ന ആക്രമണമാണ്. വര്‍ദ്ധമാനമായ ആയുധക്കച്ചവടം ഒരു ദുരന്തമാണ്. യുദ്ധം രാഷ്ട്രീയത്തിന്റെയും മാനവികതയുടെയും പരാജയവും ലജ്ജാകരമായ കീഴടങ്ങലും തിന്മകളുടെ ശക്തികള്‍ക്ക് മുമ്പിലുള്ള തോല്‍വിയുമാണെന്നാണ് താന് വിശ്വസിക്കുന്നത്. യുദ്ധങ്ങളില് ജനങ്ങളുടെ ജീവന് വച്ച് കളിക്കാനാകില്ല.\nഎന്നാല് ആഗോളസമൂഹം സഹാനുഭൂതി പ്രകടമാക്കുന്നതിന് പകരം വേദനയെ വര്‍ണ്ണശമ്പളമാക്കി കാഴ്ചവസ്തുവാക്കുകയാണ് ചെയ്യുന്നത്. അനുകമ്പ വളര്‍ത്തിയെടുക്കേണ്ടത് നമ്മുടെ ആവശ്യമാണ്. സമാധാനത്തില് സഹോദരങ്ങളായിരിക്കുക. പാപ്പ ഓര്‍മ്മിപ്പിച്ചു.


പോസ്റ്റര് കീറുന്നവരുടെ ശ്രദ്ധക്ക്, എഴുതിയത് രാജേഷ് എ‌ന് ആര് , വിഷയം കവിതകള് , Published by Saikatham Books ::: കേരളാ ബുക്ക് സ്റ്റോർ\nAuthor രാജേഷ് എ‌ന് ആര്\nOther Books of രാജേഷ് എ‌ന് ആര്\nmore about author രാജേഷ് എ‌ന് ആര്\nBook Name in English : Poster Keerunnavarude Sradhaykku\nസങ്കീര്‍ണമായ ലോകത്തിന്റെയും ജീവിതാനുഭവങ്ങളുടയും അകം ലോകത്തെ അനാവരണം ചെയ്യാന് ശ്രമിക്കുന്ന കവിതകള് . ഈ കവിതകള് നമുക്കു സുപരിചിതമായ ഗ്രാഫുകളെ മായിച്ച് അസാധാരണവും വിചിത്രവുമായ വിന്യാസങ്ങളിലെത്തിച്ചേരുന്നു. ഈ ശ്രമത്തിനിടയില് കാവ്യബിംബങ്ങളും ശിഥിലമായ് തീരുന്ന കാഴ്ച്കകളും ചില കവിതകളില് കാണാം. എങ്കിലും അവയെല്ലാം പറയാന് ശ്രമിക്കുന്നതു ഒരു ശരാശരി മലയാളിയുടെ ദൈനംദിന ജീവിതത്തിന്റെ വേദനകളും അനുഭവ രാശികളുമാണ്. രചനകളില് കാണുന്ന ഒരു ഗ്രാമീണന്റെ സഹജമായ ആര്‍ജ്ജവവും, ഗ്രാമീണപ്രകൃതിയുടെ തനതുലോകവും ഈ കവിതകളെ മാറ്റിനിര്‍ത്തുന്നു.\nWrite Your Review about പോസ്റ്റര് കീറുന്നവരുടെ ശ്രദ്ധക്ക്


പണിമുടക്ക് രോഗികളെ വലയ്ക്കുന്നു; പ്രതിഷേധം ശക്തം | Wayanad | Kerala | Deshabhimani | Sunday Apr 15, 2018\nപണിമുടക്ക് രോഗികളെ വലയ്ക്കുന്നു; പ്രതിഷേധം ശക്തം\nകൽപ്പറ്റ ജനറൽ ആശുപത്രി കാഷ്വാലിറ്റിയിൽ പരിശോധനക്കെത്തിയവർ\nകൽപ്പറ്റ , കെജിഎംഒഎയുടെ നേതൃത്വത്തിൽ നടക്കുന്ന പണിമുടക്ക് രോഗികളെ വലയ്ക്കുന്നു. അതേസമയം രോഗികളോടും പൊതുസമൂഹത്തോടുമുള്ള ഉത്തരവാദിത്വം മറന്ന് പെരുമാറുന്ന ഡോക്ടർമാർക്കെതിര പ്രതിഷേധവും ജില്ലയിലെ പല ആരോഗ്യ കേന്ദ്രങ്ങളിലും ഉയരുന്നുണ്ട്. സംസ്ഥാനവ്യാപകമായി ഡോക്ടർമാർ നടത്തുന്ന സമരത്തിന്റെ ഭാഗമായാണ് സമരം. ആദിവാസകൾ ഉർപ്പടെ ആയിരകണക്കിനാളുകൾ സർക്കാർ ആശുപത്രികളെ ആശ്രയിക്കുന്ന ജില്ലയിൽ ഡോക്ടർമാർ രോഗികളോട് കാട്ടുന്നത് ക്രൂരതയാണെന്ന് ചികിത്സക്കെത്തുന്ന രോഗികളും ബന്ധുക്കളും പറഞ്ഞു.\nമാനന്തവാടി ജില്ലാ ആശുപത്രിയിലെ 11 ഒപി കളാണ് മുടങ്ങിയത്. രോഗികൾക്ക് കഴിഞ്ഞദിവസം മണിക്കൂറുകളോളം അത്യാഹിത വിഭാഗത്തിനു മുന്നിൽ ക്യൂ നിൽക്കേണ്ടിവന്നു. അതേസമയം ശനിയാഴ്ച ഡോക്ടറില്ലാത്തതിനാൽ പലരും സ്വകാര്യആശുപത്രികളെയും ആശ്രയിക്കേണ്ടി വന്നു. ജില്ലാ ആശുപത്രി അത്യാഹിത വിഭാഗത്തിനു മുന്നിൽ നീണ്ട നിര രൂപപ്പെട്ടിരുന്നു. പ്രായമായവരും കൈക്കുഞ്ഞുങ്ങളുമായി എത്തിയവരുമാണ് ഏറെ പ്രയാസപ്പെട്ടത്. അസ്ഥിരോഗം, സ്ത്രീ രോഗം, നേത്രരോഗം, ജനറൽ മെഡിസിൻ, ത്വക് രോഗം, ദന്തരോഗം എന്നിയുടെ ഒപി കളുടെ പ്രവർത്തനം താറുമാറായി.\nതിരക്ക് പരിഗണിച്ച് അധികൃതർ ഒരേ സമയം രണ്ട് ഡോക്ടർമാരെ ജില്ലാ ആശുപത്രിയിലെ അത്യാഹിത വിഭാഗത്തിൽ നിയമിച്ചത് രോഗികൾക്ക് അൽപം ആശ്വാസം പകർന്നു. കൽപ്പറ്റ ജനറൽ ആശുപത്രിയിൽ ഡോക്ടർമാരുടെ കുറവ് കാരണം അത്യഹിത വിഭാഗത്തിന് മുന്നിൽ രോഗികളുടെ തിരക്ക് അനുഭവപ്പെട്ടു.\nവിവിധ ആശുപത്രികളിൽ ചികിത്സയ്ക്കായെത്തിയവർ ഡോക്ടർമാരുടെ പണിമുടക്കിനോട് ശക്തമായ എതിർപ്പ് പ്രകടിപ്പിച്ചു. മണിക്കൂറുകളോളം ക്യൂ നിൽഗക്കണ്ടി വരുന്നതിന്റെയും ചികിത്സ നിഷേധിക്കപ്പെടുന്നതിന്റെയും രോഷവും നിരാശയും പലരും ആശുപത്രി ജീവനക്കാരോടും സെക്യൂരിറ്റി ജീവനക്കാരോടുമാണ് തീർത്തത്.\nചിലയിടങ്ങളിൽ താൽക്കാലികമായി നിയമിച്ച ഡോക്ടർമാരിൽ ചിലർ പണിമുടക്കിനൊപ്പം ചേർന്നതും ആശുപത്രിയിലെത്തിയവരുടെ പ്രതിഷേധം ഇരട്ടിപ്പിച്ചു. സ്വകാര്യ പ്രക്ടീസിന് വേണ്ടി നിലകൊള്ളുന്നവരാണ് പണിമുടക്കിന് പിന്നില്ലെന്ന് രോഗികളും ബന്ധുക്കളും ആരോപിച്ചു.


കോവിഡ് ബാധിച്ച് ചികില്‍സയിലായിരുന്ന പ്രവാസി മലയാളി മരിച്ചു |Oman social forum activist anees death in muscat\nHome Newsfeed കോവിഡ് ബാധിച്ച് ചികില്‍സയിലായിരുന്ന പ്രവാസി മലയാളി മരിച്ചു\nമസ്‌കത്ത്: ഒമാനില് കോവിഡ് ബാധിച്ച് മലയാളി യുവാവ് മരിച്ചു. തൃശൂര് പാവറട്ടി പെരിങ്ങാട് സ്വദേശി തട്ടറമ്പില് ഹനീഫയുടെ മകന് അനീസ് (39) ആണ് മസ്‌കത്തില് മരിച്ചത്. മസ്‌കത്തിലെ ഖൗല ആശുപത്രിയില് ചികിത്സയിലിരിക്കവെയാണ് അന്ത്യം.\nമസ്‌കത്തിലെ മബേലയില് സ്വന്തമായി വ്യാപാരം നടത്തിവരികയായിരുന്നു. ഒമാന് സോഷ്യല് ഫോറം പ്രവര്‍ത്തകനായിരുന്നു. നടപടികൃമങ്ങള്‍ക്ക് ശേഷം മൃതദേഹം മസ്‌കത്തില് ഖബറടക്കും. സോഷ്യല് ഫോറം പ്രവര്‍ത്തകര് നടപടിക്രമങ്ങള് നേതൃത്വം നല്‍കി. സോഷ്യല് ഫോറം ഒമാന് ഭാരവാഹികള് അനുശോചനം അറിയിച്ചു.\nമാതാവ്: ഖദീജ. ഭാര്യ: ഷിംന. മക്കള്: അമാന്, ആയിഷ, ഹസ്സ. സഹോദരന്മാരായ ഹാരിസ്, നിയാസ് എന്നിവര് മസ്‌ക്കത്തിലുണ്ട്.\nPrevious articleകോവിഡ് പ്രോട്ടോകോൾ ലംഘനം; ഖത്തറിൽ 98 പേർ അറസ്റ്റിൽ\nNext articleവീടുകള് ഹോട്ടലുകള് പോലെ വാടകയ്ക്ക് നല്‍കാനുള്ള നിയമത്തിന് ഖത്തര് മന്ത്രിസഭാ അംഗീകാരം


അക്ഷരമാല മടങ്ങിയെത്തും; മാതൃഭൂമിയുടെ പോരാട്ടം വിജയത്തിലേക്ക് | Malayalam alphabet returns to textbooks\n‘മായരുത് മലയാളം’ സംവാദം നിയമസഭയിൽ\nതിരുവനന്തപുരം: സ്കൂൾ ക്ലാസുകളിലെ പാഠപുസ്തകങ്ങളിൽ മലയാളം അക്ഷരമാല തിരിച്ചെത്തുന്നു. മലയാളത്തിന്റെ നിലനിൽപ്പിനുവേണ്ടിയുള്ള ഈ തിരുത്തലിന് വഴിതെളിച്ചത് മാതൃഭൂമി തുടങ്ങിവെച്ച സംവാദം.\nപാഠപുസ്തകങ്ങളിൽ അക്ഷരമാല പഠിപ്പിക്കാത്തത് ഗൗരവമായ പ്രശ്നമായി കാണുന്നുവെന്ന് മന്ത്രി വി. ശിവൻകുട്ടി നിയമസഭയിൽ പറഞ്ഞു. ‘‘അക്ഷരമാല പാഠപുസ്തകങ്ങളിൽ ഉൾപ്പെടുത്തും. അക്ഷരമാല എങ്ങനെ ഒഴിവായെന്ന് പരിശോധിക്കും’’ -മന്ത്രി പ്രഖ്യാപിച്ചു.\nമാതൃഭൂമിയിൽ എം.എൻ. കാരശ്ശേരി തുടങ്ങിവെച്ച് ഭാഷാപണ്ഡിതരും ഭാഷാസ്നേഹികളും ഏറ്റെടുത്ത ‘മായരുത് മലയാളം’ എന്ന സംവാദം വിദ്യാഭ്യാസ നിയമഭേദഗതി ബില്ലിന്റെ ചർച്ചയിൽ സഭയുടെ ശ്രദ്ധയിലെത്തിച്ചത് ചീഫ് വിപ്പ് ഡോ. എൻ. ജയരാജാണ്. മലയാളം പാഠപുസ്തകങ്ങളിലൊന്നും അക്ഷരമാല ഉൾപ്പെടുത്തിയിട്ടില്ലെന്നും കുട്ടികളെ അത് പഠിപ്പിക്കുന്നില്ലെന്നുമുള്ള ഗുരുതര വീഴ്ച സമൂഹത്തിന്റെ ശ്രദ്ധയിൽക്കൊണ്ടുവന്നത് ഈ സംവാദമാണ്.\n‘‘എസ്.സി.ഇ.ആർ.ടി.യാണ് പാഠപുസ്തകം തയ്യാറാക്കുന്നത്. അക്ഷരമാല ഒഴിവായിപ്പോയ സാഹചര്യം എന്തെന്ന് അറിയില്ല. പരിശോധിച്ച് തെറ്റുതിരുത്തും. മലയാളം ബോധപൂർവം പഠിപ്പിക്കാത്ത സ്കൂളുകളിലെ സാഹചര്യവും പരിശോധിക്കും’’ -മന്ത്രി പറഞ്ഞു.\nകേരളപ്പിറവി ദിനത്തിൽ മാതൃഭൂമിയിൽ പ്രൊഫ. എം.എൻ. കാരശ്ശേരി എഴുതിയ ‘വിദ്യാഭ്യാസ മന്ത്രി അറിയാൻ’ എന്ന ലേഖനമാണ് ലോകമെങ്ങുമുള്ള മലയാളികൾ ശ്രദ്ധിച്ച സംവാദത്തിന് തുടക്കമിട്ടത്. ഡോ. വി.ആർ. പ്രബോധചന്ദ്രൻ നായരും കെ. ജയകുമാറും വേണുഗോപാലപ്പണിക്കരും എം.ആർ. രാഘവ വാരിയരും ഡോ. തോമസ് മൂലയിലും സംവാദം ഏറ്റെടുത്തു. സാമൂഹിക മാധ്യമങ്ങളിലൂടെ ഇതേപ്പറ്റി ഒട്ടേറെപ്പേർ പ്രതികരിക്കുകയും ചെയ്തു. പൊതുജനങ്ങളിൽനിന്നും മാതൃഭൂമിയിലേക്ക് ഒട്ടേറെ പ്രതികരണങ്ങളെത്തി.\n12 വർഷമായി കേരളത്തിലെ മലയാളം ബോധനമാധ്യമമായ സ്കൂളുകളിലെ പാഠപുസ്തകങ്ങളിൽപ്പോലും അക്ഷരമാലയില്ല. 2009-ലെ പാഠ്യപദ്ധതി പരിഷ്കരണത്തിന്റെ ഭാഗമായാണ് അക്ഷരമാല ഒഴിവാക്കിയത്.\nനിയമസഭയിലെ പ്രഖ്യാപനത്തിനുശേഷം മന്ത്രി വി. ശിവൻകുട്ടി, എം.എൻ. കാരശ്ശേരിയെ വിളിച്ച് സർക്കാരിന്റെ തീരുമാനം അറിയിച്ചു.\nഎന്തുകൊണ്ടാണ് ചെറിയ ക്ലാസുകളിൽ അക്ഷരമാല പഠിക്കേണ്ടതില്ലെന്നു പറയുന്നതെന്ന് എൻ. ജയരാജ് ചോദിച്ചു. ആദ്യം അക്ഷരം, പിന്നെ വാക്ക്, അതുകഴിഞ്ഞ് വാക്യം, അതുംകഴിഞ്ഞ് ആശയം എന്നതായിരുന്നു പരമ്പരാഗത പഠനരീതി. അത് ആശയം, വാക്യം, വാക്ക്, അക്ഷരം എന്ന ക്രമത്തിലേക്ക് മാറ്റിയിരിക്കുന്നു. പരമ്പരാഗത രീതിയെ ഒറ്റദിവസംകൊണ്ട് നിഷ്‌കാസനം ചെയ്താൽ പഠനത്തിന്റെ ലക്ഷ്യം കൈവരിക്കാനാവുമോ?. അക്ഷരം പഠിപ്പിക്കാനുള്ള സാഹചര്യം ഉണ്ടാക്കാൻ വിദ്യാഭ്യാസമന്ത്രി ഇടപെടണം. വിദ്യാഭ്യാസ മേഖലയിൽ ഭരണപരമായ പരിഷ്കരണം മാത്രം പോരാ, സാംസ്കാരിക പശ്ചാത്തലംകൂടി ഒരുക്കണം -ജയരാജ് പറഞ്ഞു.\nശിവൻകുട്ടിയുടെ നടപടി മാതൃകാപരം -എം.എൻ. കാരശ്ശേരി\nപാഠപുസ്തകങ്ങളിലേക്ക് മലയാളം അക്ഷരമാല തിരിച്ചെത്തിക്കാൻ വിദ്യാഭ്യാസ മന്ത്രി വി. ശിവൻകുട്ടി എടുത്ത നടപടി മാതൃകാപരമാണെന്ന് എം.എൻ. കാരശ്ശേരി പറഞ്ഞു. അക്ഷരമാല അപ്രത്യക്ഷമായത് സംവാദമാക്കി പൊതു ശ്രദ്ധയിലെത്തിക്കാനും തിരിച്ചുകൊണ്ടുവരാനും മാതൃഭൂമി ചെയ്ത കാര്യം മഹത്തരമാണെന്നും അദ്ദേഹം പറഞ്ഞു.


Bihar Chief Minister Nitish Kumar Declared State wide Lockdown till May 15 | ബിഹാറില് ലോക്ക്ഡൗണ് പ്രഖ്യാപിച്ചു; പിടിവിട്ട് കൊറോണ, ശക്തമായ നടപടി എടുക്കണമെന്ന് കോടതി - Malayalam Oneindia\n3 min ago രാജ്യത്തെ ഓക്‌സിജന് വിതരണം നിരീക്ഷിക്കാന് 12 അംഗ സമിതിയെ നിയോഗിച്ച് സുപ്രീം കോടതി\n7 min ago മരുന്നും ചികിത്സയും ഉറപ്പാക്കും: കോവിഡ് വാര് റൂമുമായി റാന്നി, തിങ്കളാഴ്ച്ച ആരംഭിക്കും\n18 min ago വയനാട് ജില്ലയില് ഇന്ന് 1196 പേര്‍ക്ക് കൂടി കോവിഡ്, ടെസ്റ്റ് പോസിറ്റിവിറ്റി റേറ്റ് 26.03\nnitish kumar നിതീഷ് കുമാര് bihar coronavirus covid19\nUpdated: Tue, May 4, 2021, 18:10 [IST]\nപട്‌ന: കൊറോണ വൈറസ് രോഗം അതിവേഗം വ്യാപിക്കുന്ന ബിഹാറില് സര്‍ക്കാര് ലോക്ക്ഡൗണ് പ്രഖ്യാപിച്ചു. ഈ മാസം 15 വരെയാണ് ലോക്ക് ഡൗണ് എന്ന് മുഖ്യമന്ത്രി നിതീഷ് കുമാര് അറിയിച്ചു. പട്‌ന ഹൈക്കോടതി കൊവിഡ് പ്രതിരോധത്തില് സര്‍ക്കാരിനെ രൂക്ഷമായി വിമര്‍ശിച്ചതിന് പിന്നാലെയാണ് മുഖ്യമന്ത്രിയുടെ പ്രഖ്യാപനം. ലോക്ക് ഡൗണ് പ്രഖ്യാപിക്കണമെന്നും അല്ലെങ്കില് സ്വന്തമായി നടപടി സ്വീകരിക്കുമെന്നും ഹൈക്കോടതി മുന്നറിയിപ്പ് നല്‍കിയിരുന്നു.\nസംസ്ഥാനത്ത് കൊറണ വ്യാപിക്കുന്ന സാഹചര്യം ചര്‍ച്ച ചെയ്യാന് തിങ്കളാഴ്ച മുഖ്യമന്ത്രി പ്രത്യേക മന്ത്രിസഭാ യോഗം വിളിച്ചിരുന്നു. ബിഹാറിലെ ഉന്നത ഉദ്യോഗസ്ഥരും യോഗത്തില് സംബന്ധിച്ചു. ഈ യോഗത്തില് നിര്‍ണായകമായ തീരുമാനം എടുക്കുകയും ചെയ്തു. ഇന്ന് സോഷ്യല് മീഡിയ വഴിയാണ് മുഖ്യമന്ത്രി പ്രഖ്യാപനം നടത്തിയത്. ഹൈക്കോടതി ഇടപെടല് കൂടിയായപ്പോഴാണ് സര്‍ക്കാര് വേഗത്തില് പ്രഖ്യാപനം നടത്തിയത്.\nമെയ് 15 വരെ ലോക്ക് ഡൗണ് പ്രഖ്യാപിക്കാന് തീരുമാനിച്ചിട്ടുണ്ടെന്ന് മുഖ്യമന്ത്രി അറിയിച്ചു. ലോക്ക്ഡൗണ് കാലയളവില് ഏര്‍പ്പെടുത്തുന്ന നിയന്ത്രണങ്ങള് സംബന്ധിച്ച് പരിശോധിക്കാന് ഒരു സമതിയെ നേരത്തെ മുഖ്യമന്ത്രി നിയോഗിച്ചിരുന്നു. ചീഫ് സെക്രട്ടറി ത്രിപുരാരി ശരണ് ഉള്‍പ്പെടുന്ന സമിതിയെ ആണ് നിയോഗിച്ചത്. ചീഫ് സെക്രട്ടറി പിന്നീട് മാധ്യമങ്ങളെ കണ്ടു. ലോക്ക് ഡൗണ് കാലയളവില് എല്ലാ സര്‍ക്കാര്, സ്വകാര്യ ഓഫീസുകളും അടച്ചിടാന് സര്‍ക്കാര് തീരുമാനിച്ചുവെന്ന് ചീഫ് സെക്രട്ടറി പറഞ്ഞു. അവശ്യസര്‍വീസുകള് ഉണ്ടാകും. അവശ്യവസ്തു ലഭ്യത ഉറപ്പാക്കുകയും ചെയ്യും.\nBihar Chief Minister Nitish Kumar Declared State wide Lockdown till May 15


ഗോവയില് ബിജെപി ആദ്യഘട്ട സ്ഥാനാര്‍ഥി പട്ടിക പ്രഖ്യാപിച്ചു - Express Kerala\nNational Politics January 20, 2022 | Published by : Express Kerala Network\nമുംബൈ: ഗോവയില് ബിജെപി ആദ്യഘട്ട സ്ഥാനാര്‍ഥി പട്ടിക പ്രഖ്യാപിച്ചു. 34 പേരുടെ പട്ടികയാണ് പുറത്ത് വിട്ടത്. മുഖ്യമന്ത്രി പ്രമോദ് സാവന്ദ് സാന്‍ക്വലിം മണ്ഡലത്തില് നിന്ന് തന്നെ ജനവിധി തേടും. മുന് മുഖ്യമന്ത്രി മനോഹര് പരീക്കറിന്റെ മകന് പട്ടികയില് ഇടമില്ല. കോണ്‍ഗ്രസ് നേതാവ് പ്രതാപ് സിംഗ് റാണെയ്ക്ക് എതിരെ മരുമകളെയാണ് കളത്തിലിറക്കിയത്.\nബിജെപിയില് എതിര് ശബ്ദമില്ലാത്ത നേതാവായിരുന്നു മനോഹര് പരീക്കറെങ്കിലും അദ്ദേഹത്തിന്റെ മകന് ആ പരിഗണന പാര്‍ട്ടി നല്‍കിയിട്ടില്ല . പനാജി മണ്ഡലത്തിലെ ബിജെപി ടിക്കറ്റ് കോണ്‍ഗ്രസില് നിന്ന് കൂറ് മാറി എത്തിയ സിറ്റിംഗ് എംഎല്‍എ ബാബുഷ് മോന്‍സറാട്ടിന് തന്നെ നല്‍കി. പരീക്കറിന്റെ മരണ ശേഷം നടന്ന ഉപതരെ!ഞ്ഞെടുപ്പില് പനാജി മണ്ഡലം കോണ്‍ഗ്രസിനായി പിടിച്ചെടുത്തയാളാണ് ബാബുഷ്. പിന്നീടാണ് ബിജെപിയിലേക്ക് പോയത്.\nഇത്തവണ പനാജിയില് തന്നെ മത്സരിക്കുമെന്ന് ഉറച്ച് പ്രചാരണം തുടങ്ങിയ ഉത്പലിന്റെ ഇനിയുള്ള നീക്കങ്ങള് നി!!ര്‍ണായകമാവും. ശേഷിക്കുന്ന 16 മണ്ഡലങ്ങളില് ഒന്നില് മത്സരിക്കാമെന്ന അനുനയ ഫോര്‍മുല ഉത്പല് അംഗീകരിച്ചിട്ടില്ല. ബിജെപിയുടേത് ഉപയോഗിച്ച് വലിച്ചെറിയുന്ന നയമാണെന്ന് പറഞ്ഞ അരവിന്ദ് കെജരിവാള് പനാജിയില് ഉത്പലിന് ആം ആദ്മി ടിക്കറ്റ് വാഗ്ദാനം ചെയ്തു.\nപോരിം മണ്ഡലത്തില് മുതിര്‍ന്ന കോണ്‍ഗ്രസ് നേതാവ് പ്രതാപ് സിംഗ് റാണെയ്‌ക്കെതിരെ മരുമകള് ദിവ്യറാണെയെയാണ് ബിജെപി കളത്തിലിറക്കുന്നത്. ബിജെപി സര്‍ക്കാരില് മന്ത്രിയായ മകന് വിശ്വജിത്ത് അച്ഛനെതിരെ മത്സരിക്കാന് സന്നദ്ധനായിരുന്നു. എന്നാല് വാല്‍പോയ് മണ്ഡലത്തില് തന്നെ തുടരും.\nമാന്‍ഡറിമില് സ്ഥാനാര്‍ഥിത്വം പ്രതീക്ഷിച്ച മുന് മുഖ്യമന്ത്രി ലക്ഷ്മികാന്ത് പര്‍സേക്കറിന് ബിജെപി പട്ടികയില് ഇടമില്ല. കഴിഞ്ഞ തവണ കോണ്‍ഗ്രസ് ടിക്കറ്റില് ജയിച്ച ശേഷം ബിജെപിയിലേക്ക് കൂറ്മാറിയ സിറ്റിങ് എംഎല്‍എ ദയാനന്ദ് സോപ്‌തെയ്ക്ക് തന്നെയാണ് ഇവിടെ ബിജെപി ടിക്കറ്റ് നല്‍കിയത്.\nപി സി ജോർജിന് അഭിവാദ്യവുമായി ബിജെപി നേതാക്കൾ;പ്രതിഷേധിച്ച് പിഡിപിയും\nകശ്മീർ ഫയൽസ് രാജ്യത്തിന്റെ മതസൗഹാര്‍ദം തകര്‍ക്കുന്നത്’; ചിത്രത്തിനെതിരെ ശരദ് പവാര്


Nivin Pauly is the lucky star of 2014 - Malayalam Filmibeat\nഫഹദില് നിന്നും ദുല്‍ഖറില് നിന്നും നിവിനിനെ വ്യത്യസ്തനാക്കുന്നത്??\nസിനിമാ പ്രാന്തന്* പറഞ്ഞതുപോലെ പാലഭിഷേകം നടത്താന് ഫാന്‍സില്ല...തെറിയഭിഷേകം നടത്താന് ഹേടെന്‍സ് ഇല്ല...കൈത്താങ്ങാവാന് സിനിമാ പാരമ്പര്യമില്ല...ന്യൂ ജനറേഷന് ജാഡകളില്ല...നന്മനിറഞ്ഞ കുറച്ച് ചിത്രങ്ങളും വിജയവും മാത്രം. സാധാരണ പ്രേക്ഷകരുടെ സ്‌നേഹവും കൈത്തണലും മാത്രമാണ് നിവിന് പോളി എന്ന നടന്റെ കൈമുതല്...\nദുല്‍ഖര് സല്‍മാന് ഒരിക്കല് പറഞ്ഞിട്ടുണ്ട്, നിവിന് പോളിയോട് ശരിക്കും ബഹുമാനം തോന്നുന്നു എന്ന്. 'വാപ്പച്ചിയുടെ മകനല്ലായിരുന്നുവെങ്കില് ഞാന് സിനിമയിലെത്തുമോ, എത്തിയാല് തന്നെ ഇതുപോലെ പിടിച്ചു നില്‍ക്കാന് കഴിയുമോ എന്നൊന്നും എനിക്കറിയില്ല. പക്ഷെ നിവിനിനെ കാണുമ്പോള് അഭിമാനം തോന്നുന്നു'.\nകാര്യം സത്യമാണ്, മലയാള സിനിമയില് മക്കള് ആധിപത്യം അരങ്ങ് കീഴടക്കുമ്പോഴാണ് സൂപ്പര്‍സ്റ്റാറുകളോടും താരപുത്രന്മാരോടും മത്സരിച്ചു നിന്ന് നിവിന് ഒറ്റയ്ക്ക് ജയിച്ചത്. ഫാസിലിന്റെ മകനായി ഫഹദും മമ്മൂട്ടിയുടെ മകനായി ദുല്‍ഖറും നിന്നപ്പോള് പറയാന് ഒരു സിനിമാ പാരമ്പര്യവുമില്ലാതെ നിവിനും അവര്‍ക്കൊപ്പം മത്സരിച്ചു നിന്നു. ശക്തമായ ഒരു സൗഹൃദമായിരുന്നു നിവിന്റെ ബലം.\nസിനിമാപ്രാന്തന്- ഫേസ്ബുക്കിലെ ഒരു ഫിലീം പ്രമോഷന് പേജ്\nസൗഹൃദത്തിന്റെ കൂട്ടില് പിറന്ന മലര്‍വാടി ആര്‍ട്‌സ് ക്ലബ്ബ് എന്ന ചിത്രത്തിലൂടെയാണ് നിവിന് പോളി എന്ന നടന്റെ അരങ്ങേറ്റം. വിനീത് ശ്രീനിവാസന് പരിചയപ്പെടുത്തിയ മുന്‍കോപിയായ പ്രകാശനെ പ്രേക്ഷകര്‍ക്ക് പെട്ടന്ന് ഇഷ്ടപ്പെട്ടു.\nമലര്‍വാടി ആര്‍ട് ക്ലബ്ബിന് ശേഷം ഒത്തിരി ചിത്രങ്ങളില് ചെറുതും വലതുമായ വേഷങ്ങള് നിവിന് ചെയ്തു. പക്ഷെ കരിയറിന് ഒരു ബ്രേക്ക് നല്‍കാന് വീണ്ടും വിനീത് ശ്രീനിവാസന് വന്നു. തട്ടത്തിന് മറയത്ത് എന്ന ചിത്രം നിവിന് പോളി എന്ന നടനെ മലയാള സിനിമയില് അടയാളപ്പെടുത്തി.\nട്രാഫിക്, ദി മെട്രോ, സെവന്‍സ്, സ്പാനിഷ് മസാല, ഭൂപടത്തിലില്ലാത്ത ഒരിടം, പുതിയ തീരങ്ങള്, ചാപ്‌റ്റേഴ്‌സ്, ടാ തടിയാ, തുടങ്ങിയ ചിത്രങ്ങളില് ചെറുതും വലുതുമായ ചില വേഷങ്ങള് ചെയ്തുകൊണ്ട് നിവിന് കാലുറപ്പിക്കാന് തുടങ്ങി.\nനേരം എന്ന ചിത്രമാണ് വീണ്ടും നിവിന്റെ ജീവിതത്തില് തെളിച്ചം നല്‍കിയത്. അല്‍ഫോണ്‍സ് പുത്രനുമായുള്ള സൗഹൃദവും ഈ വിജയത്തിന്റെ അടിസ്ഥാനമാണ്. നിവിന്- നസ്‌റിയ എന്ന വിജയ ജോഡികളും ഇതിലൂടെ ഉദിച്ചു. നിവിന് യുവനായകന്മാരില് ഒരാളായി ഉയര്‍ന്നു.\nഈ വര്‍ഷത്തെ ആദ്യവിജയം മലയാള സിനിമയിക്ക് ലഭിച്ചത് നിവിന് പോളിയിലൂടെയാണ്. എബ്രിഡ് ഷൈന് സംവിധാനം ചെയ്ത 1983 എന്ന ചിത്രത്തില് കൗമാരക്കാരനില് തുടങ്ങി മധ്യവയസ്‌കന് വരെയായി നിവിന് പ്രേക്ഷകരെ ഞെട്ടിച്ചു. അവിടെയും ഒരു സൗഹൃദത്തിന്റെ വിജയം കാണാം.\nഈ വര്‍ഷം നിവിന് അഭിനയിച്ച ചിത്രങ്ങളെല്ലാം ഹിറ്റാണ്. 1983ന് ശേഷം ഓം ശാന്തി ഓശാന, ബാംഗ്ലൂര് ഡെയ്‌സ് എന്നീ ചിത്രങ്ങള് മികച്ച വിജയം നേടി. അതിഥി താരമായി ലാല്‍ജോസിന്റെ വിക്രമാദിത്യനിലുമെത്തി. അതും വിജയം.\nRead more about: nivin pauly actor malayalam film movie 1983 bangalore days നിവിന് പോളി മലയാളം സിനിമ നടന് ബാംഗ്ലൂര് ഡെയ്‌സ് ഓം ശാന്തി ഓശാന\nNivin Pauly is the lucky star of 2014


ഭീം ആര്‍മി നേതാവ് ചന്ദ്രശേഖര് ആസാദ് അറസ്റ്റില്; ആസാദിന്റെ റാലിക്ക് നേരെയും പൊലീസ് അതിക്രമം\nജമാ മസ്ജിദിന് മുന്‍പില് പ്രതിഷേധിച്ച ആസാദിനെ ഇന്ന് പുലര്‍ച്ചെ 3.30ഓടെയാണ് പൊലീസ് അറസ്റ്റ് ചെയ്തത്.അറസ്റ്റിന് മുന്‍പ് ജമാ മസ്ജിദിന് മുന്‍പില് നിന്നും പ്രവര്‍ത്തകരെ പൊലീസ് ഒഴിപ്പിച്ചിരുന്നു\n21 Dec, 2019 at 01:22 AM\nഭീം ആര്‍മി നേതാവ് ചന്ദ്രശേഖര് ആസാദിനെ പൊലീസ് അറസ്റ്റ് ചെയ്തു. പൌരത്വ നിയമ ഭേദഗതിക്കെതിരെ ജമാ മസ്ജിദിന് മുന്‍പില് പ്രതിഷേധിച്ച ആസാദിനെ ഇന്ന് പുലര്‍ച്ചെ മൂന്നരയോടെയാണ് പൊലീസ് അറസ്റ്റ് ചെയ്തത്. അറസ്റ്റിന് മുന്‍പ് ജമാ മസ്ജിദിന് മുന്‍പില് നിന്നും പ്രവര്‍ത്തകരെ പൊലീസ് ഒഴിപ്പിച്ചിരുന്നു.\nപൌരത്വ നിയമ ഭേദഗതിയില് നിന്ന് കേന്ദ്ര സര്‍ക്കാര് പിന്‍വാങ്ങണമെന്ന് ചന്ദ്രശേഖര് ആസാദ് ആവശ്യപ്പെട്ടു. മോദിയും അമിത്ഷായും അധികാരം നുണഞ്ഞിരിക്കരുത്. രാജ്യത്ത് നടക്കുന്നത് സമാധാനപരമായ പ്രതിഷേധമാണ്.അക്രമങ്ങള്‍ക്ക് നേതൃത്വം നല്‍കുന്നത് ആര്.എസ്.എസ് ആണെന്നും ആസാദ് മീഡിയവണിനോട് പറഞ്ഞു.\nപൌരത്വ നിയമ ഭേദഗതിക്കെതിരെ ചന്ദ്രശേഖര് ആസാദ് പ്രഖ്യാപിച്ച റാലിക്ക് നേരെ പൊലീസ് അതിക്രമവുമുണ്ടായി. പൊലീസ് ലാത്തി ചാര്‍ജിൽ രണ്ട് മാധ്യമപ്രവര്‍ത്തകര്‍ക്കടക്കം നൂറിലധികം പേര്‍ക്ക് പരിക്കേറ്റു. ഒരു കാര് അഗ്നിക്കിരയായി. സംഘര്‍ഷത്തെത്തുടര്‍ന്ന് കുട്ടികളും സ്ത്രീകളുമടക്കമുള്ളവരെ പൊലീസ് കസ്റ്റഡിയിലെടുത്തെന്ന് പരാതി. ഇവര്‍ക്ക് നിയമസഹായം നിഷേധിക്കുന്നുവെന്നും അഭിഭാഷകര് ആരോപിച്ചു.\nഭീം ആര്‍മി നേതാവ് ചന്ദ്ര ശേഖര് ആസാദ് ആഹ്വാനം ചെയ്ത പ്രതിഷേധ മാര്‍ച്ചില് ജുമുഅ നമസ്കാരത്തിന് ശേഷം പങ്കുചേര്‍ന്നത് ആയിരക്കണക്കിനാളുകൾ. 12 ഇടത്ത് പ്രഖ്യാപിച്ച നിരോധനാജ്ഞ മറികടന്ന് നടത്തിയ മാര്‍ച്ച് പൊലീസ് ഡല്‍ഹി ഗേറ്റില് തടഞ്ഞു. പിരിഞ്ഞുപോയ പ്രതിഷേധക്കാര് വീണ്ടും തടിച്ചുകൂടിതോടെ പൊലീസ് ജലപീരങ്കി പ്രയോഗിച്ചു. ലാത്തിചാര്‍ജ് കൂടി നടത്തിയതോടെ സ്ഥലം സംഘര്‍ഷഭരിതമായി. കാര് അഗ്നിക്കിരയാക്കി. നിരവധി വാഹനങ്ങള് തകര്‍ക്കപ്പെട്ടു.\nലാത്തിചാര്‍ജില് മലയാളി മാധ്യമപ്രവര്‍ത്തകരായ അരുണ് ശങ്കര്, വൈശാഖ് എന്നിവര്‍ക്കടക്കം നൂറുകണക്കിനാളുകള്‍ക്ക് പരിക്കേറ്റു. സംഘര്‍ഷത്തെത്തുടര്‍ന്ന് പൊലീസ് കുട്ടികളെയും സ്ത്രീകളെയും കസ്റ്റഡിയിലെടുത്തു. ഇവര്‍ക്ക് നിയമ സഹായം നല്‍കാന് പൊലീസ് അഭിഭാഷകരെ അനുവദിച്ചില്ല. ഭരണഘടന ഉയര്‍ത്തിപ്പിടിച്ച് ജമാമസ്ജിദിലെത്തിയ ചന്ദ്രശേഖര് ആസാദ് പള്ളിയില് തടിച്ചുകൂടിയവരോട് രാത്രി വൈകിയും സംസാരിച്ചു. ഡല്‍ഹിയിലെ സീലംപൂര്, ജാഫറബാദ് എന്നിവിടങ്ങളിലും പൊലീസും പ്രതിഷേധക്കാരും ഏറ്റുമുട്ടി. ഇന്ത്യ ഗേറ്റിനുമുന്നില് നടന്ന പ്രതിഷേധത്തില് പ്രിയങ്ക ഗാന്ധി പങ്കെടുത്തു.\narrestChandrashekhar AzadBhim Army chief


ഇന്തോനേഷ്യയിൽ നിന്നും വിവാഹം കഴിച്ചാൽ പാസ്പോര്ട്ട് കിട്ടുമോ? – Travel Guide from Kerala to Indonesia in Malayalam Language, മലയാളി വിനോദ സഞ്ചാരികൾക്കായുള്ള ഇന്തോനേഷ്യൻ യാത്രാ വിവരണം\nനിയമപരമായി വിവാഹം കഴിച്ച വിദേശിയായ ഇണയെ സ്പോൺസർ ചെയ്‌യാൻ ഒരു ഇന്തോനേഷ്യൻ പൗര നായ ഭാര്യക്കോ, ഭർത്താവിനോ സാധ്യമാണ്. ആദ്യത്തെ2വര്ഷം ഓരോ വർഷവും പുതുക്കാവുന്ന റെസിഡൻസ് പെർമിറ്റും, പിന്നീട് അമേരിക്കൻ ഗ്രീൻ കാർഡിന് സമാനമായ5വര്ഷത്തേക്കുള്ള പെർമനന്റ് പെർമിറ്റും നിയമ പ്രകാരം നേടാം. പിന്നീട് വിദേശിക്ക് നിയമപരമായി ഇന്തോനേഷ്യൻ പാസ്പോര്ട്ട് നേടാനും കഴിയും.\nമലയാളികൾ അടക്കമുള്ള ഇന്ത്യക്കാർ , ടർക്കിഷ് വംശജർ, പാശ്ചാത്യർ, അറബ് വംശജർ തുടങ്ങി നിരവധി വിദേശികൾ ഇന്തോനേഷ്യയിൽ നിന്ന് വിവാഹം കഴിച്ചു സ്ഥിരതാമസമാക്കിയവരായുണ്ട്.\nഇന്തോനേഷ്യയിൽ വിദേശ നിക്ഷേപം നടത്തുന്നയാൾക്കും ക്രമ പ്രകാരം ഇന്തോനേഷ്യൻ പാസ്പോര്ട്ട് നേടാനാകും. ഇൻഡോനേഷ്യയിലെ ഫോർബസ് ബില്യനയർ ലിസ്റ്റിൽ 5.3 ബില്യൺ ആസ്തിയോടെ നാലാം സ്ഥാനത്തുള്ള ഇന്ത്യൻ വംശജനായ ശ്രീ പ്രകാശ് ലോഹിയ ഇന്ത്യൻ പൗരത്വം ഉപേക്ഷിച്ചു , ഇന്തോനേഷ്യൻ പൗരത്വം നേടിയയാളാണ്.\nNo Comments\tഇന്തോനേഷ്യ, മുസ്ലിം ഫാഷൻ, വിവാഹം


മകളുടെ അശ്ലീലചിത്രങ്ങൾ കാട്ടി സ്ത്രീയെ ഭീഷണിപ്പെടുത്തിയ ആൾ അറസ്റ്റിൽ | 30Nov2021\nമകളുടെ അശ്ലീലചിത്രങ്ങൾ കാട്ടി സ്ത്രീയെ ഭീഷണിപ്പെടുത്തിയ ആൾ അറസ്റ്റിൽ\n25 വർഷമായി സ്ത്രീയുടെ കുടുംബവുമായി അടുപ്പമുള്ളയാളാണ് രമേഷ്\nചെന്നൈ : മകളുടെ അശ്ലീലചിത്രങ്ങൾ പ്രചരിപ്പിക്കുമെന്ന് ഭീഷണിപ്പെടുത്തി അമ്മയിൽനിന്ന് പണം ആവശ്യപ്പെട്ടയാളെ പോലീസ് അറസ്റ്റുചെയ്തു. അമേരിക്കൻ പൗരത്വമുളള ചെന്നൈ സ്വദേശി വി. രമേഷി (51)നെയാണ് ടി.പി. ഛത്രം പോലീസ് അറസ്റ്റുചെയ്തത്.\nഅടുത്തിടെ അമേരിക്കയിൽനിന്നും നാട്ടിലെത്തിയ രമേഷ് സ്ത്രീയെ വിളിച്ച് മകളുടെ അശ്ലീലചിത്രങ്ങൾ കാട്ടുമെന്ന് നിരന്തരം ഭീഷണിപ്പെടുത്തുകയായിരുന്നു. 1.8 കോടി രൂപയാണ് അയാൾ ആവശ്യപ്പെട്ടത്. 25 വർഷമായി സ്ത്രീയുടെ കുടുംബവുമായി അടുപ്പമുള്ളയാളാണ് രമേഷ്.\nവീടുവാങ്ങാൻവേണ്ടി സ്ത്രീയുടെ കുടുംബത്തിന് രമേഷ് ഏതാനുംവർഷം മുമ്പ് 50 ലക്ഷം രൂപ നൽകിയിരുന്നുവെന്നും പണം തിരികെലഭിക്കാൻവേണ്ടിയാണ് അയാൾ ഭീഷണിപ്പെടുത്തിയതെന്നും പോലീസ് പറഞ്ഞു. സ്ത്രീയുടെ മകൾ വിദേശത്താണ് പഠിക്കുന്നത്.\nഅവളുടെ വിവാഹം നിശ്ചയിച്ചിരിക്കുകയാണ്. അശ്ലീലചിത്രങ്ങൾ പ്രതിശ്രുതവരന്റെ വീട്ടുകാർക്ക് അയച്ചുകൊടുക്കുമെന്നും രമേഷ് ഭീഷണിപ്പെടുത്തിയതായി പരാതിയിൽ പറയുന്നു.\n1994 മുതൽ അമേരിക്കയിൽ താമസിക്കുന്ന രമേഷ് ഈ മാസം ആറിന് ഒരു മാസത്തെ വിസയിൽ ഇന്ത്യയിലെത്തിയതായിരുന്നു. ഇതിനിടെ അയാൾ സ്ത്രീയുടെ വീട്ടിലെത്തി പണം ആവശ്യപ്പെട്ടിരുന്നു. തത്‌കാലം തിരിച്ചുനൽകാൻ നിവൃത്തിയില്ലെന്ന് അറിയിച്ചപ്പോൾ രമേഷ് ഗോമതിയെ വിളിച്ച് ഭീഷണിപ്പെടുത്തുകയായിരുന്നുവെന്ന് പോലീസ് അറിയിച്ചു.\nചെന്നൈ : മദിരാശി കേരളസമാജം നന്ദമ്പാക്കം ശാഖയുടെ നേതൃത്വത്തിൽ റിപ്പബ്ലിക് ദിനാഘോഷം ..\nവ്യാജവാർത്ത പ്രചരിപ്പിച്ചു; യുവമോർച്ച തമിഴ്‌നാട് സംസ്ഥാന അധ്യക്ഷന്റെപേരിൽ കേസ്\n‘തലൈവി’യുടെ വിയോഗം വിങ്ങലായി: ജയലളിതയുടെ ജീവചരിത്രമെഴുതി രാധ\nതദ്ദേശ തിരഞ്ഞെടുപ്പ്: സീറ്റ് വിഭജന ചർച്ചകളുമായി പാർട്ടികൾ\nനവനീതകൃഷ്ണൻ എം.പി.യെ എ.ഐ.എ.ഡി.എം.കെ. നിയമവിഭാഗം സെക്രട്ടറിസ്ഥാനത്തുനിന്നു നീക്കി


KAMAL VARADOOR: ZAHEER IS COMING\nമുംബൈ: ചുമലിലെ പരുക്ക് കാരണം ദീര്‍ഘകാലമായി ചികില്‍സയിലായിരുന്ന സഹീര്‍ഖാന് ദേശീയ\nടീമിലേക്ക് തിരിച്ചുവരുന്നു. ശ്രീലങ്കക്കെതിരെ നടക്കുന്ന ടെസ്റ്റ് പരമ്പരക്കുളള ടീമിനെ തെരഞ്ഞെടൂക്കാന് ഇന്ന് സെലക്ടര്‍മാര് യോഗം ചേരുമ്പോള് സഹീര്‍ഖാന് തീര്‍ച്ചയായും ടീമിലെത്തുമെന്നാണ് കരുതപ്പെടുന്നത്. ചുമലില് ശസ്‌ത്രക്രിയ നടത്തിയ ശേഷം വിശ്രമിക്കുകയായിരുന്ന സഹീര് ഈയിടെ നടന്ന സയദ് മുഷ്‌താഖ് അലി 20-20 ടൂര്‍ണ്ണമെന്റില് പങ്കെടുത്തിരുന്നു. ഓസ്‌ട്രേലിയക്കെതിരെ നടന്നുവരുന്ന ഏകദിന പരമ്പരയില് മുന്‍നിര ബൗളര്‍മാര് തളരുന്ന കാഴ്‌ച്ചയില് സഹീറിന്റെ അനുഭവസമ്പത്ത് പ്രയോജനപ്പെടുത്താന് സെലക്ടര്‍മാര് തയ്യാറാവുമ്പോള് ബാറ്റിംഗ് നിരയിലേക്ക് രാഹുല് ദ്രാവിഡ്, വി.വി.എസ് ലക്ഷ്‌മണ് എന്നിവരും തിരിച്ചുവരും.\nസാധ്യതാ ടീം ഇതാണ്: മഹേന്ദ്രസിംഗ് ധോണി (ക്യാപ്‌റ്റന്), വിരേന്ദര് സേവാഗ്, ഗൗതം ഗാംഭീര്, രാഹുല് ദ്രാവിഡ്, സച്ചിന് ടെണ്ടുല്‍ക്കര്, വി.വി.എസ് ലക്ഷ്‌മണ്, യുവരാജ്‌സിംഗ്, ദിനേശ് കാര്‍ത്തിക് അല്ലെങ്കില് എസ്.ബദരീനാഥ്, സഹീര്‍ഖാന്, ഹര്‍ഭജന്‍സിംഗ്, ഇഷാന്ത് ശര്‍മ്മ, മുനാഫ് പട്ടേല്, അമിത് മിശ്ര, ആശിഷ് നെഹ്‌റ അല്ലെങ്കില് സുദിപ് ത്യാഗി.\nബൗളിംഗ് കോമ്പിനേഷന്റെ കാര്യത്തില് മാത്രമാണ് സെലക്ടര്‍മാര് പ്രധാന ചര്‍ച്ച നടത്തുക. സഹീര്‍ഖാന് തിരിച്ചുവരുന്നതോടെ മുന്‍നിര ബൗളര്‍മാരില് ഇഷാന്ത് ശര്‍മ്മ, മുനാഫ് പട്ടേല് എന്നിവര്‍ക്കാണ് സാധ്യത. ആശിഷ് നെഹ്‌റയെ ടെസ്‌റ്റ് സംഘത്തിലേക്ക് ഉള്‍പ്പെടുത്താന് സെലക്ടര്‍മാര്‍ക്ക് താല്‍പ്പര്യക്കുറവുണ്ട്. നാല് ഫാസ്‌റ്റ് ബൗളര്‍മാരെ ആദ്യ പതിനാറില് ഉള്‍പ്പെടുത്തുന്നുണ്ടെങ്കില് യുവ സീമര് സുദിപ് ത്യാഗിക്കായിരിക്കും അവസരം. ധവാല് കുല്‍ക്കര്‍ണി, ആശിഷ് നെഹ്‌റ, ഇര്‍ഫാന് പത്താന് എന്നീ സീമര്‍മാരും പരിഗണനയിലുണ്ട്. സ്‌പിന്നര്‍മാരായി ഹര്‍ഭജനും അമിത് മിശ്രയും കളിക്കും. ബാറ്റിംഗ് നിരയിലേക്ക് ദ്രാവിഡും ലക്ഷ്‌മണും വരുമ്പോള് മധ്യനിരയില് യുവരാജ് സിംഗിന് ആദ്യ ഇലവനില് അവസരം ലഭിക്കാന് പ്രയാസമാണ്. റിസര്‍വ് വിക്കറ്റ് കീപ്പറായി ദിനേശ് കാര്‍ത്തിക്കിനെ ഉള്‍പ്പെടുത്തണമോ എന്ന കാര്യത്തിലും ചര്‍ച്ചയുണ്ടാവും. മല്‍സരങ്ങള് ഇന്ത്യയില് നടക്കുന്നതിനാല് റിസര്‍വ് വിക്കറ്റ് കീപ്പര് വേണ്ട എന്ന പക്ഷത്താണ് നായകന് ധോണി.\nഇന്ത്യ-ശ്രീലങ്ക പരമ്പര ഷെഡ്യൂള്\nബോര്‍ഡ് പ്രസിഡണ്ട്‌സ് ഇലവനുമായി ത്രിദിന മല്‍സരം\nഒന്നാം ടെസ്റ്റ്, അഹമ്മദാബാദ്\nരണ്ടാം ടെസ്റ്റ്, കാണ്‍പൂര്\n20-20 ഒന്നാം മല്‍സരം-നാഗ്‌പ്പൂര് (ഡേ നൈറ്റ്)\nരണ്ടാം 20-20 മൊഹാലി (ഡേ നൈറ്റ്)\nഡിസം 18- രണ്ടാം ഏകദിനം. വിശാഖപ്പട്ടണം (ഡേ നൈറ്റ്)\nമൂന്നാം ഏകദിനം കട്ടക്ക് ഡേ നൈറ്റ്\nനാലാം ഏകദിനം, കൊല്‍ക്കത്ത ഡേ നൈറ്റ്\nഅഞ്ചാം ഏകദിനം, ഡല്‍ഹി ഡേ നൈറ്റ്\nഇര്‍ഫാനെ വിളിക്കാന് സമ്മര്‍ദ്ദം\nമുംബൈ: രണ്ട് മാസത്തോളം പരുക്ക് കാരണം പുറത്തിരുന്ന ഇര്‍ഫാന് പത്താന് ദേശീയ സംഘത്തിലേക്ക് മടങ്ങിവരാനുള്ള ഒരുക്കത്തില്. ഇന്ന് ഇവിടെ ആരംഭിക്കുന്ന രഞ്‌ജി മല്‍സരത്തില് സൗരവ് ഗാംഗുലിയുടെ ബംഗാളിനെ നേരിടുന്ന ബറോഡ സംഘത്തിലെ പ്രമുഖന് ഇര്‍ഫാനാണ്. ബംഗാളിനെതിരായ രഞ്‌ജി പോരാട്ടത്തില് മികവ് പ്രകടിപ്പിച്ചാല് തീര്‍ച്ചയായും ഇന്ത്യന് സംഘത്തിലേക്ക് തിരിച്ചുവരാന് ഇര്‍ഫാന് കഴിയുമെന്നാണ് കരുതുന്നത്. ഇന്നലെ ഈഡന് ഗാര്‍ഡന്‍സില് പരിശീലനം നടത്തിയ ഇര്‍ഫാനൊപ്പം സഹോദരന് യൂസഫുമുണ്ടായിരുന്നു. ദേശീയ ടീമില് നിന്നും പുറത്തായ ഇരുവര്‍ക്കും ആഭ്യന്തര ക്രിക്കറ്റ് നിര്‍ണ്ണായക കാല്‍വെപ്പാണ്. സൗരവ് ഗാംഗുലിക്കെതിരെ കളിക്കുകയെന്നത് ഇന്നും വെല്ലുവിളിയാണെന്ന് ഇര്‍ഫാന് പറഞ്ഞു. എലൈറ്റ് ലീഗിലെ ഇന്നത്തെ പോരാട്ടത്തില് ബറോഡ നോട്ടമിടുക തീര്‍ച്ചയായും ദാദയെ ആയിരിക്കുമെന്ന് ബറോഡയുടെ നായകന് പറഞ്ഞു. അദ്ദേഹം രാജ്യാന്തര ക്രിക്കറ്റ് വിട്ടെങ്കിലും ഇന്നും ബാറ്റിംഗില് ദാദയോളം മികവുള്ളവര് കുറവാണെന്നും ഇര്‍ഫാന് പറഞ്ഞു. ഇന്ത്യന് ടീമില് തിരിച്ചെത്താന് കഴിയുമെന്ന കാര്യത്തില് ഇര്‍ഫാന് സംശയമില്ല. നല്ല പ്രകടനം നടത്തുക എന്നതാണ് പ്രധാനം. ബറോഡ ടീമിന്റെ പരിശീലകന് പരസ് മാംമ്പ്രെയാണ്. മുമ്പ് ബംഗാള് ടീമിനെ പരിശീലിപ്പിച്ചിടുളള മാമ്പ്രെയുടെ സേവനം തന്റെ ടീമിന് കൂടുതല് ഗുണം ചെയ്യുമെന്നും ഇര്‍ഫാന് പ്രതീക്ഷ പ്രകടിപ്പിച്ചു. കഴിഞ്ഞ ജൂണിലാണ് ഇര്‍ഫാന് അവസാനമായി ഇന്ത്യക്ക് കളിച്ചത്. വിന്‍ഡീസിനെതിരെ നടന്ന ലോകകപ്പ് 20-20 മല്‍സരത്തിന് ശേഷം പുറത്തായ അദ്ദേഹത്തിന് കാല്‍മുട്ടിലെ പരുക്ക് കാരണം ഇറാനി ട്രോഫിയില് പങ്കെടുക്കാന് കഴിഞ്ഞിരുന്നില്ല.\nഇന്‍ഡോര്: കേരളം-മധ്യപ്രദേശ് ചതുര്‍ദിന രഞ്‌ജി മല്‍സരത്തിന് ഇന്നിവിടെ തുടക്കമാവുമ്പോള് നായകന് ശ്രീശാന്ത് സമ്മര്‍ദ്ദത്തില്. ഇന്ത്യന് ടീമിലേക്ക് തിരിച്ചുവരാന് കൊതിക്കുന്ന ശ്രീശാന്തിന് സീസണിലെ ആദ്യ രജ്ഞി മല്‍സരത്തില് തിളങ്ങാന് കഴിഞ്ഞിരുന്നില്ല. തലശ്ശേരിയില് നടന്ന കേരളം-ആന്ധ്ര പ്രദേശ് മല്‍സരം സമനിലയില് പിരിഞ്ഞപ്പോള് ഒന്നാം ഇന്നിംഗ്‌സ് ലീഡിന്റെ പിന്‍ബലത്തില് വിലപ്പെട്ട പോയന്റ്‌് ആന്ധ്രയാണ് നേടിയത്. ശ്രീശാന്തിന് ആന്ധ്ര ബാറ്റ്‌സ്‌മാന്മാരെ വിറപ്പിക്കാനും കഴിഞ്ഞില്ല. ഇന്ത്യ-ശ്രീലങ്ക ടെസ്റ്റ് പരമ്പര ആരംഭിക്കാനിരിക്കെ ശ്രീശാന്തിന് ദേശീയ ശ്രദ്ധയാകര്‍ഷിക്കാന് അനുയോജ്യമായ സമയമാണിത്. ഇഷാന്ത് ശര്‍മ്മ മങ്ങിയ ഫോമില് നില്‍ക്കുമ്പോള് ടീമിലെ വലം കൈയ്യന് സീമര് എന്ന സ്ഥാനത്തേക്ക് കയറിവരാന് അദ്ദേഹത്തിന് അവസരമുണ്ട്.\nകോഴിക്കോട്: ഐ ലീഗ് ഫുട്‌ബോളില് പത്ത് ടീമുകള് ഏഴ് മല്‍സരങ്ങല് പൂര്‍ത്തിയാക്കിയപ്പോള് കൊല്‍ക്കത്തയില് നിന്നുളള ചിരാഗ് യുനൈറ്റഡ് ഒന്നാം സ്ഥാനത്ത്. 15 പോയന്റാണ് സുബ്രതോ ഭട്ടാചാര്യയുടെ ടീം സ്വന്തമാക്കിയിരിക്കുന്നത്. നിലവിലെ ചാമ്പ്യന്മാരായ ചര്‍ച്ചില് ബ്രദേഴ്‌സ് 13 പോയന്റുമായി രണ്ടാമത് നില്‍ക്കുമ്പോള് ഡെംപോ സ്‌പോര്‍ട്‌സ് ക്ലബ് ഗോവക്ക് 12 പോയന്റുണ്ട്. ടേബിളില് രണ്ടക്കം കടന്ന മറ്റ് രണ്ട് ടീമുകള് മഹീന്ദ്ര യുനൈറ്റഡും (11), മോഹന് ബഗാനുമാണ് (10). ജെ.സി.ടി, മുംബൈ എഫ്‌സി, ഈസ്റ്റ് ബംഗാള് എന്നിവര്‍ക്ക് ഒമ്പത് പോയന്റുണ്ട്. ആറ് മല്‍സരങ്ങളില് നിന്നും നാല് പോയന്റ്‌് നേടിയ വിവ കേരള പതിമൂന്നാം സ്ഥാനത്താണിപ്പോള്. ഇത്രയും മല്‍സരങ്ങളില് നിന്നായി മൂന്ന് പോയന്റ്‌് മാത്രം സമ്പാദിക്കാനായ സ്‌പോര്‍ട്ടിംഗ് ഗോവയാണ് അവസാന സ്ഥാനത്ത്. ലീഗില് ഇനി അടുത്ത റൗണ്ട് മല്‍സരങ്ങള് 12 നാണ് ആരംഭിക്കുന്നത്. അന്ന് മുംബൈയില് മഹീന്ദ്ര യുനൈറ്റഡ് എയര് ഇന്ത്യയെയും ഡെംപോ സ്‌പോര്‍ട്‌സ് ക്ലബ് വിവയെയും ഈസ്‌റ്റ് ബംഗാള് ഷില്ലോംഗ് ലാജോംഗ് എഫ്.സിയെയും നേരിടും. 13 ന് ചര്‍ച്ചിലും ചിരാഗ് യുനൈറ്റഡും കളിക്കുമ്പോള് പൂനെ എഫ്.സി, മോഹന് ബഗാനെ നേരിടുന്നുണ്ട്.\nദോഹയില് ഫുട്‌ബോള് വസന്തം\nദോഹ: ഫുട്‌ബോള് പ്രിയ വിനോദമായ ഖത്തറില് ഈ മാസം 14ന് രാജകീയ പോരാട്ടം. സൗഹൃദ മല്‍സരത്തില് ഇംഗ്ലണ്ടും ബ്രസീലും നേര്‍ക്കുനേര്. പക്ഷേ ഫുട്‌ബോള് പ്രേമികളുടെ പ്രിയതാരമായ ഡേവിഡ് ബെക്കാം ഇംഗ്ലീഷ് സംഘത്തില് കളിക്കുന്നില്ല. അമേരിക്കന് ലീഗില് ലോസാഞ്ചലസ് ഗ്യാലക്‌സിക്കായി കളിക്കുന്ന ബെക്കാമിന് സ്വന്തം ടീമിന്റെ നിര്‍ണ്ണായക മല്‍സരമുള്ളതിനല് കളിക്കാനാവില്ല. അമേരിക്കന് മേജര് ലീഗ് സോക്കര് വെസ്‌റ്റേണ് കോണ്‍ഫ്രന്‍സ് കപ്പില് ഗ്യാലക്‌സി ഫൈനലിലെത്തിയിട്ടുണ്ട്. അടുത്ത വര്‍ഷം ദക്ഷിണാഫ്രിക്കയില് നടക്കുന്ന ലോകകപ്പ് ഫുട്‌ബോള് മുന്‍നിര്‍ത്തി തന്റെ സാധ്യതാ ടീമിനെ തെരഞ്ഞെടുക്കാന് കോച്ച് ഫാബിയോ കാപ്പലോ ഒരുങ്ങിയ സാഹചര്യത്തില് ദോഹയിലെ മല്‍സരം ഇംഗ്ലീഷ് സംഘത്തിന് നിര്‍ണ്ണായകമാണ്. ബെക്കാമിന് പകരം ടോട്ടന്‍ഹാമിന്റെ മധ്യനിരക്കാരന് ടോണ് ഹഡില്‍സ്‌റഖ്‌റോണും പിന്‍നിരയില് ആസ്റ്റണ് വില്ലയുടെ സ്റ്റീവന് വാര്‍നോക്കും വരും.\nമുംബൈ: ഓസ്‌ട്രേലിയക്കെതിരായ ഏകദിന പരമ്പരയില് ഇന്ത്യ പരാജയപ്പെട്ട സാഹചര്യത്തില് ശ്രീലങ്കന് ടീമിന് വര്‍ദ്ധിത വീര്യത്തില് കളിക്കാനാവുമെന്ന് നായകന് കുമാര് സങ്കക്കാര. ഇന്ത്യന് പര്യടനത്തിനെത്തിയ സങ്കക്കാര ഇന്നലെ മാധ്യമ പ്രവര്‍ത്തകരുമായി സംസാരിക്കുകയായിരുന്നു. മുംബൈയില് ബോര്‍ഡ് പ്രസിഡണ്ട്‌സ് ഇലവനുമായി ത്രിദിന മല്‍സരത്തിന് ശേഷമാണ് സങ്കയും സംഘവും ആദ്യ ടെസ്റ്റ്‌് കളിക്കുക. ലങ്കന് സംഘത്തില് ഒരു തരത്തിലുമുള്ള സമ്മര്‍ദ്ദമില്ലെന്ന് നായകന് വ്യക്തമാക്കി. ഞങ്ങള് ഇവിടെ എത്തിയത് റിലാക്‌സ് ചെയ്‌ത് കളിക്കാനാണ്. സമ്മര്‍ദ്ദം ഒരു തരത്തിലുമില്ല. ഇന്ത്യയാവും സമ്മര്‍ദ്ദത്തില്. ഓസ്‌ട്രേലിയക്കെതിരായ ഏകദിന പരമ്പര അവര്‍ക്ക് നഷ്ടമായിട്ടുണ്ട്‌്. സ്വന്തം മൈതാനത്ത് കളിക്കുമ്പോഴുള്ള സമ്മര്‍ദ്ദവും ഇന്ത്യന് സംഘത്തിനായിരിക്കുമെന്ന് നായകന് പറഞ്ഞു. മഹേല ജയവര്‍ദ്ധനെ, മുത്തയ്യ മുരളീധരന് തുടങ്ങിയ അനുഭവസമ്പന്നരുടെ സാന്നിദ്ധ്യം ലങ്കന് ടീമിനെ മുന്‍നിരയിലെത്തിക്കുന്നുണ്ടെന്ന് അദ്ദേഹഗം പറഞ്ഞു.\nലണ്ടന്: യൂറോപ്യന് ലീഗുകളില് പോയ വാരത്തില് കൈയ്യടി നേടിയത് ചെല്‍സി.... ഇംഗ്ലീഷ് പ്രീമിയര് ലീഗ് ഫുട്‌ബോളില് ശക്തരുടെ അങ്കത്തില് നിലവിലെ ജേതാക്കളായ മാഞ്ചസ്‌റ്റര് യുനൈറ്റഡിനെ ഒരു ഗോളിന് തോല്‍പ്പിച്ചതോടെ നിലപ്പട ടേബിളില് അഞ്ച് പോയന്റിന്റെ വ്യക്തമായ മേല്‍കൈ സ്വന്തമാക്കിക്കഴിഞ്ഞു. സ്‌പാനിഷ് ലീഗില് ബാര്‍സിലോണയും റയല് മാഡ്രിഡും മുന്നേറുമ്പോള് ജര്‍മന് ബുണ്ടേല്‍സ് ലീഗില് ബയര് ലെവര്‍കൂസണാണ് കരുത്ത് പ്രകടിപ്പിച്ചത്. വിവിധ ലീഗുകളിലുടെ:\nപ്രീമിയര് ലീഗ്: എല്ലാവരും കാത്തിരുന്ന പോരാട്ടത്തില് ചെല്‍സി മാഞ്ചസ്‌റ്റര് യുനൈറ്റഡിനെ ആധികാരികമായി തോല്‍പ്പിച്ചപ്പോള് അലക്‌സ് ഫെര്‍ഗൂസണ് എന്ന മാഞ്ചസ്റ്റര് പരിശീലകന് അത് കനത്ത ആഘാതമായി. തോല്‍വിക്ക് പിറകെ റഫറിയെ കുറ്റം പറഞ്ഞ് ഫെര്‍ഗ്ഗി സ്വയം പരിഹാസ്യനാവുകയും ചെയ്‌തു. മല്‍സരത്തിന്റെ രണ്ടാം പകുതിയില് നായകന് ജോണ് ടെറിയാണ് ചെല്‍സിയുടെ വിജയ ഗോള് നേടിയത്. 30 പോയന്റാണ് ചെല്‍സിക്കിപ്പോള്. മാഞ്ചസ്‌റ്ററിനും ആഴ്‌സനലിനും 25 പോയന്റായി. വോള്‍വര്‍ഹാംടണെ 4-1നാണ് ആഴ്‌സനല് കശക്കിയത്. മറ്റ് പ്രധാന മല്‍സരങ്ങളില് ആസ്‌റ്റണ്‍വില്ല 5-1ന് ബോള്‍ട്ടണെയും ടോട്ടന് രണ്ട് ഗോളിന് സുതര്‍ലാന്‍ഡിനെയും തോല്‍പ്പിച്ചു. ഫെര്‍ണാണ്ടോ ടോറസിന്റെ തിരിച്ചുവരവോടെ ആശ്വാസം ലഭിച്ച ലിവര്‍പൂള് ഇന്ന് ബിര്‍മിംഗ്‌ഹാം സിറ്റിയുമായി കളിക്കുന്നുണ്ട്.\nസ്‌പാനിഷ് ലീഗ്: സ്‌പെയിനില് ബാര്‍സിലോണയും റയലും ഏതാണ്ട് ഒപ്പത്തിനൊപ്പമാണ്. ബാര്‍സ 26 ലും റയല് 25 ലും നില്‍ക്കുമ്പോള് മൂന്നാമതുള്ള സെവിയെക്ക് 22 പോയന്റുണ്ട്. റയല് അത്‌ലറ്റികോ മാഡ്രിഡിനെ 3-2ന് തോല്‍പ്പിച്ചപ്പോള് ബാര്‍സ 4-2ന് റയല് മയോര്‍ക്കയെ പരാജയപ്പെടുത്തി. ശക്തരുടെ പോരാട്ടത്തില് സെവിയെ 3-2ന് വില്ലാ റയലിനെ പരാജയപ്പെടുത്തിയപ്പോള് വലന്‍സിയ 3-1ന് റയല് സരഗോസയെയും ഡിപ്പോര്‍ട്ടീവോ രണ്ട് ഗോളിന് ഗറ്റാഫെയെയും തോല്‍പ്പിച്ചു.\nജര്‍മന് ലീഗ്: 26 പോയന്റുമായി ബയര് ലെവര്‍കൂസണാണ് ജര്‍മനിയില് മുന്നില്. ലീഗില് ഇത് വരെ തോല്‍വിയറിഞ്ഞിട്ടില്ലാത്ത ലെവര്‍കൂസണ് മൂന്ന് ഗോളിന് ഫ്രാങ്ക്‌ഫര്‍ട്ടിനെ തോല്‍പ്പിച്ചു.\nഇറ്റാലിയന് സീരിയ എ : ചാമ്പ്യന്മാരായ ഇന്റര് മിലാന് സമനിലയില് തളക്കപ്പെട്ടതാണ് സീരിയ എ യിലെ പ്രധാന വാര്‍ത്ത. റോമയാണ് കരുത്തരെ 1-1 ല് തളച്ചത്. അതേ സമയം ഇന്ററിന്റെ പ്രധാന ശത്രുക്കളായ യുവന്തസും ഏ.സി മിലാനും സ്വന്തം മല്‍സരങ്ങളില് വിജയം കണ്ടു. യുവന്തസ് 5-2ന് അറ്റ്‌ലാന്റയെയും ഏ.സി മിലാന് 2-1ന് ലാസിയോയെയും പരാജയപ്പെടുത്തി.\nഫ്രഞ്ച് ലീഗ്: ഫ്രാന്‍സില് ബോറോഡോക്‌സ് തന്നെ മുന്നില്. ലില്ലിക്ക് മുന്നില് അപ്രതിക്ഷിതമായി രണ്ട് ഗോളിന് തോറ്റെങ്കിലും ടേബിളില് ബോറോഡോക്‌സിന് 25 പോയന്റുണ്ട്. ലിയോണ് 24 ലും ഓക്‌സിറെ 23 ലും നില്‍ക്കുന്നു.\nമുംബൈ: 2011 ല് ഇന്ത്യയിലും ബംഗ്ലാദേശിലും ശ്രീലങ്കയിലുമായി നടക്കുന്ന ലോകകപ്പ് ക്രിക്കറ്റിന്റെ ഫിക്‌സ്‌ച്ചര് പുറത്തിറങ്ങി. രണ്ട് ഗ്രൂപ്പുകളിലായി കളിക്കുന്ന ഇന്ത്യക്കും പാക്കിസ്‌താനും പ്രതീക്ഷിക്കപ്പെട്ട പ്രകാരം മല്‍സരങ്ങള് മുന്നേറിയാല് സെമിയില് മാത്രം കണ്ട് മുട്ടിയാല് മതി. ഒരു വര്‍ഷം മുമ്പ് നടന്ന മുംബൈ ആക്രമണത്തിന് സാക്ഷികളായ ഇംഗ്ലീഷ് ക്രിക്കറ്റ് ടീമിന് അതേ വേദിയില് കളിക്കണമെങ്കില് ഫൈനലിലെത്തണം.\nകരാട്ടെ ചാമ്പ്യന്‍ഷിപ്പ് വിവാദത്തില്\nകോഴിക്കോട്: ഒരു താരത്തിന്റെ മരണത്തില് കലാശിച്ച അഖിലേന്ത്യാ കാജു കാഡോ കരാട്ടെ ആന്‍ഡ് മാര്‍ഷല് ആര്‍ട്‌സ് അക്കാദമി സംഘടിപ്പിച്ച ഓള് ഇന്ത്യ ഓള് സ്‌റ്റൈല് മാര്‍ഷല് ആര്‍ട്‌സ് ടൂര്‍ണ്ണമെന്റ്‌് വിവാദത്തില്. അംഗീകാരമില്ലാതെയാണ് അഖിലേന്ത്യാടിസ്ഥാനത്തില് ചാമ്പ്യന്‍ഷിപ്പ് നടത്തിയതെന്നാണ് പറയപ്പെടുന്നത്. പരപ്പനങ്ങാടി ആലുങ്ങല് ബീച്ച് ചക്കാലക്കല് വീട്ടില് ഹംസക്കോയയുടെ മകന് ഉനൈസ് എന്ന പത്തൊമ്പതുകാരന് കഴിഞ്ഞ ദിവസം മരിക്കാനിടയായ സംഭവത്തില് പോലീസ് അന്വേഷണം ആരംഭിച്ചിട്ടുണ്ട്. 55-60 വിഭാഗം ഫ്രീ സ്റ്റൈല് വിഭാഗത്തിലാണ് ഉനൈസ് മല്‍സരിച്ചിരുന്നത്. ഞായറാഴ്‌ച്ച മൂന്ന് റൗണ്ട് മല്‍സരങ്ങളില് ഈ നിര്‍മ്മാണ തൊഴിലാളി പങ്കെടുത്തിരുന്നു. ആദ്യ റൗണ്ടില് ആന്ധ്രയില് നിന്നുള്ള പ്രതിയോഗിക്കെതിരെ കളിക്കുമ്പോള് ചവിട്ടേറ്റിരുന്നു. മൂന്നാം റൗണ്ടിലും ചവിട്ടേറ്റു. തുടര്‍ന്ന് കുഴഞ്ഞ് വീണ ഉനൈസ് ആശുപത്രിയില് വെച്ചാണ് മരിച്ചത്. ടൂര്‍ണ്ണമെന്റ്‌് സംഘടപ്പിച്ചവരെക്കുറിച്ചും പോലീസ് അന്വേഷിക്കുന്നുണ്ട്.\nPosted by KAMALVARADOOR at 8:32 AM\nHi is it ur original orkut account?\nor hav u madeamistake by joining\nthe wrong 'Chandrika' community?


കണ്ണൂരുകാരുടെ സ്നേഹത്തിന് മുന്നിൽ വഴങ്ങി മാധവേട്ടൻ. ഇനിയും കണ്ണൂർ നിരത്തുകളിൽ മാധവേട്ടന്റെ ചടുലതാളം കാണാം. തീരുമാനം പുന:പരിശോധിച്ച് മാധവേട്ടന് വീണ്ടും റോഡിലേക്ക് - Kannur Varthakal\nHome / Around Us / KannurVarthakal.com / കണ്ണൂരുകാരുടെ സ്നേഹത്തിന് മുന്നിൽ വഴങ്ങി മാധവേട്ടൻ. ഇനിയും കണ്ണൂർ നിരത്തുകളിൽ മാധവേട്ടന്റെ ചടുലതാളം കാണാം. തീരുമാനം പുന:പരിശോധിച്ച് മാധവേട്ടന് വീണ്ടും റോഡിലേക്ക്\nകണ്ണൂരുകാരുടെ സ്നേഹത്തിന് മുന്നിൽ വഴങ്ങി മാധവേട്ടൻ. ഇനിയും കണ്ണൂർ നിരത്തുകളിൽ മാധവേട്ടന്റെ ചടുലതാളം കാണാം. തീരുമാനം പുന:പരിശോധിച്ച് മാധവേട്ടന് വീണ്ടും റോഡിലേക്ക്\nkannur Varthakal Tuesday, October 24, 2017 Around Us, KannurVarthakal.com\nകണ്ണൂര്: ട്രാഫിക് ഡ്യൂട്ടിയില്‍നിന്ന് ഒഴിവാകാനുള്ള തീരുമാനം ഒടുവില് ഹോംഗാര്‍ഡ് മാധവന് മാറ്റി. കഴിഞ്ഞദിവസം ട്രാഫിക് എസ്.ഐ. തന്നെ അദ്ദേഹത്തെ വിളിച്ചു ജോലിയില് തുടരണമെന്ന് പറഞ്ഞു. എവിടെ ജോലിയെടുക്കണമെന്ന് അറിയിച്ചിട്ടില്ലെന്ന് അദ്ദേഹം പറഞ്ഞു. ചില വിഷമങ്ങള് ഉണ്ടായതിനാല് ജോലി വിടാന് തീരുമാനിച്ചതാണ്. അതുകൊണ്ടുതന്നെ ഒന്നു രണ്ടു ദിവസമായി ജോലിക്ക് പോകാറില്ല. ട്രാഫിക് പോലീസ് ആവശ്യപ്പെട്ടതനുസരിച്ച് ചൊവ്വാഴ്ച മുതല് ജോലിക്ക് പോകുമെന്ന് മാധവന് പറഞ്ഞു. അതേസമയം, ജോലിയില്‍നിന്ന് വിട്ടുനില്‍ക്കുന്ന കാര്യം മാധവന് തങ്ങളെ അറിയിച്ചിട്ടില്ലെന്നും പോലീസ് പറഞ്ഞു. കണ്ണൂരിലെ ഹോംഗാര്‍ഡായ റിട്ട. ഹോണററി ക്യാപ്റ്റന് ടി.വി.മാധവന് കഴിഞ്ഞ ദിവസമാണ് ജോലി മടുത്തെന്നും ഒഴിവാകുകയാണെന്നും പറഞ്ഞത്. തന്റെ മികച്ച സേവനത്തിന് നാല്പതിലധികം പുരസ്‌കാരങ്ങളും അംഗീകാരങ്ങളും നേടിയ മാധവന് ചിലരുടെ മോശം പെരുമാറ്റത്തില് ജോലിയില്‍നിന്ന് വിരമിക്കുന്നതായി വാര്‍ത്ത വന്നതോടെ സമൂഹമാധ്യമങ്ങളിലും മറ്റും വലിയ ചര്‍ച്ചയായി. പല ഭാഗത്തുനിന്നും പ്രതിഷേധവും ഉയര്‍ന്നു. കഴിഞ്ഞ എട്ടുവര്‍ഷത്തോളമായി ട്രാഫിക് ജോലി ചെയ്യുന്ന മാധവന് മേലെചൊവ്വയിലാണ് സ്ഥിരമായി ഡ്യൂട്ടി നോക്കിയിരുന്നത്. മാസങ്ങള്‍ക്കുമുന്‍പ് ഡ്യൂട്ടിക്കിടെ നിയമം തെറ്റിവന്ന ഒരു കാര് തടഞ്ഞ അദ്ദേഹത്തെ കാറിലിരിക്കുന്ന ആള് ചീത്തവിളിച്ചുവെന്നും പിന്നെ കാണിച്ചുതരാമെന്ന് പറയുകയും ചെയ്തതായി മാധവന് പറയുന്നു. സംഭവം ഉടന് തന്നെ അദ്ദേഹം സി.ഐ.യോട് വിളിച്ചുപറഞ്ഞു. കാര്‍യാത്രക്കാരനും പോലീസില് പരാതി നല്‍കി. ഇതേത്തുടര്‍ന്ന് മാധവനെ മേലെചൊവ്വയില് നിന്ന് മറ്റൊരു സ്ഥലത്തേക്ക് മാറ്റി. ഡ്യൂട്ടിക്കിടെ തന്നോട് ഒരാള് മോശമായി പെരുമാറിയതിന് തന്നെ ഡ്യൂട്ടി മാറ്റിയതില് അദ്ദേഹത്തിന് വിഷമമുണ്ടായിരുന്നു. മറ്റു സ്ഥലങ്ങളില് കുറച്ചുദിവസം ജോലി ചെയ്‌തെങ്കിലും അദ്ദേഹം പിന്നീട് ജോലി മടുത്ത് ഒഴിവാകാന് തീരുമാനിക്കുകയായിരുന്നു. ജില്ലയിലെ പോലീസിന്റെ ഉന്നതവിഭാഗവും സംഭവത്തെ കുറിച്ച് അന്വേഷിച്ചു. ഇതേത്തുടര്‍ന്നാണ് എസ്.ഐ. ജോലിയില് തിരിച്ചുവരണമെന്ന് മാധവനോട് ആവശ്യപ്പെട്ടത്. ജോലിയില് തിരിച്ചുവരുന്ന മാധവന് ചൊവ്വാഴ്ച അന്നപൂര്‍ണാ ചാരിറ്റബിള് ട്രസ്റ്റും ചേംബറും സംയുക്തമായി ചേര്‍ന്ന് സ്വീകരണം നല്‍കുമെന്ന് ട്രസ്റ്റ് ഭാരവാഹികള് അറിയിച്ചു


Ponmudi Hill Station In Thiruvananthapuram ls Opened For Visitors - Malayalam Nativeplanet\n»മഞ്ഞും മലയും റെഡിയാണ്..പ‍ൊന്മുടി കാണാന് പോയാലോ!!\nPublished: Wednesday, December 23, 2020, 10:40 [IST]\n11 hrs ago അന്ത്രാരാഷ്‌ട്ര യാത്രാ വിമാന നിയന്ത്രണം മാര്‍ച്ച് 31 വരെ നീട്ടി\n16 hrs ago ആറുമണി കഴിഞ്ഞാല് പുറത്തിറങ്ങാതെ ഒരുഗ്രാമം!! ഭയപ്പെടുത്തുന്ന പ്രേതകഥ\nനീണ്ട ഒന്‍പത് മാസത്തെ ഇടവേളയ്ക്കു ശേഷം തിരുവനന്തപുരം പ‍ൊന്മുടി ഹില് സ്റ്റേഷന് കഴിഞ്ഞ ദിവസം സഞ്ചാരികള്‍ക്കായി തുറന്നിരിക്കുകയാണ്. മഞ്ഞില് പുതഞ്ഞു നില്‍ക്കുന്ന വഴികളും കുന്നുകളും മാത്രമല്ല രൂപത്തിലും ഭാവത്തിലും വലിയ മാറ്റങ്ങളാണ് പൊന്മുടിക്കുള്ളത്. പൂര്‍ണ്ണമായും കൊവിഡ് മാനദണ്ഡങ്ങളനുസരിച്ച് സഞ്ചാരികളെ പ്രവേശിപ്പിക്കുന്ന പൊന്മുടിയുടെ പ്രത്യേകതകളും എന്തൊക്കെയാണ് ഇവിടെ സ‍ഞ്ചാരികളെ കാത്തിരിക്കുന്നത് എന്നും നോക്കാം.\n9 മാസങ്ങള്‍ക്കു ശേഷം\nകൊവിഡും തുടര്‍ന്നുണ്ടായ അടച്ചിടലിനും ശേഷം നീണ്ട9മാസങ്ങള് കഴിഞ്ഞാണ് പൊന്മുടി സഞ്ചാരികള്‍ക്കായി തുറന്നിരിക്കുന്നത്. വളഞ്ഞു പുളഞ്ഞുള്ള വഴികളിലൂടെ കോടമഞ്ഞിന്‍റെ തണുപ്പും കുളിരും ആസ്വദിച്ച് പൊന്മുടിയിലേക്കുള്ള പോക്ക് എന്നും സഞ്ചാരികളുടെ പ്രിയപ്പെട്ട യാത്രകളിലൊന്നായിരുന്നു. പൊന്മുടി സന്ദര്‍ശകര്‍ക്കായി തുറന്ന ആദ്യദിനം തന്നെയെത്തിയ ആയിരത്തിലധികം സഞ്ചാരികള് ഇതിനുള്ള തെ‌ളിവാണ്.\nകൃത്യമാ സുരക്ഷാ നടപടികള് പാലിച്ചാണ് പൊന്മുടിയിലേക്ക് സഞ്ചാരികളെ അനുവദിക്കുന്നത്. പൊന്മുടിയുടെ കവാടമായ കല്ലാര് ചെക് പോസ്റ്റില്‍വെച്ച് ബ്രേക്ക് ദി ചെയ്ന് മാനദണ്ഡങ്ങള് അനുസരിച്ച് വാഹനങ്ങള് സാനിറ്റൈസ് ചെയ്ത ശേഷമാണ് അപ്പര് സാനിറ്റോറിയത്തിലേക്ക് സഞ്ചാരികളെ പ്രവേശിപ്പിക്കുന്നത്. ചെക്‌പോസ്റ്റിൽ സന്ദർശകർ തന്നെ കൊണ്ടുവരുന്ന സാനിറ്റൈസർ, ഗ്ലൗസ് എന്നിവ ഉപയോഗിക്കണം, . മദ്യം, പ്ലാസ്റ്റിക് എന്നിവ അനുവദിക്കുന്നതല്ല.\nPC:BHAVAPRIYA J U\nപൊന്മുടി പഴയ പൊന്മുടി അല്ല\nകഴിഞ്ഞ9മാസം മുന്‍പത്തെ പൊന്മുടി അല്ല ഇവിടെയിപ്പോള് ഉള്ളത്. രൂപത്തിലും ഭാവത്തിലുമെല്ലാം അടിമുടി പൊന്മുടി മാറിയിരിക്കുന്നു. 2.08 കോടി ചെലവഴിച്ചാണ് ലോവര് സാനിറ്റോറിയം നവീകരിച്ചിരിക്കുന്നത്.കൂട്ടികള്‍ക്കുള്ള കളിക്കളം, ലാന്‍ഡ് സ്‌കേപ്പിംഗ്, ഇരിപ്പിടങ്ങള്, കെ.എസ്.ആര്.ടി.സി ഉള്‍പ്പെടെ വലിയ വാഹനങ്ങള്‍ക്ക് സൗകര്യപ്രദമായി പാര്‍ക്ക് ചെയ്യുന്നതിനുള്ള സൗകര്യങ്ങള്, മെച്ചപ്പെട്ട കോട്ടോജ് സൗകര്യങ്ങള്, പുതിയ പോലീസ് സ്റ്റേഷന് എന്നിങ്ങനെ സഞ്ചാരികളുടെ സുരക്ഷിതത്വത്തിനും സൗകര്യത്തിനും നിരവധി കാര്യങ്ങള് ഇവിടെ ഒരുക്കിയിരിക്കുന്നു.\nനിലവില് രാവിലെ എട്ടു മണി മുതല് വൈകിട്ട് നാലുമണിവരെയാണ് സന്ദര്‍ശകരെ ഇവിടേക്ക് അനുവദിക്കുന്നത്. അപ്പര് സാനിറ്റോറിയത്തില് പരമാവധി രണ്ടു മണിക്കൂര് ചിലവഴിക്കുവാനാണ് അനുമതിയുള്ളത്. വനംസംരക്ഷണ സമിതിയും വനംവകുപ്പും പൊന്മുടി പോലീസും ചേര്‍ന്നാണ് കാര്യങ്ങളുടെ നടത്തിപ്പും ഏകോപനവും.\nപൊന്മുടിയുടെ പ്രധാന ആകര്‍ഷണം ഇവിടുത്തെ ട്രക്കിങ്ങാണ്. വീണ്ടും തുറന്നതോടെ ട്രക്കിങ്ങിനായി വിപുലമായ സംവിധാനങ്ങളാണ് വനംവകുപ്പ് ഏര്‍പ്പെടുത്തിയിരിക്കുന്നത്. സീതാര്‍കുണ്ട്, വരയാട് മൊട്ട് എന്നിങ്ങനെ രണ്ട് ട്രക്കിങ് പാക്കേജുകളാണ് നിലവിലുള്ളത്. സീതാതീർത്ഥത്തിലേക്ക് പത്തുപേരടങ്ങുന്ന സംഘത്തിന് 2000 രൂപയും വരയാട്ടുമൊട്ടയിലേക്ക് അഞ്ചുപേരടങ്ങുന്ന സംഘത്തിന് 3500 രൂപയാണ് ട്രക്കിങ് ഫീസ്. ഗൈഡിനടക്കമുള്ള ചാര്‍ജാണിത്.\nPC:Sai Nath Jayan\nതിരുവനന്തപുരത്തു നിന്നും ഏറ്റവും ആസ്വദിച്ച് പോയിവരുവാന് സാധിക്കുന്ന ഇടങ്ങളിലൊന്നാണ് പൊന്മുടി. 22 ഹെയര്‍പിന് വളവുകളും കാടും വെള്ളച്ചാട്ടങ്ങളും എല്ലാം കടന്നുവേണം ഇവിടേക്ക് വരുവാന്. കോടമഞ്ഞും തണുപ്പും എവിടെ സ്ഥിരം അനുഭവമാണ്. തിരുവനന്തപുരത്തു നിന്നും 60 കിലോമീറ്റര് അകലെയാണ് ഇവിടമുള്ളത്.\nPC: Sambath Raj 009\nചരിത്രസ്മാരകങ്ങള് സന്ദര്‍ശിക്കുന്നതിനുള്ള നിയന്ത്രണങ്ങള് നീക്കി കേന്ദ്ര പുരാവസ്തു വകുപ്പ്\nകഥകളില് മാത്രം വായിച്ചറിഞ്ഞ ക്രിസ്മസ് ടൗണുകള്! ക്രിസ്മസ് ആഘോഷം ഇങ്ങനെയുമുണ്ട്!\nRead more about: thiruvananthapuram hill station adventure travel news


എൻപിആർ; വിവാദ ചോദ്യങ്ങൾ ഒഴിവാക്കാതെ കേന്ദ്രസർക്കാർ - Janayugom Online\nമാതാപിതാക്കളുടെ സ്ഥലവും ജനന തിയതിയും ഉൾപ്പെടെ വിവാദമായ ചോദ്യങ്ങൾ ഒഴിവാക്കാതെ ദേശീയ ജനസംഖ്യാ രജിസ്റ്റർ (എൻപിആർ) നടപടികളുമായി മുന്നോട്ടുപോകാൻ കേന്ദ്രസർക്കാർ. പൗരത്വ ഭേദഗതി ബില്ലിനെതിരെ രാജ്യവ്യാപകമായ പ്രതിഷേധം തുടരുന്നതിനിടെയാണ് ജനസംഖ്യാ പട്ടികയുമായി ബന്ധപ്പെട്ട പ്രവർത്തനങ്ങൾ കേന്ദ്ര സർക്കാർ വീണ്ടും ആരംഭിച്ചിരിക്കുന്നത്.\nപൈലറ്റ് പദ്ധതി നടപ്പാക്കുന്നതുമായി ബന്ധപ്പെട്ട് ഉദ്യഗസ്ഥർക്കുള്ള പരിശീലനം ആരംഭിച്ചതായി ഹിന്ദുസ്ഥാൻ ടൈംസ് റിപ്പോർട്ട് ചെയ്യുന്നു. ജനസംഖ്യാ പട്ടിക തയ്യാറാക്കുന്നതിൽ നിന്നും ആദ്യഘട്ടത്തിൽ കേരളം, പശ്ചിമ ബംഗാൾ എന്നീ സംസ്ഥാനങ്ങളെ ഒഴിവാക്കാനാണ് കേന്ദ്ര സർക്കാർ തീരുമാനം.\n2010‑ൽ തയാറാക്കിയ എൻപിആറിൽ പതിനാലു ചോദ്യങ്ങളാണ് ഉണ്ടായിരുന്നതെങ്കിൽ ഇത്തവണ അത് 21 ആകും. ഏപ്രിൽ ഒന്നിന് സെൻസസിന് ഒപ്പമാണ് എൻപിആറിനുള്ള വിവരശേഖരണവും നടത്തുക. വ്യക്തികളുടെ വിവരങ്ങൾ, പാസ്പോർട്ട് , ആധാർ ഉൾപ്പെടെയുള്ള ബയോമെട്രിക് വിവരങ്ങൾ എൻപിആറുമായി ബന്ധപ്പെട്ട് ശേഖരിക്കുമെന്നും സൂചനകളുണ്ട്. ട്രയൽ ഘട്ടത്തിൽ ഉൾപ്പെടുത്തിയ പാൻ വിവരങ്ങൾ അന്തിമ ചോദ്യാവലിയിൽ ഒഴിവാക്കുമെന്നും റിപ്പോർട്ടുകളുണ്ട്.\nസെൻസെസ് വിവരങ്ങൾ രഹസ്യമായി സൂക്ഷിക്കുമ്പോൾ എൻപിആറുമായി ബന്ധപ്പെട്ട വിവരങ്ങൾ രഹസ്യമായി സൂക്ഷിക്കണമെന്നില്ല. ഈ പഴുതാണ് മോഡി സർക്കാരിന് ഉപകാരമാകുന്നത്. എൻപിആറിനായി ശേഖരിക്കുന്ന വിവരങ്ങൾ ദേശീയ പൗരത്വ രജിസ്റ്റർ തയ്യാറാക്കുന്നതിന് ഉപയോഗിക്കുമെന്ന് സിപിഐ ഉൾപ്പടെയുള്ള പ്രതിപക്ഷ പാർട്ടികൾ ആക്ഷേപം ഉന്നയിച്ചിരുന്നു. ഇതിനെ ശരിവയ്ക്കുന്നതാണ് മോഡി സർക്കാരിന്റെ ഇപ്പോഴത്തെ നീക്കങ്ങൾ. ഇപ്പോഴത്തെ എൻപിആർ വിവരങ്ങളിൽ മൊബൈൽ ഫോൺ വിവരങ്ങളും ശേഖരിക്കാനുള്ള സംവിധാനവും ഉൾപ്പെടുത്തിയിട്ടുണ്ട്. ഡ്രൈവിംഗ് ലൈസെൻസിലെ വിവരങ്ങൾ, വോട്ടർ ഐഡിയിലെ വിവരങ്ങൾ, അവസാനം താമസിച്ച സ്ഥലം തുടങ്ങിയ വിവരങ്ങളും എൻപിആറിൽ ആരായും.\nദേശീയ ജനസംഖ്യാ രജിസ്റ്റർ തയ്യാറാക്കിയ ശേഷം ദേശീയ പൗരത്വ പട്ടിക തയ്യാറാക്കുമെന്നായിരുന്നു മോഡി സർക്കാർ നേരത്തെ വ്യക്തമാക്കിയിരുന്നത്. എന്നാൽ രാജ്യ വ്യാപകമായ എതിർപ്പിനെ തുടർന്ന് ഈ നിലപാട് പ്രധാനമന്ത്രി നരേന്ദ്ര മോഡിയും ആഭ്യന്തര മന്ത്രി അമിത് ഷായും മാറ്റിപ്പറഞ്ഞു. തുടർന്നാണ് ദേശീയ പൗരത്വ പട്ടിക തയ്യാറാക്കുന്നതിനായുള്ള കുതന്ത്രങ്ങൾ മോഡി സർക്കാർ തേടിയത്.\nEnglish Summary: NPR, Central Government without skipping controversial questions.\ncentral govt npr\nമത്തിയുടെ ലഭ്യത കുറവിൽ ചെറുകിട മത്സ്യത്തൊഴിലാളികൾക്ക് കനത്തനഷ്ടം\nപാര്‍ലമെന്റ് വര്‍ഷകാല സമ്മേളനം 19ന് ആരംഭിക്കും


ഇനി സർക്കാരിനെ ആശ്രയിക്കാൻ ആകില്ല, നമ്മുടെ സുരക്ഷ നമ്മൾ തന്നെ നോക്കണം - Boolokam\nഇനി സർക്കാരിനെ ആശ്രയിക്കാൻ ആകില്ല, നമ്മുടെ സുരക്ഷ നമ്മൾ തന്നെ നോക്കണം\nകൊറോണയുടെ ആദ്യഘട്ടത്തിൽ നമ്മുടെ പരിമിതമായ വിഭവ ശേഷി വാരി എറിഞ്ഞു നമ്മുടെ അധികാരികളും. സാമൂഹിക പ്രവർത്തകരും കാണിച്ച ആഘോഷങ്ങൾ ഒക്കെ ഏകദേശം ഒരു വഴിക്ക് ആയി കാണും. അതിനാൽ ബാങ്കിലും, ഓഫീസിലും, കടകളിലും ഒന്നും ഹാൻഡ് സാനിറ്റൈസർ കിട്ടിയില്ല എന്ന് പരിഭവിച്ചിട്ട് ഒന്നും ഇനി കാര്യമില്ല. അതിനാൽ നമ്മുടെ സുരക്ഷ നമ്മുടെ മാത്രം ഉത്തരവാദിത്വം ആണ് എന്ന് കരുതി പുറത്തുപോകുമ്പോൾ ഒരു ചെറിയ കുപ്പിയിൽ ഹാൻഡ് സാനിറ്റൈസർ കൈയിൽ സൂക്ഷിക്കുന്നത് ആകും ഇനിയുള്ള ദിവസങ്ങളിൽ നല്ലത്.\nപിന്നെ മാസ്ക്ക് വെക്കുന്നവർ കേന്ദ്ര ആരോഗ്യമന്ത്രി ഹർഷവർധൻ വെയ്ക്കുന്ന രീതിയിൽ മാസ്ക്ക് വയ്ക്കുക. സംസാരിക്കുമ്പോളും അദ്ദേഹത്തെ പോലെ മാസ്ക് വെച്ചുകൊണ്ട് തന്നെ സംസാരിക്കുക. വ്യക്തിപരമായി എനിക്ക് മാസ്ക് വെച്ചുകൊണ്ട് സംസാരിക്കുന്നതിന് ബുദ്ധിമുട്ട് ഒന്നും തോന്നിയിട്ടില്ല. സംസാരത്തിന്റെ വേഗത ഇത്തിരി കുറച്ചാൽ മാസ്ക് വെച്ചുകൊണ്ട് തന്നെ വ്യക്തമായി സംസാരിക്കാൻ പറ്റും എന്നാണ് എന്റെ അനുഭവം.\nപിന്നെ എത്രയൊക്കെ സൂക്ഷിച്ചാലും ചിലപ്പോൾ കൊറോണ വന്നെന്നിരിക്കും. അപ്പോൾ അതിനെ ഇത് ഭൂരിപക്ഷം പേർക്കും ഒരു സാധാരണ പനിപോലെ വന്ന് പോകാവുന്ന രോഗമാണ് എന്ന ബോധത്തോടെ നേരിടുക. എങ്കിൽ പിന്നെ എന്തിനാണ് ഇത്ര കരുതൽ എന്ന് ചോദിച്ചാൽ ഒരുമാതിരിപ്പെട്ട വീഴ്ചകളിൽ എല്ലാം മുറിവ് തനിയെ കരിയാറുണ്ട്, എന്നാലും നമ്മൾ മിക്കവരും കഴിവതും വീഴരുത് എന്ന് കരുതി തന്നെയാണ് നടക്കുന്നത്. കാരണം അപൂർവമായി ചില വീഴ്ചകൾ കൈയും കാലും ഒക്കെ ഒടിഞ്ഞു മാസങ്ങൾ കിടപ്പാകുന്ന അവസ്ഥയിൽ എത്തിക്കും. അപൂർവമായി ചില വീഴ്ചകൾ ചിലപ്പോൾ മരണത്തിലേക്കും നയിച്ചെന്നിരിക്കാം. പ്രസ്തുത അറിവാണ് തെറ്റൽ ഉള്ള റോഡിൽ കൂടുതൽ കരുതലോടെ നടന്ന് വീഴ്ചകളെ ഒഴിവാക്കാൻ നമ്മൾ മിക്കവരെയും പ്രേരിപ്പിക്കുന്നത്. സമാന രീതിയിൽ കൊറോണയേയും നേരിടുക വലിയ പരിക്കില്ലാതെ പോകാനാണ് സാധ്യത.\nവ്യക്തിപരമായി ഞാൻ കടയിൽ പോകുന്നതിന്റെ തവണ കുറച്ചിട്ടുണ്ട്. പോകുമ്പോൾ മര്യാദയ്ക്ക് മാസ്ക് വയ്ക്കാറുണ്ട്. എന്റെ പേയ്‌മെന്റുകൾ എല്ലാം തന്നെ ഡിജിറ്റൽ പേയ്‌മെന്റുകൾ ആണ്. അതിനാൽ എനിക്ക് പണം കൈകൊണ്ട് തൊടേണ്ടതിന്റെ ആവിശ്യവും ഇല്ല. ബാങ്കിൽ പോകേണ്ടതിന്റെ ആവിശ്യവും ഇല്ല. ഞാൻ എന്റെ കൈവശം ചെറിയ കുപ്പിയിൽ ഹാൻഡ് സാനിറ്റൈസർ സൂക്ഷിക്കാറുണ്ട്. നിങ്ങൾക്കും വേണമെങ്കിൽ ഇവയൊക്കെ പരീക്ഷിക്കാവുന്നതാണ്. പക്ഷേ ഇവയൊക്കെ അധികാരികൾ ജനത്തെ അടിച്ചേൽപ്പിക്കുന്നതിനോട് വ്യക്തിപരമായി എനിക്ക് യോജിപ്പില്ല.\nPrevious articleപുസ്തകം പോയിട്ട് പത്രം പോലും വായിക്കാത്ത, തന്റെ ജനപ്രീതിയോടൊട്ടും നീതി പുലർത്താതെ ജയറാമിനെപ്പോലെ കാലഹരണപ്പെട്ടൊരു നടൻ മലയാളത്തിൽ വേറേയില്ല.\nNext articleബ്രാഹ്മണ്യ ആശയങ്ങൾ ക്രൂരവും അശ്ലീലവുമാണ്, അപ്പോൾ അതിനെ പിന്തുണക്കുന്നവരും അങ്ങനെ പരിവർത്തിപ്പിക്കപ്പെടും എന്നതിൽ സംശയം വേണ്ടല്ലോ


നിയന്ത്രണങ്ങള് കടുപ്പിച്ച് തമിഴ്‌നാടും; ഉത്സവങ്ങള് നിരോധിച്ചു, വിവാഹത്തിന് പരമാവധി നൂറ് പേര് മാത്രം, തിയറ്ററുകളില് പകുതി സീറ്റില് മാത്രം പ്രവേശനം - roundupkerala.com\nHome Current Affairs നിയന്ത്രണങ്ങള് കടുപ്പിച്ച് തമിഴ്‌നാടും; ഉത്സവങ്ങള് നിരോധിച്ചു, വിവാഹത്തിന് പരമാവധി നൂറ് പേര് മാത്രം, തിയറ്ററുകളില് പകുതി...\nനിയന്ത്രണങ്ങള് കടുപ്പിച്ച് തമിഴ്‌നാടും; ഉത്സവങ്ങള് നിരോധിച്ചു, വിവാഹത്തിന് പരമാവധി നൂറ് പേര് മാത്രം, തിയറ്ററുകളില് പകുതി സീറ്റില് മാത്രം പ്രവേശനം\nചെന്നൈ: കൊവിഡ് വ്യാപനം രൂക്ഷമാകുന്ന സാഹചര്യത്തില് തമിഴ്നാട്ടില് നിയന്ത്രണങ്ങള് കര്‍ശനമാക്കി സര്‍ക്കാര് പുതിയ മാര്‍ഗനിര്‍ദേശങ്ങള് പുറത്തിറക്കി. ഏപ്രില് പത്തുമുതല് ആരാധനാലയങ്ങളില് ആളെക്കൂട്ടുന്ന ഉത്സവങ്ങള് മറ്റു മതപരമായ ചടങ്ങുകള് എന്നിവ നിരോധിച്ചു. ചെന്നൈ നഗരത്തിലെ മൊത്ത വ്യാപാര മാര്‍ക്കറ്റായ കോയമ്ബേടില് കച്ചവടക്കാര്‍ക്ക് മാത്രമേ പ്രവേശിക്കാനാവൂ. ചെറുകിട വ്യാപാരത്തിന് ഇവിടെ നിയന്ത്രണമേര്‍പ്പെടുത്തി.\nമറ്റ് സംസ്ഥാനങ്ങളില് നിന്നും വിദേശത്തു നിന്നും തമിഴ്നാട്ടിലെത്തുന്നവര്‍ക്ക് രജിസ്ട്രേഷന് നിര്‍ബന്ധമാണ്. വിവാഹങ്ങളില് പങ്കെടുക്കാവുന്നവരുടെ പരമാവധി എണ്ണം നൂറായും മരണാനന്തര ചടങ്ങുകളിലേത് അമ്ബതായും നിശ്ചയിച്ചു. ഇന്‍ഡോര് വേദികളില് നടക്കുന്ന എല്ലാ സാമൂഹ്യ, രാഷ്ട്രീയ പരിപാടികളിലും പരമാവധി ഇരുന്നൂറു പേരെ മാത്രമെ അനുവദിക്കാവൂ. സിനിമ തിയറ്ററുകളില് പകുതി സീറ്റില് മാത്രമെ ആളുകളെ പ്രവേശിപ്പിക്കൂ. മാളുകളിലെ തിയറ്ററുകള്‍ക്കും ഇത് ബാധകമാണ്. ക്ലബ്ബുകള്, പാര്‍ക്കുകള്, മ്യൂസിയം എന്നിവിടങ്ങളിലും അമ്ബത് ശതമാനം ആളുകള്‍ക്ക് മാത്രമെ പ്രവേശനം അനുവദിക്കൂ.\nജില്ലകള്‍ക്കുള്ളില് സര്‍വ്വീസ് നടത്തുന്ന ബസുകളില് സീറ്റില് മാത്രമെ ആളുകളെ അനുവദിക്കൂ. ചെന്നൈ നഗരത്തിലും ഇതു ബാധകമാണ്. ടാക്സികളില് ഡ്രൈവറെ കൂടാതെ മൂന്നുപേര്‍ക്കും ഓട്ടോറിക്ഷകളില് ഡ്രൈവറെക്കൂടാതെ രണ്ടുപേര്‍ക്കുമാണ് അനുമതിയുള്ളത്. കായിക മത്സരങ്ങള് കാണികളില്ലാതെ സംഘടിപ്പിക്കാനും നിര്‍ദേശമുണ്ട്. ഹോട്ടലുകളിലും ചായക്കടകളിലും ആകെയുള്ള സീറ്റുകളില് പകുതി ആളുകളെ മാത്രമേ പ്രവേശിപ്പിക്കാന് പാടുള്ളു. ഇതു കൂടാതെ രാത്രി പതിനൊന്ന് മണിക്ക് ശേഷം തുറന്ന് പ്രവര്‍ത്തിക്കുവാനും പാടില്ല.\nകഴിഞ്ഞ ദിവസം തമിഴ്നാട്ടില് 3986 പുതിയ കൊവിഡ് കേസുകളാണ് റിപ്പോര്‍ട്ട് ചെയ്തത്. ഇതില് 1459 കേസുകളും ചെന്നൈയിലാണ്. പതിനേഴ് പേരാണ് കഴിഞ്ഞ ദിവസം കൊവിഡ് ബാധിച്ച് മരണപ്പെട്ടത്.\nPrevious articleകോവിഡിന്‍റെ രണ്ടാം തരംഗം: കേരളത്തിന് മൂന്നാഴ്ച നിര്‍ണായകമെന്ന് ആരോഗ്യവകുപ്പ്\nNext articleമുഖ്യമന്ത്രി പിണറായി വിജയന്, മുന്‍മുഖ്യമന്ത്രി ഉമ്മന് ചാണ്ടി എന്നിവര്‍ക്ക് കോവിഡ്


വര്‍ക്ക് ഫ്രം ഹോം: ഉപേക്ഷിക്കേണ്ട 10 കാര്യങ്ങള് • Suprabhaatham\nവര്‍ക്ക് ഫ്രം ഹോം: ഉപേക്ഷിക്കേണ്ട 10 കാര്യങ്ങള്\nMarch 26, 2020 | 8:51 pm IST\ncorona virusCovid 19Work from Home\nകൊവിഡ്-19 പടരുന്ന പശ്ചാത്തലത്തില് മിക്ക കമ്പനികളും ഇപ്പോള് വര്‍ക്ക് ഫ്രം ഹോം അഥവാ വീട്ടിലിരുന്ന് ജോലി ചെയ്യുക എന്ന ഒരു ഒപ്ഷന് ആണ് നല്‍കിക്കൊണ്ടിരിക്കുന്നത്. ദുരിതകാലത്ത് കമ്പനിക്കും ജീവനക്കാര്‍ക്കും ഒരുപോലെ ഉപകാരപ്രദമാണ് വര്‍ക്ക് ഫ്രം ഹോം സംവിധാനം. എന്നാല് ഓഫിസിലിരുന്ന് ജോലി ചെയ്താല് കിട്ടുന്ന ഉല്‍പാദനക്ഷമത വീട്ടിലിരുത്തി ചെയ്താല് കിട്ടില്ലെന്ന ആക്ഷേപവും നിലനില്‍ക്കുന്നുണ്ട്. വീട്ടിലിരുന്ന് ജോലി ചെയ്യുമ്പോള് ഉപേക്ഷിക്കേണ്ട 10 കാര്യങ്ങളറിയാം…\n1. ധരിക്കുന്ന വസ്ത്രങ്ങള്\nജോലി ചെയ്യുമ്പോള് ഫോര്‍മല്/ഓഫിസ് വസ്ത്രങ്ങള് ഒഴിവാക്കിയാല് നാം വീട്ടിലിരുന്നാണ് ജോലി ചെയ്യുന്നതെങ്കിലും തുടര്‍ച്ചയായി വര്‍ക്ക് ചെയ്യുന്നതില് അലസത വരാനിടയുണ്ട്. ഷോര്‍ട്‌സ്, പൈജാമ പോലുള്ളവ ഒഴിവാക്കുന്നതാണ് നല്ലത്.\n2. കിടക്കയിലോ കട്ടിലിലോ ഇരുന്ന് ജോലി ചെയ്യല്\nകസേര ഒഴിവാക്കി കിടക്കയോ കട്ടിലോ തെരഞ്ഞെടുക്കുകയാണ് വീടുകളില് ജോലി ചെയ്യുമ്പോള് പലരും ചെയ്യാറ്. ജോലിയിലുള്ള നമ്മുടെ കഴിവും പ്രാപ്തിയും ഇത് ഇല്ലാതാക്കുമെന്നാണ് വിദഗ്ധരുടെ നിരീക്ഷണം. കിടക്ക, സോഫ പോലുള്ളതില് ഇരുന്ന് വര്‍ക്ക് ചെയ്യുമ്പോള് മടി പിടിക്കാനുള്ള സാധ്യത ഏറെയാണ്. ആ ചുറ്റുപാട് ഉറക്കിലേക്കും നയിക്കും.\n3. ജോലിക്കൊപ്പം വീട്ടുജോലിയും\nജോലിയിലും വീട്ടുജോലിയിലും രണ്ടു രംഗത്തും ഒരേസമയം പ്രവര്‍ത്തിക്കുകയെന്ന ‘പ്രതിഭാസ’വും ഉണ്ടാവാന് ഇടയുണ്ട്. ജോലിയിലെ നമ്മുടെ ശ്രദ്ധയെ ഇത് നശിപ്പിക്കും. കൃത്യ സമയത്ത് തന്നെ ജോലി പൂര്‍ത്തീകരിക്കാന് സാധ്യമാകാതെയും വരും.\n4. ഇടയ്‌ക്കൊരു കുളി\nജോലി സ്ഥലത്ത് പതിവില്ലാത്തത് വീട്ടിലിരുന്ന് ചെയ്യുമ്പോഴും വേണ്ട. ഇടവേളകള്‍ക്കിടയില് കുളിയും ബ്രേക്ക് ഫാസ്റ്റും വേണ്ട. മടിയുണ്ടാക്കുക മാത്രമല്ല സമയവും നഷ്ടമാക്കും\n5. ഇരുണ്ട മുറിയിലെ ജോലി\nഇരുട്ടുള്ള മുറി ജോലിക്കായി തെരഞ്ഞെടുക്കരുത്. പകലിനെ പോലും ഇത് രാത്രിയാക്കും. രാത്രിയുടെ ശീലം ഉറക്കവും. മുറിയില് മതിയായ വെളിച്ചമുണ്ടെന്ന് ഉറപ്പ് വരുത്തുക.\n6. To-DO ലിസ്റ്റ് ഇല്ല\nഓരോ ദിവസവും/ആഴ്ചയും ചെയ്യണ്ട ടാസ്‌കുകള് കൃത്യമായി ഷെഡ്യൂള് ചെയ്തിരിക്കണം. വീട്ടിലിരിക്കുമ്പോള് പലപ്പോഴും ഇത് സംഭവിക്കുന്നില്ല. സമയബന്ധിതമായി ജോലി തീര്‍ക്കുന്നതിന് ഇത് തടസ്സമാവും.\n7. ജോലിക്കൊപ്പമുള്ള തീറ്റയും കൊറിക്കലും\nവീട്ടില് വച്ചുള്ള ജോലിയാവുമ്പോള് ആരോഗ്യം നന്നാക്കാനുള്ള ‘കൊറിക്കലുകള്’ ഉണ്ടാവാം. ഇതിലൂടെ കലോറികള് ഒന്നും ലഭിക്കില്ല എന്നു മാത്രമല്ല, ആരോഗ്യത്തെ നശിപ്പിക്കും എന്നാണ് പഠനം.\n8. സമയ ക്രമീകരണം\nകൃത്യസമയത്ത് ജോലി തുടങ്ങാതിരിക്കുക, തീരെ വിശ്രമിക്കാതിരിക്കുക/അധികം വിശ്രമിക്കുക ഇവയില് ഒരല്‍പ്പം സമയ ക്രമീകരണമാവാം. ജോലിക്കാവശ്യമായ സമയം നേരെത്തെ ഒരുക്കാം. ആവശ്യത്തിന് ഇടവേളകളും ആവാം.\n9. വെളിച്ചവും വായുവും\nനമ്മുടെ ശരീരത്തിന് വായുവും വെളിച്ചവും അത്യാവശ്യമാണ്. ‘വര്‍ക്ക് ഫ്രം ഹോം’ ആകുമ്പോള് വായുവും വെളിച്ചവും ലഭിക്കുന്ന സ്ഥലം തെരഞ്ഞെടുക്കാം. അലസതയും മറ്റ് ആരോഗ്യ പ്രശ്‌നങ്ങളും നീങ്ങാന് സഹായകമാവും.\n10. ജോലിക്കിടയിലെ കുടുംബക്കളി\nവീട്ടിലിരിക്കുമ്പോള് കുടുംബത്തിനൊപ്പം നില്‍ക്കാമെന്ന സൗകര്യമുണ്ട്. അത് മുതലെടുത്ത് കുടുംബത്തിനൊപ്പമുള്ള സമ്പര്‍ക്കം ജോലിക്കിടയിലും വന്നാല് ജോലിയെ ബാധിക്കും. കുട്ടികളില് നിന്നും മറ്റ് അംഗങ്ങളില് നിന്നും ഒഴിഞ്ഞ ഒരു മുറി തെരഞ്ഞെടുക്കുന്നതായിരിക്കും ഉചിതം.\nകൊവിഡ് 19: മക്കയിലെ ഹറമിനോട് ചേര്‍ന്നുള്ള പ്രധാന കേന്ദ്രങ്ങളില് കർഫ്യു 24 മണിക്കൂറായി ഉയർത്തി\nകൊവിഡ്-19: സഊദിയിൽ 154 വൈറസ് കൂടി സ്ഥിരീകരിച്ചു, വൈറസ് ബാധിതർ 1453 ,115 പേര് മോചിതർ\nകൊവിഡ്- 19: 24 മണിക്കൂറിനിടെ നാലു മരണം; രാജ്യത്ത് സമൂഹവ്യാപനമില്ലെന്ന് കേന്ദ്ര ആരോഗ്യമന്ത്രാലയം\nകേരളത്തില് ഇന്ന് 32 പേര്‍ക്ക് കൊവിഡ്- 19 സ്ഥിരീകരിച്ചു


മലപ്പുറത്ത് പല മണ്ഡലങ്ങളിലും ലീഗ് പരാജയം മുന്നില്‍ക്കാണുന്നു. ഈ പ്രതിസന്ധി മറികടക്കാനാണ് അവര് തനിക്കെതിരെ കള്ളക്കഥകള് പ്രചരിപ്പിക്കുന്നത് കെ.ടി.ജലീല് | Malappuram Life\nതിരുവനന്തപുരം: സി.പി.എമ്മോ ഇടതുമുന്നണിയോ ആവശ്യപ്പെട്ടാല് രാജി വയ്ക്കാന് ഒരു മടിയുമില്ലെന്നും അധികാരത്തില് കടിച്ചു തൂങ്ങുന്നത് തന്റെ രീതിയല്ലെന്നും ഉന്നത വിദ്യാഭ്യാസമന്ത്രി കെ.ടി.ജലീല്. എന്നാല് രാഷ്ട്രീയ ആരോപണങ്ങളുടെ പേരില് രാജിവെക്കില്ലെന്നും മനഃസാക്ഷിയുടെ മുന്നില് ഒരു തെറ്റും ചെയ്തിട്ടില്ലെന്നും ജലീല് സ്വകാര്യ ചാനലിനോട് വ്യക്തമാക്കി.\nഅതേ സമയം പി.കെ കുഞ്ഞിലിക്കുട്ടിയെ തനിക്ക് 35 വര്‍ഷമായി അറിയാമെന്നും കെ.ടി ജലീലിനെയുമറിയാമെന്നും ഇരുവരേയും വെച്ച് ഒരുമിച്ചു തൂക്കിയാല് പി.കെ കുഞ്ഞാലിക്കുട്ടിക്കുതന്നെയാകും കനം കൂടുതലെന്ന് മുസ്ലിം ലീഗ് നേതാവ് അബ്ദുറഹ്മാന് രണ്ടത്താണി പ്രതികരിച്ചു. ചില വിഗ്രഹങ്ങള് ഉടഞ്ഞുവീഴുമെന്നും അത്തരത്തിലേക്ക് കാര്യങ്ങള് എത്തിത്തരുതെന്നും അദ്ദേഹം ചാനല് ചര്‍ച്ചയില് മുന്നറിയിപ്പ് നല്‍കി.\nലോക്ക്ഡൗണിനെ തുടര്‍ന്ന് കൊടുക്കാന് കഴിയാത്ത റമദാന് കിറ്റുകളും ഖുര്‍ആന് കോപ്പികളും ഏതെങ്കിലും സ്ഥലത്ത് കൊടുക്കാന് കഴിയുമോ എന്ന് യു.എ.ഇ. കോണ്‍സുലേറ്റ് ജനറല് അന്വേഷിച്ചപ്പോള് അതിനുള്ള സൗകര്യങ്ങള് ഒരുക്കിക്കൊടുത്തതിനാണ് തനിക്ക് കേന്ദ്ര ഏജന്‍സികള്‍ക്കു മുന്നില് ഹാജരാകേണ്ടി വന്നതെന്ന് കെ.ടി ജലീല് കൂട്ടിച്ചേര്‍ത്തു.\nഇതുമായി ബന്ധപ്പെട്ട് ഒരുപാട് പരാതികള് വിവിധ കേന്ദ്ര ഏജന്‍സികള്‍ക്കുമുമ്പിലെത്തി. പരാതികളുടെ അടിസ്ഥാനത്തില് സ്വര്‍ണക്കടത്തുമായി അതിന് ബന്ധമുണ്ടോ എന്ന് അന്വേഷണ ഏജന്‍സികള്‍ക്ക് അന്വേഷിക്കണ്ടതുണ്ട്. അതിനുള്ള വിവരശേഖരണം നടത്തുന്നതിനു വേണ്ടി മാത്രമാണ് രണ്ട് ഏജന്‍സികള് വിളിപ്പിച്ചതെന്നും അദ്ദേഹം പറഞ്ഞു.\nചിലര് പ്രധാനമന്ത്രിക്കാണ് കത്ത് എഴുതിയത്. ഇ.ഡിക്ക് പരാതി അയച്ചു മറ്റു ചിലര്. ആ പരാതികളുടെ അടിസ്ഥാനത്തില് ബന്ധപ്പെട്ട ഏജന്‍സികള് എന്തെങ്കിലും പറയാനുണ്ടോ എന്ന് അന്വേഷിക്കുക സാധാരണമാണെന്നും അദ്ദേഹം പറഞ്ഞു.\nചോദ്യം ചെയ്യല് വിവാദം കൈകാര്യം ചെയ്യുന്നതില് പിഴവുണ്ടായിട്ടില്ല. വിവാദത്തെ വിശ്വാസവുമായി ബന്ധപ്പെടുത്താന് ശ്രമിച്ചിട്ടില്ല. മൊഴി കൊടുക്കാന് പോകുന്ന വിവരം മുഖ്യമന്ത്രിയെ അറിയിച്ചു. ഏതുവിധത്തിലാണ് നടപടികള് എന്ന് പറഞ്ഞിരുന്നില്ലെന്നും മന്ത്രി പറഞ്ഞു.\nഫോറിന് കോണ്‍ട്രിബ്യൂഷന് ആക്ട് ലംഘിച്ചു എന്ന് യു.ഡി.എഫ്. കണ്‍വീനര് പരാതി നല്‍കി. യു.എ.ഇ. കോണ്‍സുലേറ്റില് നിന്ന് പണം സ്വീകരിച്ചു, അല്ലെങ്കില് സാധനങ്ങള് സ്വീകരിച്ചു. ഇതേക്കുറിച്ച് അന്വേഷിക്കണമെന്നായിരുന്നു പരാതി. തനിക്ക് അനധികൃത സ്വത്ത് സമ്പാദനം ഉണ്ടെന്നായിരുന്നു പല സംഘടനകളും ഇ.ഡിക്ക് നല്‍കിയ പരാതി.താന് അവ വാങ്ങുകയോ സ്വീകരിക്കുകയോ ചെയ്തിട്ടില്ലെന്നും മന്ത്രി വ്യക്തമാക്കി.\nഖുര്‍ആന് വിതരണത്തില് അപാകമില്ല. പ്രോട്ടോക്കോള് ലംഘനമോ നിയമലംഘനമോ ഉണ്ടായിട്ടില്ല. ഖുര്‍ആന് സിആപ്റ്റിലെത്തിക്കാന് താന് തന്നെയാണ് നിര്‍ദേശിച്ചത്. മന്ത്രിയെന്ന നിലയില് നിര്‍വഹിക്കേണ്ട ചുമതല മാത്രമാണ് നിര്‍വഹിച്ചത്.\nഎന്.ഐ.എയില് വിശ്വാസക്കുറവില്ല. അവരെ അവിശ്വസിക്കാന് പ്രത്യേകിച്ച് കാരണമില്ല. മലപ്പുറത്ത് പല മണ്ഡലങ്ങളിലും ലീഗ് പരാജയം മുന്നില്‍ക്കാണുന്നു. ഈ പ്രതിസന്ധി മറികടക്കാനാണ് അവര് തനിക്കെതിരെ കള്ളക്കഥകള് പ്രചരിപ്പിക്കുന്നത്. ലീഗ് വിരുദ്ധരാഷ്ട്രീയത്തിന്റെ പ്രതീകമായ തന്നെ രാഷ്ട്രീയമായി ഇല്ലാതാക്കാനാണ് ശ്രമമെന്നും അദ്ദേഹം ആരോപിച്ചു.


ഹാഫീസ് സയ്യീദിനെതിരെ തെളിവില്ല, ഇന്ത്യക്ക് വേണ്ടി കേസെടുക്കാനാവില്ല | No evidence against Saeed, can't put him in jail: Pak envoy - Malayalam Oneindia\nഹാഫീസ് സയ്യീദിനെതിരെ തെളിവില്ല, ഇന്ത്യക്ക് വേണ്ടി കേസെടുക്കാനാവില്ല\nPublished: July 18 2014, 16:24 [IST]\nഇസ്ലാമാബാദ്: മുംബൈ ഭീകരാക്രമണത്തിന്റെ മുഖ്യ സൂത്രധാരനായ ഹാഫീസ് സയീദിനെതിരെ തങ്ങളുടെ പക്കല് തെളിവില്ലെന്ന് പാകിസ്താന്. പാക് ഹൈകമ്മീഷണറായ അബ്ദുള് ബാസിതാണ് ഇക്കാര്യം പറഞ്ഞത്. ഹാഫീസ് സയീദ് ഭീകരാക്രമണങ്ങളില് ഉള്‍പ്പെട്ടതായി തങ്ങളുടെ പക്കല് തെളിവില്ല. ആര്‍ക്കെങ്കിലും വേണ്ടി അദ്ദേഹത്തെ ജയിലില് പിടിച്ചിടാന് പാകിസ്താന് കഴിയില്ല - മീറ്റ് ദ പ്രസ് പരിപാടിയില് സംസാരിക്കുകയായിരുന്നു ബാസിത്.\nഹാഫീസ് സയീദിനെ ജയിലിലടക്കണമെങ്കില് ശക്തമായ തെളിവുകള് വേണം. തങ്ങളുടെ പക്കല് തെളിവില്ല. ജമാ അത്ത് ഉദ് ദവയുടെ നേതാവിനെതിരെ ഇന്ത്യയുടെ ആവശ്യപ്രകാരം നടപടിയെടുക്കാന് തങ്ങള്‍ക്ക് മനസില്ല എന്ന് വ്യക്തമാക്കുകയായിരുന്നു അബ്ദുള് ബാസിത്. മുംബൈ ഭീകരാക്രമണത്തിന്റെ മുഖ്യ സൂത്രധാരനായ ഹാഫീസ് സയീദിനെ തങ്ങള്‍ക്ക് വിട്ടുകിട്ടണമെന്നാണ് ഇന്ത്യയുടെ ആവശ്യം.\nപത്രപ്രവര്‍ത്തകനും കോളമിസ്റ്റുമായ വേദ് പ്രതാപ് വൈദിക് സയീദിനെ കണ്ട കാര്യത്തില് പാകിസ്താന് സര്‍ക്കാരിന് ഒന്നും ചെയ്യാനില്ല എന്നും ബാസിത് പറഞ്ഞു. ഇന്ത്യയുടെയോ പാകിസ്താന്റെയോ സര്‍ക്കാരുകള് അറിഞ്ഞ കാര്യമല്ല ഇത്. രണ്ട് വ്യക്തികള് തമ്മില് കണ്ടു എന്ന് മാത്രം. ഇതില് സര്‍ക്കാരിന് ഒന്നും ചെയ്യാനില്ല. പാക് സര്‍ക്കാര് ഈ കൂടിക്കാഴ്ചയെക്കുറിച്ച് അറിഞ്ഞിട്ടില്ല. ഇന്ത്യയും അറിയാനിടയില്ല.\nവൈദിക് വിസയ്ക്ക് അപേക്ഷിച്ചാല് പാകിസ്താന് ഇനിയും വിസ നല്‍കുമെന്നും അബ്ദുള് ബാസിത് പറഞ്ഞു. വൈദികിന്റെയും ഹാഫിസ് സയിദിന്റെയും കൂടിക്കാഴ്ച വിവാദമായ സാഹചര്യത്തിലാണ് പാക് ഹൈക്കമ്മീഷണര് ഇക്കാര്യങ്ങള് പറഞ്ഞത്. കൂടിക്കാഴ്ചയെക്കുറിച്ച് ഇന്ത്യന് സര്‍ക്കാരിന് അറിവുണ്ടായിരുന്നില്ലെന്ന് വിദേശ കാര്യ മന്ത്രി സുഷമ സ്വരാജ് ഇന്നലെ പറഞ്ഞിരുന്നു.\nterror attack airport hafiz saeed pakistan ഭീകരാക്രമണം ഹാഫീസ് സയീദ് ഇന്ത്യ പാകിസ്താന്\nPakistan High Commissioner Abdul Basit said there is no evidence against Saeed, can't put him in jail
\nStory first published: Friday, July 18, 2014, 16:24 [IST]


supreme court pauses sudarshan tv\nമുസ്‌ലിങ്ങളെ മോശമായി ചിത്രീകരിക്കുന്ന ചാനൽ പരിപാടി തടഞ്ഞ് സുപ്രീം കോടതി\nകേന്ദ്ര വാര്‍ത്ത വിതരണ മന്ത്രാലയം അനുമതി നല്‍കിയിരുന്ന സുദര്‍ശന് ടിവിയിലെ വിവാദ പരിപാടിയാണ് സുപ്രീം കോടതി തടഞ്ഞത്\nPublished on : 15 Sep, 2020 , 2:49 pm\nന്യൂഡൽഹി: സിവില് സര്‍വ്വീസില് മുസ്‌ലിങ്ങൾ നുഴഞ്ഞുകയറുന്നു എന്ന് ആരോപിച്ച് ഹിന്ദി ചാനലായ സുദര്‍ശന് ടിവി നടത്തിയ പരിപാടി തടഞ്ഞ് സുപ്രീംകോടതി. കേന്ദ്ര വാര്‍ത്ത വിതരണ മന്ത്രാലയം അനുമതി നല്‍കിയിരുന്ന സുദര്‍ശന് ടിവിയിലെ വിവാദ പരിപാടിയാണ് സുപ്രീം കോടതി തടഞ്ഞത്. ഒരു സമുദാത്തെ സംശയത്തിന്‍റെ നിഴലില് നിര്‍ത്തുന്നത് മാധ്യമ സ്വാതന്ത്ര്യമായി കണക്കാക്കാനാകില്ലെന്ന് സുപ്രീംകോടതി കേസ് പരിഗണിക്കവെ പറഞ്ഞു.\nസുദര്‍ശന് ടിവി മുസ്‌ലിം സമുദായത്തെ അവഹേളിച്ച് നടത്തിയ പരിപാടിയെ ചോദ്യം ചെയ്തുള്ള പൊതുതാല്പര്യ ഹര്‍ജിയിലാണ് സുപ്രീംകോടതിയുടെ ഇടപെടല്. ഇത്തരം പരിപാടികള് സംപ്രേക്ഷണം ചെയ്യുന്നത് അഭിപ്രായ സ്വാതന്ത്ര്യമായി കാണാനാകില്ല. ദൃശ്യമാധ്യമ സ്വാതന്ത്ര്യത്തിന്‍റെ പരിധി എത്രത്തോളം എന്നത് പരിശോധിക്കണമെന്നും സുപ്രീംകോടതി പറഞ്ഞു.\nഅതിനായി അഞ്ചംഗ സമിതി രൂപീകരിക്കണമെന്ന നിര്‍ദ്ദേശവും കോടതി മുന്നോട്ടുവെച്ചു. രാഷ്ട്രീയ സ്വാധീനമില്ലാത്ത സമൂഹത്തിലെ ഉന്നത വ്യക്തികള് സമിതിയില് അംഗമാകണമെന്നും ജസ്റ്റിസ് ഡി.വൈ.ചന്ദ്രചൂഡ് , ജസ്റ്റിസ് കെ.എം.ജോസഫ് എന്നിവരടങ്ങിയ ബഞ്ച് ഉത്തരവിട്ടു. ചില മാധ്യമങ്ങള് ചര്‍ച്ചകള് നടത്തുന്ന രീതി ആശങ്കപ്പെടുത്തുന്നതാണെന്നും കോടതി നിരീക്ഷിച്ചു.


കോവിഡ് ആഞ്ഞടിക്കുന്ന അരിസോണ\nസതീഷ് പദ്മനാഭൻ December 16, 2020 03:10 PM IST\nഫീനിക്സ്/അരിസോണ∙ അരിസോണയിൽ കൊറോണ കേസുകളിൽ വൻ വർധന. ഡിസംബർ പതിനാലു വരെയുള്ള കണക്കു പ്രകാരം 7772 കേസുകൾ റിപ്പോർട്ട് ചെയ്തു. അരിസോണയുടെ ചരിത്രത്തിൽ തന്നെ ഇതാദ്യമായി ഐസിയു കോവിഡ് രോഗികളുടെ എണ്ണം 45 % വർധിച്ചു . 20 % വെന്റിലേറ്റർ ഉപയോഗം കൂടി ( കടപ്പാട് 12 ന്യൂസ് ) . പല ഹോസ്പിറ്റലുകളിലും നഴ്സുമാർ ഉൾപ്പടെ ഉള്ള ഹെൽത്ത് കെയർ വർക്കേഴ്സിന്റെ അഭാവം മൂലം ആശുപത്രി അധികൃതർ ബുദ്ധി മുട്ടുന്നു . ബാനർ ഹെൽത്ത് ഹോസ്പിറ്റൽ കഴിഞ്ഞ ഒരുമാസം 1000 നഴ്സുമാരെ ആണ് റിക്രൂട്ട ചെയ്‍തത് എന്നു പറയുമ്പോൾ , കൊറോണ രോഗികളുടെ എണ്ണം അരിസോണയിൽ മാത്രം എത്ര ഉണ്ടെന്നു മനസിലാകുമല്ലോ?\nതിരഞ്ഞെടുപ്പ് റാലികൾ, മാസ്ക് ധരിക്കാൻ കൂട്ടാക്കാത്ത ഒരു കൂട്ടം ജനത , സ്കൂളുകൾ, കോളജുകൾ , ബാറുകൾ ഒക്കെ തുറന്നു പ്രവർത്തിക്കുന്നതു രോഗം കൂടുതൽ ആളുകളിലേക്ക് പകരാൻ ഇടയാക്കി . കൊറോണ എന്ന ഈ ഒരു ചെറിയ വൈറസ് ലോകത്തെ തന്നെ നിശബ്ദം ആക്കി എന്ന് പ്രത്യേകം പറയേണ്ടതില്ലല്ലോ .പണ്ട് ഏതോ ഒരു മഹാൻ പറഞ്ഞതുപോലെ , "ദൈവമേ നീ മനുഷ്യനെ സൃഷ്ടിച്ചു എല്ലാത്തിനും അധിപനാക്കി തീർത്തു , പക്ഷെ മനുഷ്യൻ ഓരോ നിമിഷവും കണ്ണിൽ കാണാൻ പോലും കഴിയാത്ത ചെറിയ ജീവികളെ പോലും ഭയന്ന് കഴിയുന്നു " .\nഎന്റെ കമ്മ്യൂണിറ്റിക്കടുത്തായി ഉള്ള ഒരു കാഴ്ച തന്നെ അതിനു ഒരുദാഹരണം . കൊറോണ വളരെ ശക്തമായി ബാധിച്ച ഒരു ഒരു ബിസിനസ് കൺസ്ട്രക്ഷൻ ആണ് . നൂറു കണക്കിന് വീടുകൾ പകുതിവച്ചു പണി നിർത്തിയ കാഴ്ച ആരെയും വേദനിപ്പിക്കുന്നു . ആരുടെയെല്ലാം സ്വപ്നമാണ് തകർന്നു വീണത് ഈ ഓരോ വീടുകളിലും . ഒരു വീട് നമ്മുടെ എല്ലാം സ്വപ്നം ആണ് , പക്ഷെ ആ സ്വപ്നം തകർന്നു തരിപ്പണമായ ആ കാഴ്ച ഈ വിഡിയോയിൽ കാണാം . എത്ര ആഗ്രഹിച്ചാവും അവർ ഈ വീട് പണി തുടങ്ങിയത്.പെട്ടെന്നാണ് ജോലി നഷ്ടമായതു. അതോടെ ബാങ്കുകൾ വാഗ്ദാനം ചെയ്ത ലോൺ കിട്ടിക്കാണില്ല. അല്ലെങ്കിൽ ഹൗസിങ് കമ്പനികൾ അപ്പ്രൂവ് ചെയ്തു കാണില്ല . ജോലിക്കു വരുന്നവർക്ക് പേ ചെയ്യാൻ മാർഗമില്ല. ചില വീടുകൾ തുടങ്ങിയതേ ഉള്ളു. ചിലതു പകുതി പണി പൂർത്തിയായി , ചിലതു ഓട് മാത്രം ബാക്കി ആയി നിൽക്കുന്നു , ചില വീടുകൾക്ക് മുൻപിൽ സാധനങ്ങൾ ഇറക്കിയിട്ടുണ്ട് , ചിലതു തറ കെട്ടി നിർത്തിയിരിക്കുന്നു , ശരിക്കും ദയനീയമായ കാഴ്ച , എത്ര പേരുടെ തൊഴിൽ നഷ്ടപ്പെട്ടു.\nകൊറോണ എന്ന രാക്ഷസന്റെ കിരാത വിളയാട്ടത്തിൽ അനേകം റസ്റ്ററന്റ്, ഇന്ത്യൻ റസ്റ്ററന്റുകൾ അടക്കം അടച്ചു പൂട്ടി .അനേക ജീവിതങ്ങൾ , ഇന്നലെ കണ്ടവരെ ഒരിക്കലും ഇനി കാണാൻ വയ്യാത്ത രീതിയിൽ ഭൂമിയിൽ നിന്നും തുടച്ചു മാറ്റി .( ഞാൻ ഇതെഴുതുമ്പോൾ മായോ ഹോസ്പിറ്റൽ പോളിസിയിൽ മാറ്റം വരുത്തിയിട്ടുണ്ട് , കൊറോണ രോഗി മരിക്കും എന്നുറപ്പായാൽ ഏറ്റവും അടുത്ത നാലു ബന്ധുക്കൾക്ക് രോഗിയെ നേരിൽ കാണാം ) അല്ലെങ്കിൽ വീഡിയോ വഴി മാത്രമേ കാണാൻ പറ്റു . അധികം ബാധിക്കാത്ത ബിസിനസ് , ലിക്യുർ ( ബാർ ) ഷോപ്പുകൾ ആണ് . വളരെ തിരക്കായി തന്നെ മാസ്ക് പോലും ധരിക്കാത്ത ആൾക്കാരെ ബാറുകളിൽ കാണാം .\nപണം ഉള്ളവന് ഇതൊന്നും ബാധകം അല്ല . ഈ മാരക വ്യാധിക്കിടയിലും അവർ ബിസിനസ് നടത്തുന്നു . അതിനു ഉത്തമ ഉദാഹരണമാണ് അരിസോണയിലെ സ്കോട്ട്ലയിൽ ( Scotttsdale )ഉള്ള ഗ്രേറ്റ് വോൾഫ് ലോഡ്ജ് എന്ന ഇന്റേണൽ തീം പാർക്ക് . ഈ കഴിഞ്ഞ നവംബറിൽ ആണ് ഇതു പ്രവർത്തനം ആരംഭിച്ചത് .. അതായതു കൊറോണ അതിന്റെ ഉച്ചസ്ഥായിയിൽ എത്തി നിൽക്കുന്ന സമയം . സാധാരണ തീം പാർക്കുകൾ ഔട്ട് സൈഡ് ആണ് , ഇത് ഇന്റേണൽ ആണ് എന്നതാണ് അതിന്റെ പ്രത്യേകത . വളരെ ചെലവ് കൂടിയ ഈ പാർക്കിൽ രണ്ടുദിവസത്തേക്കു മുറി ഉൾപ്പടെ , (ഭക്ഷണം ഇല്ല , ) പാർക്കിലെ റൈഡ്സിനു 900 ഡോളർ എന്ന് പറയുമ്പോൾ ഞെട്ടണ്ട. മുറികൾ എല്ലാം ഫുൾ ആണ് . മാസങ്ങൾക്കു മുൻപേ ബുക്ക് ചെയ്തെങ്കിലേ റൂം കിട്ടു . എല്ലാവർഷവും പിള്ളേരെ ഒരു വെക്കേഷന് കൊണ്ടുപോകാറുണ്ട് , ഈ വർഷം യാത്രകൾക്ക് നിയന്ത്രണം ഉള്ളതിനാൽ , ഗ്രേറ്റ് വോൾഫ് പാർക്കിൽ പോയി അൽപ സമയം ചിലവഴിക്കാൻ തീരുമാനിച്ചു . ഞങ്ങൾ രണ്ടുപേരും ഹെൽത്ത് കെയർ ജോലിക്കാരായതിനാൽ , ഒരൽപം സമയം തനിയെ വേണം എന്ന് എനിക്കും തോന്നി .\nഏക്കർ കണക്കിന് വ്യാപിച്ചു കിടക്കുന്ന ഒരു ഇന്റേണൽ തീം പാർക്ക് ആണ് ഇത് . മനോഹരമായ ലോബ്ബിയിൽ ചെന്നപ്പോൾ കയ്യിൽ കെട്ടാൻ ഒരു ചെറിയ പ്ലാസ്റ്റിക് റോൾ തന്നു , ഏതാണ്ട് നമ്മുടെ ഹോസ്പിറ്റലിൽ ഒക്കെ കയ്യിൽ കെട്ടുന്ന മാതിരി ഒരു സാധനം . അതിനുള്ളിൽ എല്ലാം ചെറിയ ഒരു ഇലക്ട്രിക്ക് ചിപ്പുകൾ , സർക്യൂട്ട് ഒക്കെ . പിന്നീടാണ് അത് റൂം ഡോർ കീ ആണെന്നു മനസിലായത് . ഡോറിന്റെ മുന്നിൽ കയ്യിൽ കെട്ടിയിരിക്കുന്ന ഈ പ്ലാസ്റ്റിക് വള കാണിച്ചാൽ മാത്രമേ റൂം തുറക്കുകയുള്ളു . ടെക്നോളജി എത്ര വികസിച്ചു എന്നതിന്റെ ഒരു ഉദാഹരണം കൂടി ആണ് ഈ പാർക്ക് . കൊച്ചുകുട്ടികളെയും കൗമാരക്കാരെയും ഉദ്ദേശിച്ചാണ് ഈ പാർക്ക് പ്രവർത്തിക്കുന്നത് . വലിയ തടികഷ്ണങ്ങളാൽ ഉയരത്തിൽ തൂകി ഇട്ടിരിക്കുന്ന സാഹസികമായ ചില റൈഡ്സ്, അമേരിക്കയിലെ നിഞ്ച വാരിയർ എന്ന ഒരു ഗേമിനെ ഓർമിപ്പിക്കുന്ന തരത്തിലുള്ളതായിരുന്നു , ചെറിയ കുട്ടികൾ ഉൾപ്പടെ അതിൽ കൂടി നടക്കുന്നതും , ചില ചെറിയ കുട്ടികൾ അടുത്ത ചുവടു വയ്ക്കാൻ ഭയന്ന് നിൽക്കുന്നതും പതിവ് കാഴ്ചകളിൽ ഒന്ന് .പിന്നൊരാകർഷം മാജി ക്വസ്റ്റ് എന്ന ചെറിയ കോട്ട , കൊച്ചുകുട്ടികൾ എല്ലാം ഒരു ചെറിയ മാജിക് വടി വാങ്ങണം , അതിനു ഏതാണ്ട് 30 ഡോളർ , എല്ലാം ബിസിനസ് തന്ത്രം , ഒരു ദിവസം എത്ര കുട്ടികൾ കടന്നു വരുന്ന സ്ഥലമാണ് , എത്ര ഡോളർ ആ ഇനത്തിൽ ... പാർക്കിന്റെ പല മൂലകളിലും ഒരു വലിയ വീഡിയോ സ്ക്രീൻ ഉണ്ട് , ഈ വടി ആ ടീവി സ്ക്രീനിലേക്ക് വീശിയാൽ ഡ്രാഗൺ തല കുലുക്കും , മറ്റൊരു ടി വി യിൽ , വടിയിൽ നിന്നും ഏതോ ഒരു മാജിക് പവർ പുറപ്പെട്ടു ടി വി സ്‌ക്രീനിലുള്ള ഡ്രാഗൺണ് കത്തി ചാമ്പലാക്കും പോലും.പിള്ളേർ ഒക്കെ കിണഞ്ഞു പരിശ്രമിക്കുന്നു .... ( വടിയിൽ ഉള്ളത് റേഡിയോ ഫ്രീക്വൻസി ) , 30 ഡോളർ എന്റെ കീശയിൽ നിന്നും പോയത് മിച്ചം . റൂമുകളും പ്രത്യേക തീമുകളിൽ ക്യാബിനുകൾ ആയി ഉണ്ടാക്കിയിരിക്കുന്നു.\nപിന്നീടുള്ള മറ്റൊരു ആകർഷണം വാട്ടർ പാർക്ക് ആണ് , അത് മറ്റുള്ള വാട്ടർ പാർക്ക് പോലെ തന്നെ , ഒരു ചെറിയ കൂടാരത്തിനുള്ളിൽ ആണ് എന്ന് മാത്രം . മറ്റു ചില ഗെയിംസുകളും ഉൾപ്പെടുത്തിയിട്ടുണ്ട് . എല്ലാം കഴിയുമ്പോൾ മാജിക് വടി വാങ്ങിയ പിള്ളാർക്ക് ഒരു സർട്ടിഫിക്കറ്റ് കൊടുക്കും ( മാസ്റ്റർ മാഗി )(Master magi ) പിള്ളാർക്കെതോ ഡോക്ടറേറ്റ് കിട്ടിയ സന്തോഷം ... തൊട്ടടുത്തായി ഒരു ബസ് കിടപ്പുണ്ട് , അടുത്ത് ചെന്ന് നോക്കിയപ്പോ അതൊരു ചെറിയ ഭക്ഷണ ശാല , അവിടെ നിന്നും ഒരു സമൂസയും വാങ്ങി കഴിച്ചു , എന്ന് പറയാൻ അവിടെ സമൂസ ഇല്ല , ചില ബർഗേർസ് , നൂഡിൽസ് ഒക്കെ മാത്രം , തീ വിലയും , എന്തായാലും പിള്ളാർക്ക് സന്തോഷം . വീട്ടിലിരുന്നു ഓൺലൈൻ സ്കൂൾ ചെയ്തതിന്റെ ബോറടി മാറിയ സന്തോഷം ..എനിക്കും ഭാര്യക്കും ജീവിത തിരക്കിൽ നിന്നും രണ്ടു ദിവസം ഒരിത്തിരി വിശ്രമം . എന്തായാലും പൈസ അൽപം പൊടിച്ചു ...അല്ലേലും ഇതൊക്കെ നമ്മുടെ കുടുംബത്തിനു വേണ്ടി അല്ലേ സമ്പാദിക്കുന്നത്.\nകൊറോണ അതിന്റെ സംഹാരം ഇപ്പോഴും തുടരുകയാണ്. 2020 അവസാനിക്കാറായല്ലോ ... ഈ മഹാമാരി ഈ വർഷത്തോടെ അവസാനിക്കണമേ എന്ന് നമുക്ക് സർവശക്തനായ ദൈവത്തോട് അപേക്ഷിക്കാം ...പുതിയ വർഷം പുതിയ പ്രതീക്ഷകൾ ഉയരട്ടെ ...വീടുകൾ പണി തീരട്ടെ ..ബിസിനെസ്സുകൾ വളരട്ടെ , പഴയതിനേക്കാൾ ശക്തിയായി മനുഷ്യ രാശി തിരിച്ചു വരട്ടെ ..പുതിയ വർഷത്തിൽ എല്ലാ നന്മകളും ദൈവം തരട്ടെ , പ്രിയ മനോരമ വായനക്കാർക്ക് , ഒരു നല്ല പ്രത്യാശയുടെ ക്രിസ്മസ് പുതുവത്സരംശാസകൾ


മരക്കുറ്റികളും ചിരട്ടത്തുണ്ടുകളും ഇവിടെ കലയുടെ വിസ്മയക്കാഴ്ച്ച! : Deepika.com Nattu Visesham\nഎന്നാൽ വിറകിനായി മാറ്റിയിടുന്ന മര കുറ്റികളിലും ചിരട്ടകളിലുമൊക്കെ കർഷകനായ റോയ് ഉണ്ടാക്കി കൂട്ടുന്നത് കലയുടെ വിസ്മയ കാഴ്ചകൾ.\nമണ്‍വെട്ടി പിടിച്ച് തഴന്പിച്ച കൈകളിൽ കരവിരുതിന്‍റെ അതിശയങ്ങൾ രൂപം കൊള്ളുന്പോൾ കാഴ്ചക്കാർക്കും അത് അതിശയോക്തിയായി മാറുന്നു. കുട്ടിക്കാലത്ത് ക്രിസ്മസിന് വീട്ടിൽ മനോഹരമായ പുൽകൂട് നിർമ്മിച്ച് വീട്ടുക്കാരെ അന്പരപ്പിച്ചായിരുന്നു കലയിലേക്കുള്ള കാൽവെപ്പ്. മരത്തിലാണ് ആട്ടിടയന്മാരേയും കാലി കൂട്ടങ്ങളേയും ഉണ്ടാക്കുക.\nപിന്നെ ദേവാലയത്തിൽ പുൽകൂട് ഒരുക്കുന്നതിലെ പ്രധാനിയായി. വരക്കുന്നതിലും റോയിക്ക് അസാമാന്യ കഴിവുണ്ട്. റോയിയുടെ മുന്നിൽ അഞ്ച് മിനിറ്റ് ഇരുന്ന് കൊടുത്താൽ മതി. മുന്നിലുള്ളയാളുടെ തനി രൂപം വരകളിലൂടെ ജന്മം കൊള്ളും.\nമരത്തിലും ചിരട്ടയിലുമെല്ലാം വിവിധയിനം കൊക്കുകൾ, കിളികൾ, പൂക്കൾ, മരത്തിലെ കശുമാങ്ങ കൂട്ടം, ചിരട്ടതുണ്ടുകൾകൊണ്ട് രഥം, സൈക്കിൾ, ഏറുമാടം, മരം കൊണ്ട് മഴു, വാഴ കുലകൾ, തോക്ക്, തേക്കിൻ വേരിൽ തീർത്ത നാലടി നീളമുള്ള ആന കൊന്പുകൾ തുടങ്ങി വീടിനുള്ളിൽ കടന്നാൽ പിന്നെ റോയി നിർമ്മിച്ചുകൂട്ടുന്ന ശില്പ ദൃശ്യങ്ങളാണ് ചുമരുകളിലും അലമാരകളിലുമെല്ലാം.\nഏറെ കാലം നിലനിൽക്കുന്ന തേക്കിന്‍റെയും ഈട്ടിയുടെയും കുറ്റികളാണ് ശില്പത്തിനായി തെരഞ്ഞെടുക്കുക.\nറബർ തോട്ടത്തിലെ പണി കഴിഞ്ഞു വൈകീട്ട് വീട്ടിലെത്തിയാണ് മര വേരുകളിലും ചിരട്ടകളിലുമുള്ള 52ക്കാരനായ റോയിയുടെ കുഞ്ഞുളികൾക്കൊണ്ടുള്ള കുസൃതികൾ. പിന്നീടത് ഹരമായി മാറി.\nഫൊറോന വികാരി ഫാ.ചെറിയാൻ ആഞ്ഞിലിമൂട്ടിലും വികാരിയച്ചൻ ഫാ.റോബിൻ കൂന്താനിയിലും വീട്ടിൽ വന്ന സമയം റോയിയുടെ ശില്പ നിർമ്മാണം വൈദഗ്ദ്ധ്യം കണ്ട് പ്രോത്സാഹിപ്പിക്കുകയും അഭിനന്ദിക്കുകയും ചെയ്തതോടെ റോയിക്കും ഇപ്പോൾ ആവേശം കൂടിയിരിക്കുകയാണ്. ഭാര്യ മോളിയും മക്കളായ ജിതിനും ഡോണയും പപ്പായുടെ കരവിരുതിൽ ഏറെ അഭിമാനിക്കുന്നുണ്ട്.വീട്ടിലെത്തുന്ന ബന്ധുക്കൾക്കും സുഹൃത്തുക്കൾക്കുമെല്ലാം സമ്മാനമായി ശില്പങ്ങൾ നല്കും.\nചിരട്ട തുണ്ടുകൾ കൊണ്ടുള്ള പൂക്കുലയാണ് മാസ്റ്റർ പീസ്.ഇത് കാണാനും അഴകേറെയുണ്ട്. ഭാവനക്കൊത്ത മരകുറ്റി കിട്ടിയാൽ റോയിയിലെ ശില്പിക്ക് ജീവൻ വെക്കും. പിന്നെ സമയമോ മറ്റു അത്യാവശ്യങ്ങളോ മാറ്റി വെച്ചാകും ശില്പിയുടെ റോളിൽ വ്യാപൃതനാവുക. തോട്ടത്തിൽ കിടക്കുന്ന മര കുറ്റി കണ്ട് പെട്ടെന്നാർക്കും അതിൽ ഒളിഞ്ഞിരിക്കുന്ന രൂപത്തെ തിരിച്ചറിയാനാകില്ല.\nഎന്നാൽ വികൃതമായ മര കുറ്റി പാകപ്പെടുത്തും മുന്പേ റോയി അതിൽ ശില്പത്തെ കാണും. മര കുറ്റികൾ ഭാവനാതലം വിട്ട് ശില്പങ്ങളായി മാറുന്പോൾ റോയിക്കുണ്ടാകുന്ന സംതൃപ്തിയും സന്തോഷവും പറഞ്ഞറിയിക്കാനാവില്ലെന്ന് സഹായിയായി ഒപ്പം കൂടുന്ന ഭാര്യ മോളി പറയുന്നു.\nശില്പത്തിന്‍റെ പെർഫെക്ഷൻ നിർബന്ധമാണ് റോയിക്ക്. അതിന് വരുന്ന സമയനഷ്ടമോ പരിശ്രമങ്ങളോ നോക്കാറില്ല. ചിലപ്പോൾ ദിവസങ്ങളേറെ എടുത്ത് നിർമ്മിച്ചു വരുന്ന ശില്പം പണിയിലെ അവസാന നിമിഷം പൊട്ടലുണ്ടായി ഉപേക്ഷിക്കേണ്ടി വരും.\nഅതീവ സൂക്ഷ്മതയും ക്ഷമയും വേണം ശില്പ നിർമ്മാണത്തിനെന്ന് റോയ് പറയുന്നു. ഒറീസ ബാലേശ്വർ രൂപതയിലെ വികാരി ജനറാൾ ഫാ.മോൻസ് പീറ്റർ ആറാക്കലിന്‍റെ സഹോദരനാണ് റോയ്.


പാര്‍ട്ടി പറഞ്ഞാല് മത്സരിക്കുമെന്ന് മുല്ലപ്പള്ളി രാമചന്ദ്രന് - Keralabhooshanam Daily പാര്‍ട്ടി പറഞ്ഞാല് മത്സരിക്കുമെന്ന് മുല്ലപ്പള്ളി രാമചന്ദ്രന്\nHome/NEWS/LATEST/പാര്‍ട്ടി പറഞ്ഞാല് മത്സരിക്കുമെന്ന് മുല്ലപ്പള്ളി രാമചന്ദ്രന്\nതിരുവനന്തപുരം: പാര്‍ട്ടി പറഞ്ഞാല് തെരഞ്ഞെടുപ്പില് മത്സരിക്കുമെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. ഡല്‍ഹിയില് നിന്ന് തിരിച്ചെത്തിയ അദ്ദേഹം മാധ്യമങ്ങളോട് സംസാരിക്കുകയായിരുന്നു.\nഅഖിലേന്ത്യ കോണ്‍ഗ്രസ് കമ്മിറ്റി എടുക്കുന്ന തീരുമാനം എല്ലാക്കാലത്തും ശിരസാവഹിച്ച അച്ചടക്കമുള്ള പാര്‍ട്ടി പ്രവര്‍ത്തകനാണ് താന്. പാര്‍ട്ടി പറയുന്ന ഏത് നിര്‍ദേശവും ശിരസാവഹിച്ച് മുന്നോട്ടു പോകുന്ന ചരിത്രമാണ് തനിക്കുള്ളത്. ഇന്നുവരെ അച്ചടക്കലംഘനം നടത്തിയിട്ടില്ലെന്നും അദ്ദേഹം പറഞ്ഞു.\nതെരഞ്ഞെടുപ്പില് കോണ്‍ഗ്രസിനെ നയിക്കുന്നത് കൂട്ടായ നേതൃത്വം ആണെന്നും മുല്ലപ്പള്ളി പറഞ്ഞു. കേരളത്തെ ആര് നയിക്കുമെന്ന് തെരഞ്ഞെടുപ്പിനുശേഷം തീരുമാനിക്കും. രമേശ് ചെന്നിത്തലയുടേത് മികച്ച നേതൃത്വമാണെന്നും മുല്ലപ്പള്ളി കൂട്ടിച്ചേര്‍ത്തു.\nപ്രതിപക്ഷ നേതാവ് എന്ന നിലയില് ചെന്നിത്തല മികച്ച പ്രകടനമാണ് കാഴ്ചവച്ചത്. അഴിമതിയില് മുങ്ങിക്കുളിച്ച ഈ സര്‍ക്കാരിന്റെ അഴിമതികളെല്ലാം പുറത്തുകൊണ്ടുവന്നത് അദ്ദേഹമാണ്. കഴിവും കാര്യശേഷിയുമുള്ള നേതാവാണ് ചെന്നിത്തലയെന്നും അദ്ദേഹം പറഞ്ഞു.\nകൊവിഡ് ബാധിച്ച് കൊല്ലത്ത് യുവതി മരിച്ചു


കുലുങ്ങുന്നു കാവിക്കോട്ടകള് – Chandrika Daily\nBy chandrika Tuesday November 6, 2018 00:47 am\nകെ.പി ജലീല് നവംബര് 12 മുതല് നാല് ഘട്ടമായി നടക്കുന്ന രാജ്യത്തെ അഞ്ച് സംസ്ഥാനങ്ങളിലെ നിയമസഭാ തെരഞ്ഞെടുപ്പുകള് മോദി തരംഗത്തെ പിടിച്ചുകെട്ടുമെന്ന് ഏതാണ്ടുറപ്പായി. രാജസ്ഥാന്, മധ്യപ്രദേശ്, ഛത്തീസ്ഗഡ്,…\nനവംബര് 12 മുതല് നാല് ഘട്ടമായി നടക്കുന്ന രാജ്യത്തെ അഞ്ച് സംസ്ഥാനങ്ങളിലെ നിയമസഭാ തെരഞ്ഞെടുപ്പുകള് മോദി തരംഗത്തെ പിടിച്ചുകെട്ടുമെന്ന് ഏതാണ്ടുറപ്പായി. രാജസ്ഥാന്, മധ്യപ്രദേശ്, ഛത്തീസ്ഗഡ്, തെലുങ്കാന, മിസോറാം എന്നിവിടങ്ങളിലാണ് തെരഞ്ഞെടുപ്പ്. ഇതില് ആദ്യ മൂന്നില് ബി.ജെ.പിയും മിസോറാമില് കോണ്‍ഗ്രസും തെലുങ്കാനയില് ടി.ആര്.എസുമാണ് ഭരിക്കുന്നത്. ബി.ജെ.പിയുടെ മൂന്നു കോട്ടയിലും പാര്‍ട്ടി അടിപതറുകയാണ്. ഗുജറാത്ത്, പഞ്ചാബ്, ഗോവ തെരഞ്ഞെടുപ്പുകള്‍ക്കുശേഷം വര്‍ധിതാവേശത്തിലാണ് കോണ്‍ഗ്രസ് നേതൃത്വത്തിലുള്ള യു.പി.എ മുന്നണി. അമിത്ഷായും മോദിയും കിണഞ്ഞുപിടിച്ചിട്ടും ഇരുപത് സംസ്ഥാനങ്ങളില് അധികാരം പിടിച്ച ബി.ജെ.പിയുടെ അണികളില് പഴയ ആവേശമില്ല. നോട്ടു നിരോധനവും വ്യാപകമായ വിലക്കയറ്റവും കാര്‍ഷികോത്പന്നങ്ങളുടെ വിലയിടിവും കര്‍ഷക ആത്മഹത്യകളും വെടിവെപ്പുകളും ആള്‍ക്കൂട്ടക്കൊലകളും ജനങ്ങളുടെ വലിയതോതിലുള്ള വെറുപ്പിനും രോഷത്തിനും ഇടയാക്കിയിരിക്കുന്നു. കോണ്‍ഗ്രസ് പാളയത്തിലെ പ്രതീക്ഷകള് സംസ്ഥാനങ്ങളിലെ യുവ നേതൃനിരയും ജനങ്ങളിലെ അസംതൃപ്തിയും മതേതരത്വവുമാണ്. അഞ്ച് സംസ്ഥാനങ്ങളിലെ വിധിയെഴുത്ത് എതിരായാല് മോദിയുടെ കേന്ദ്രത്തിലെ ഇറക്കം ആരംഭിച്ചു കഴിഞ്ഞുവെന്ന് വിലയിരുത്താം.\nഇവിടെയാണ് രാമക്ഷേത്രവുമായുള്ള വരവ്. ഇപ്പോള് ക്ഷേത്ര കാര്‍ഡ് ഇറക്കുന്നതിന്റെ കാരണവും ഈ തെരഞ്ഞെടുപ്പുകള്‍തന്നെ. നിയമസഭാതെരഞ്ഞെടുപ്പുകള് മുതല് വരുന്ന പൊതുതെരഞ്ഞെടുപ്പുവരെ ക്ഷേത്ര നിര്‍മാണത്തെക്കുറിച്ച് പ്രചാരണം നടത്തുകയും തുടര്‍ന്ന് അധികാരം കിട്ടിയാലും ഇല്ലെങ്കിലും ക്ഷേത്ര നിര്‍മാണം നടത്തുകയുമാണ് ബി.ജെ.പി-സംഘ്പരിവാര് പദ്ധതി. ബി.ജെ.പി അനുകൂല മാധ്യമമായ റിപ്പബ്ലിക് ടി.വി കഴിഞ്ഞ ഒക്ടോബറില് നടത്തിയ സര്‍വേയില് പറയുന്നത് ബി.ജെ.പിക്ക് ലോക്‌സഭാതെരഞ്ഞെടുപ്പില് വലിയ തിരിച്ചടി നേരിടേണ്ടിവരുമെന്നാണ്. കേവല ഭൂരിപക്ഷംപോലും ലഭിക്കാന് പാര്‍ട്ടിക്കാവില്ലെന്ന് സര്‍വേ വിലയിരുത്തിയിട്ടുണ്ട്. ഇതിനു കാരണം കഴിഞ്ഞ നാലു വര്‍ഷം ബി.ജെ.പിയെ തുണച്ച സംസ്ഥാനങ്ങളിലൊക്കെ ഉയര്‍ന്നിരിക്കുന്ന കടുത്ത സര്‍ക്കാര് വിരുദ്ധ വികാരം തന്നെയാണ്. ജനങ്ങളില് അമര്‍ഷം പടരുമ്പോള് 2019ലെ ലോക്‌സഭാതെരഞ്ഞെടുപ്പിന്റെ സെമിഫൈനല് മോദിയെ പിന്നിലാക്കുമെന്നാണ് നിരീക്ഷകരുടെ വിലയിരുത്തല്. കേന്ദ്രത്തിന്റെ നയങ്ങളാണ് കാര്‍ഷിക മേഖലയുടെ തകര്‍ച്ചക്ക് കാരണമെന്നാണ് വിലയിരുത്തപ്പെടുന്നത്. മൂവായിരം കോടി പട്ടേല് പ്രതിമക്ക് ചെലവഴിച്ച മോദിക്ക് എന്തുകൊണ്ട് കര്‍ഷകരുടെ കടം എഴുതിത്തള്ളുന്നതിനും അവരുടെ വിളയുടെ വരുമാനം വര്‍ധിപ്പിക്കുന്നതിനും കഴിയുന്നില്ലെന്നാണ് ജനം ചോദിക്കുന്നത്. മധ്യപ്രദേശില് കോണ്‍ഗ്രസ് 122ഉം രാജസ്ഥാനില് 142ഉം നേടുമെന്നാണ് എ.ബി.പി ന്യൂസ്് പ്രവചനം. മധ്യപ്രദേശില് ആദ്യഘട്ടവോട്ടെടുപ്പിന് ഒരാഴ്ച മാത്രമാണ് ബാക്കി. നവംബര് 12നും 20നുമാണ് ഇവിടെ വോട്ടെടുപ്പ്. മിസോറാമില് 28നും രാജസ്ഥാനിലും തെലുങ്കാനയിലും ഡിസംബര് ഏഴിനുമാണ് സമ്മതിദാനം. 11ന്് ഫലപ്രഖ്യാപനം.\nപതിനഞ്ചു വര്‍ഷമായി തുടര്‍ച്ചയായി ബി.ജെ.പി ഭരിക്കുന്ന മധ്യപ്രദേശില് കോണ്‍ഗ്രസ് നേതൃത്വത്തിലുള്ള യു.പി.എ ഇത്തവണ വന് മുന്നേറ്റം നടത്തുമെന്നാണ് വിലയിരുത്തപ്പെടുന്നത്. മുഖ്യമന്ത്രി ശിവരാജ്‌സിംഗ് ചൗഹാന്റെ നേതൃത്വത്തിലുള്ള ബി.ജെ.പിയില്‍നിന്ന് അദ്ദേഹത്തിന്റെ സഹോദരീഭര്‍ത്താവ് തന്നെ കോണ്‍ഗ്രസിലേക്ക് കടന്നുവന്നത് സംസ്ഥാനത്ത് വലിയ തിരിച്ചടിയാണ് ബി.ജെ.പി വൃത്തങ്ങളിലുണ്ടാക്കിയിട്ടുള്ളത്. കോണ്‍ഗ്രസ് പക്ഷത്ത് വലിയ തോതിലുള്ള ഉണര്‍വ് പ്രകടമാണ്. മൊത്തമുള്ള 230 സീറ്റില് ബി.ജെ.പിക്ക് നിലവില് 165 ആണുള്ളത്. കോണ്‍ഗ്രസിന് 58 ഉം ബി.എസ്.പിക്ക് നാലും മൂന്ന് സ്വതന്ത്രരുമുണ്ട്. 50 സീറ്റ് ബി.എസ്.പി ആവശ്യപ്പെട്ടതാണ് കോണ്‍ഗ്രസ് സഖ്യം തകരാന് കാരണമായത്. ജ്യോതിരാദിത്യസിന്ധ്യയും കമല്‍നാഥും ദിഗ്‌വിജയ്‌സിംഗുമാണ് സംസ്ഥാനത്തെ കോണ്‍ഗ്രസിന്റെ മുഖ്യമുഖങ്ങള്. ഇതില് സിന്ധ്യക്കാണ് ജനകീയ പിന്തുണ കൂടുതല്. 2019ല് കമല്‍നാഥിനെ ഡല്‍ഹിയിലേക്ക് വിളിക്കാനാണ് സാധ്യത കൂടുതല്. സിംഗും കോണ്‍ഗ്രസിന്റെ ദേശീയ നേതാവാണ്. രാജ്യത്ത് ഏറ്റവും കൂടുതല് പട്ടിക ജാതി വിഭാഗങ്ങളുള്ള സംസ്ഥാനമാണ് മധ്യപ്രദേശ്. ഇവര് പതിറ്റാണ്ടുകളായി കോണ്‍ഗ്രസിനെയാണ് പിന്തുണക്കുന്നത്. യു.പി.എയോട് ചേര്‍ന്ന ചില മേഖലകളില് ബി.എസ്.പിക്കും ഇവരില് സ്വാധീനമുണ്ട്. തദ്ദേശ തെരഞ്ഞെടുപ്പിലും ഉപതെരഞ്ഞെടുപ്പുകളിലും അടുത്തിടെ കോണ്‍ഗ്രസ് നേടിയ വിജയം ബി.ജെ.പിയുടെ മുട്ടുവിറപ്പിക്കുകയാണ്. ആഗസ്റ്റില് 14ല്9തദ്ദേശ സ്ഥാപനങ്ങളില് കോണ്‍ഗ്രസ് വിജയിച്ചു. മന്‍സോറില് കഴിഞ്ഞവര്‍ഷം നടന്ന കര്‍ഷക പ്രക്ഷോഭത്തില് നിരപരാധിയായ വിദ്യാര്‍ത്ഥിയടക്കം ആറു പേരെയാണ് ചൗഹാന് സര്‍ക്കാര് വെടിവെച്ച് കൊന്നത്. ഇത് മോദിക്കെതിരെ വലിയ പ്രതിഷേധത്തിന് ഇടയാക്കിയിരുന്നു.\nരാജസ്ഥാനില് വസുന്ധരരാജെ സിന്ധ്യയുടെ ഭരണത്തിനു കീഴില് കര്‍ഷകര്‍ക്കും ന്യൂനപക്ഷങ്ങള്‍ക്കും കൊടിയ പീഡനമാണ് അനുഭവിക്കേണ്ടിവരുന്നത്. ഇതും ബി.ജെ.പിയുടെ അടിയിളക്കിയിട്ടുണ്ടെന്നാണ് വിലയിരുത്തല്. രാജ്യത്ത് ഏറ്റവും കൂടുതല് ന്യൂനപക്ഷവേട്ട നടന്ന സംസ്ഥാനമാണ് വസുന്ധരയുടെ രാജസ്ഥാന്. ബംഗാളി മുസ്്‌ലിം തൊഴിലാളിയെ മഴുകൊണ്ട് വെട്ടിനുറുക്കിയശേഷം തീവെച്ച് അത് സാമൂഹിക മാധ്യമങ്ങളിലൂടെ പ്രചരിപ്പിച്ചതും പശുവിന്റെ പേരിലുള്ള ആള്‍ക്കൂട്ടക്കൊലകളും അരങ്ങുതകര്‍ത്താടിയിട്ടും സംസ്ഥാനസര്‍ക്കാര് അനങ്ങിയില്ലെന്ന് മാത്രമല്ല, ഇവക്കെല്ലാം ഒത്താശ ചെയ്യുകയാണെന്ന തോന്നലാണ് പൊതുവെയുള്ളത്. മാധ്യമങ്ങള്‍ക്ക് കൂച്ചുവിലങ്ങിടാനായി സര്‍ക്കാരിലെ മന്ത്രിമാരും ഉദ്യോഗസ്ഥരും ഉള്‍പ്പെടെയുള്ളവര്‍ക്കെതിരെ വാര്‍ത്തയെഴുതുന്നതിന്മുമ്പ് സര്‍ക്കാരിന്റെ മുന്‍കൂട്ടി അനുമതി വാങ്ങണമെന്ന നിയമം സംസ്ഥാന നിയമസഭയില് അവതരിപ്പിച്ചത് ദേശീയതലത്തില് വലിയ പ്രതിഷേധങ്ങള്‍ക്കിടവരുത്തിയിരുന്നു. 200ല് 163 സീറ്റ് നേടിയാണ് ബി.ജെ.പി 2013ല് അധികാരത്തിലെത്തിയതെങ്കില് അഞ്ചുകൊല്ലം കൊണ്ട് വലിയ ജനരോഷമാണ് പാര്‍ട്ടി ഏറ്റുവാങ്ങിയിരിക്കുന്നത്. രജപുത്ര സമുദായം ബി.ജെ.പിയെ ഇവിടെ കൈവിട്ടുകഴിഞ്ഞു. കോണ്‍ഗ്രസ് നേതാവായിരുന്ന അന്തരിച്ച രാജേഷ്‌പൈലറ്റിന്റെ പുത്രന് യുവ എം.പി സച്ചിന് പൈലറ്റിന്റെ ഊര്‍ജസ്വലത കോണ്‍ഗ്രസിന് വലിയ പ്രതീക്ഷ നല്‍കുന്നു. 2002 മുതല് ലോക്‌സഭാംഗവും മുന് കേന്ദ്രമന്ത്രിയുമാണ് സച്ചിന്. നിലവില് നിയമസഭയില് 27 സീറ്റുള്ള കോണ്‍ഗ്രസ് അധികാരം തിരിച്ചുപിടിക്കുമെന്നുതന്നെയാണ് റിപ്പോര്‍ട്ടുകള്. ബി.എസ്.പിക്ക് മൂന്നു സീറ്റുണ്ട്. നാഷണല് പീപ്പിള്‍സ് പാര്‍ട്ടിക്ക് നാലും. സ്വതന്ത്രര് ഏഴും. പിന്നാക്കക്കാരും ദലിതുകളും ബി.ജെ.പിയെ കൈയൊഴിഞ്ഞിരിക്കുകയാണ്. ബി.എസ്.പിക്കും കോണ്‍ഗ്രസിനുമായി ഈ വോട്ടുകള് വീതിച്ചുപോകുമോയെന്ന ഭീതിയുണ്ട്.\nഛത്തീസ്ഗഡിലും മിസോറാമിലും ഇരുമുന്നണികളും അവകാശവാദം ഉന്നയിക്കുന്നുണ്ട്. ഛത്തീസ്ഗഡില് 2003 മുതല് രമണ്‍സിംഗാണ് ബി.ജെ.പി മുഖ്യമന്ത്രി. ഇവിടുത്തെ 90 സീറ്റില് കേവലഭൂരിപക്ഷത്തിനുവേണ്ട 46ലും കൂടുതല് കോണ്‍ഗ്രസ് പിടിക്കുമെന്നാണ് എ.ബി.പി ന്യൂസ് സര്‍വേ പറഞ്ഞിരിക്കുന്നത്. തെലുങ്കാനയില് ടി.ആര്.എസ്സിനാണ് മേല്‍ക്കൈ. 119 സീറ്റില് കോണ്‍ഗ്രസിന് 21ഉം ടി.ഡി.പിക്ക് 15ഉം സീറ്റുകളുണ്ട്. ഇത് 63 എന്ന ടി.ആര്.എസിന്റെ നിലവിലെ സംഖ്യയെ മറികടന്നാല് കോണ്‍ഗ്രസ് -ടി.ഡി.പി സഖ്യസര്‍ക്കാര് ഈ പുതിയ സംസ്ഥാനത്ത് വരാനുള്ള സാധ്യതയും തള്ളിക്കളയാനാകില്ല. മിസോറാമില് കോണ്‍ഗ്രസ് വിരുദ്ധ ബി.ജെ.പി-മിസോ നാഷണല് ഫ്രണ്ട് സഖ്യം ഇപ്പോഴില്ലാത്തത് 2008 മുതല് അധികാരത്തിലുള്ള കോണ്‍ഗ്രസിന് ഗുണകരമായേക്കും. ക്രിസ്ത്യാനികള്‍ക്ക് സ്വാധീനമുള്ള സംസ്ഥാനമാണിത്.


രണ്ടില ചിഹ്നം ജോസ് വിഭാഗത്തിന്; ഇടതു മുന്നണിക്ക് കരുത്തു പകരുന്ന വിധിയെന്ന് ജോസ് കെ മാണി | DoolNews\nFriday, 20th November 2020, 3:19 pm\nകൊച്ചി: കേരള കോണ്‍ഗ്രസിന്റെ രണ്ടില ചിഹ്നം ജോസ് കെ മാണി വിഭാഗത്തിന് അനുവദിച്ച തെരഞ്ഞെടുപ്പ് കമ്മീഷന്റെ തീരുമാനം ശരിവെച്ച് ഹൈക്കോടതി. ഹൈക്കോടതി വിധി സ്വാഗതാര്‍ഹമെന്ന് ജോസ് കെ മാണി പ്രതികരിച്ചു.\nസത്യവിരുദ്ധമായ പ്രചാരണത്തിന് എതിരെയുള്ള വിധിയാണിതെന്നും നുണ കൊണ്ട് എത്ര മറയ്ക്കാന് നോക്കിയാലും സത്യം പുറത്തു വരുമെന്നും ജോസ് കെ. മാണി പറഞ്ഞു.\n‘ ഈ വിധി തദ്ദേശ തെരഞ്ഞെടുപ്പിലെ ആദ്യ വിജയമാണ്. രണ്ടിലയില് നിന്ന് കേരള കോണ്‍ഗ്രസിനെ മാറ്റി നിര്‍ത്താന് കഴിയില്ല. ഇടത് മുന്നണിക്ക് ഈ വിധി കരുത്തു പകരുമെന്നും ജോസ് കെ. മാണി പറഞ്ഞു.\nതെരഞ്ഞെടുപ്പ് കമ്മീഷന്റെ തീരുമാനം ചോദ്യം ചെയ്ത് പി.ജെ ജോസഫ് സമര്‍പ്പിച്ച ഹരജിയാണ് ഹൈക്കോടതി തള്ളിയത്. ജോസഫ് വിഭാഗത്തിന്റെ ഹരജി ഫയലില് സ്വീകരിച്ച ഹൈക്കോടതി അന്ന് തന്നെ ജോസ് വിഭാഗം ചിഹ്നം ഉപയോഗിക്കുന്നത് തടഞ്ഞിരുന്നു.\nതദ്ദേശ തെരഞ്ഞെടുപ്പില് മത്സരിക്കുന്നതിന് കേരള കോണ്‍ഗ്രസ് (എം) ജോസഫ് വിഭാഗത്തിന് ചെണ്ടയും ജോസ്.കെ.മാണി വിഭാഗത്തിന് ടേബിള് ഫാനുമാണ് തെരഞ്ഞെടുപ്പ് കമ്മീഷന് അനുവദിച്ചിരുന്നത്.\nഅതേസമയം കോടതിയുടെ ഇപ്പോഴത്തെ തീരുമാനത്തിനെതിരെ പി.ജെ ജോസഫ് വിഭാഗം ഡിവിഷന് ബെഞ്ചിനെ സമീപിക്കുകയോ റിവിഷന് ഹരജി സമര്‍പ്പിക്കുകയോ ചെയ്യാനുള്ള സാധ്യതയുണ്ട്.


'കണ്ണിൽ പൊടിയിടാനുള്ള ഭേദഗതികൾ'; ഡബ്ല്യുസിസിയുടെ എതിർപ്പുകൾ വകവെക്കാത 'അമ്മ' ഭരണഘടനാ ഭേദഗതി പാസ്സാക്കി\n30 Jun 2019 12:10 PM GMT\nതാരസംഘടനയായ അമ്മയുടെ ഭരണഘടനാ ഭേദഗതി പാസ്സാക്കി. ഡബ്ല്യുസിസിയുടെ കടുത്ത എതിർപ്പുകൾ വകവെക്കാതയെയാണ് ഭേദഗതി പാസ്സാക്കിയത്. യോഗത്തിൽ പങ്കെടുത്ത ഡബ്ല്യുസിസി അംഗങ്ങൾ ബില്ലിനെ എതിർത്തെങ്കിലും ബാക്കിയുള്ളവർ ബില്ലിനെ കയ്യടിച്ച് പാസ്സാക്കുകയായിരുന്നു. കരട് ബില്ല് കൊണ്ടുവന്ന 'അമ്മ' എക്സിക്യൂട്ടീവ് കമ്മിറ്റിക്കെതിരെ വിമൺ ഇൻ സിനിമാ കളക്ടീവ് അംഗങ്ങൾ പ്രതികരിച്ചു. എക്സിക്യൂട്ടീവിന്‍റെ തീരുമാനം ചോദ്യം ചെയ്തവരെയൊക്കെ പുറത്താക്കുകയാണെന്നും കരട് ഭേദഗതി ജനാധിപത്യ വിരുദ്ധവും യുക്തി രഹിതവുമാണെന്നും ഡബ്ല്യുസിസി ആരോപിച്ചു.\n'അമ്മ' എക്സിക്യൂട്ടീവിനെതിരെയും ഡബ്ല്യുസിസി ശക്തമായ എതിർപ്പാണുന്നയിക്കുന്നത്. അംഗങ്ങളുടെ താത്പര്യം സംരക്ഷിക്കേണ്ട 'അമ്മ' അതിനെതിരായി പ്രവർത്തിക്കുകയാണ്. ഏകപക്ഷീയമായി അമിത അധികാരത്തോടെയാണ് സംഘടനയുടെ എക്സിക്യൂട്ടീവ് നിലകൊള്ളുന്നത്. അടിസ്ഥാനപരമായ ജനാധിപത്യം സംഘടനയ്ക്കുള്ളിലില്ല. ഇത് യുക്തിരഹിതമാണെന്നും ഡബ്ല്യുസിസി ആരോപിക്കുന്നു. പുതിയ കരട് ഭേദഗതി കൊണ്ടുവരുന്നതിനായി കൃത്യമായ ചർച്ചകളുണ്ടാകുമെന്ന് നേരത്തേ തീരുമാനമുണ്ടായിരുന്നതാണ്. ജനറൽ ബോഡിയിലെ ഈ തീരുമാനങ്ങൾ അവഗണിക്കപ്പെട്ടു. ഭേദഗതിയിൽ കൃത്യമായ ചർച്ചകളുണ്ടായില്ല എന്നും ഡബ്ല്യുസിസി അംഗങ്ങൾ വിമർശിക്കുന്നു\nഅതേസമയം യോഗം അവസാനിക്കും മുൻപ് തന്നെ ഡബ്ല്യുസിസി അംഗം കൂടിയായ നടി രേവതി യോഗ ഹാൾ വിട്ടു. നടി പാർവതിയും ഒപ്പം ഇറങ്ങി. രേവതിയ്ക്ക് മടങ്ങിപ്പോകാനുള്ള ഫ്ലൈറ്റ് സമയമായതിനാലാണ് ഇറങ്ങിയതെന്ന് തിരിച്ചെത്തിയ പാർവതി മാധ്യമങ്ങളോട് പറഞ്ഞു. ഇതിന് ശേഷമാണ് 'അമ്മ'യുടെ ഭരണഘടനാ ഭേദഗതി അംഗങ്ങൾ കയ്യടിച്ച് പാസ്സാക്കിയത്\nയോഗത്തിൽ ഡബ്ല്യുസിസി തങ്ങളുടെ എതിർപ്പുകൾ രേഖാമൂലം സമർപ്പിച്ചു. കണ്ണിൽ പൊടിയിടാനുള്ള ഭേദഗതികളാണ് 'അമ്മ' എക്സിക്യൂട്ടീവ് കൊണ്ടുവന്നിരിക്കുന്നതെന്ന്, കൃത്യമായി അക്കമിട്ട് നിരത്തിയാണ് ഡബ്ല്യുസിസി പറയുന്നത്. ഡബ്ല്യുസിസി ഉയർത്തുന്ന പ്രധാന എതിർപ്പുകൾ ഇങ്ങനെ;\nകരട് തയ്യാറാക്കിയത് എക്സിക്യൂട്ടീവ് കമ്മിറ്റിയുടെ ആഗ്രഹവും താൽപര്യം മാത്രം അനുസരിച്ചാണെന്ന് രേഖാമൂലം നൽകിയ മറുപടിയിൽ ഡബ്ല്യുസിസി പറയുന്നു. നടി ആക്രമിക്കപ്പെട്ടതോടെയാണ് ഇത്തരമൊരു ഭേദഗതി കൊണ്ടുവരാനുള്ള ചർച്ചകൾക്ക് താരസംഘടന തുടക്കമിട്ടത്. സ്വന്തം സഹപ്രവർത്തക ഇങ്ങനെ ആക്രമിക്കപ്പെട്ടിട്ടും, ഇത്തരം അനിഷ്ടസംഭവങ്ങൾ ആവർത്തിക്കാതിരിക്കാനുള്ള നടപടികൾ കരട് ഭേദഗതിയിൽ ഇല്ല. കരട് നിർദേശങ്ങൾ ചിലത് ജനാധിപത്യ വിരുദ്ധവും ഭരണഘടനാ വിരുദ്ധവുമാണ്. ഉപസമിതികളിൽ ഒന്നിലും വനിതാ പ്രാതിനിധ്യം ഉറപ്പ് നൽകുന്നില്ല. ഈ രൂപത്തിൽ കരട് ഭേദഗതി നടപ്പാക്കാനാവില്ല. തൊഴിൽ സുരക്ഷ ഉറപ്പാക്കും വിധം ഭേദഗതി പുനർനിർമ്മിക്കണം. അതിനായി ജനറൽ ബോഡിയിൽ ചർച്ച വേണമെന്നും ഡബ്ല്യുസിസി അംഗങ്ങൾ ആവശ്യപ്പെട്ടു.\nസംഘടനയുടെ വൈസ് പ്രസിഡന്‍റ് സ്ഥാനമടക്കം കുറഞ്ഞത് അഞ്ച് സ്ഥാനങ്ങൾ വനിതകൾക്കായി നീക്കി വെക്കുന്നതാണ് ഇന്ന് യോഗം പാസ്സാക്കിയ ഒരു പ്രധാന ഭേദഗതി. കൂടാതെ സംഘടനയിൽ നിന്നും രാജി വെച്ചു പോയ അംഗങ്ങളെ തിരിച്ചെടുക്കുന്നത് സംബന്ധിച്ച നിർദ്ദേശങ്ങളും സംഘടനയിൽ അംഗത്വമുള്ള താരങ്ങൾ ക്രിമിനൽ കേസുകളിൽ പ്രതിയായാൽ സ്വീകരിക്കേണ്ട നടപടികളും പുതിയ ഭേദഗതിയിൽ ഉൾപ്പെടുത്തിയിട്ടുണ്ട്. എന്നാൽ രാജി വച്ചു പോയവരെ തിരിച്ചെടുക്കുന്നത് സംബന്ധിച്ച ഉപാധികളിലടക്കം ഡബ്ല്യുസിസി അംഗങ്ങൾ ശക്തമായ എതിർ‍പ്പ് രേഖപ്പെടുത്തി.\nAmma AmmaGeneralBody parvathy revathy wcc


റിട്ടയര്‍മെന്റ് ആസൂത്രണം ചെയ്യാൻ സ്ഥിര നിക്ഷേപവും | Retirement Planning | Bank Account\nറിട്ടയര്‍മെന്റ് ആസൂത്രണം ചെയ്യാൻ സ്ഥിര നിക്ഷേപവും\nസച്ചിന് സിഖ April 09, 2019 12:16 PM IST\nസ്ഥിര നിക്ഷേപങ്ങളിലൂടെ എത്ര തുക ലഭിക്കുമെന്ന് മുന്‍കൂട്ടി കണക്കാക്കാം\nജോലിയില് നിന്നു വിരമിച്ച ശേഷമുള്ള സാമ്പത്തികാവശ്യങ്ങള്‍ക്കുള്ള ആസൂത്രണം ജോലി കിട്ടിയാലുടൻ തുടങ്ങുകയല്ലേ നല്ലത്.കൂടുതൽ നേട്ടത്തിനായി ഓഹരി നിക്ഷേപം മുതൽ ഇതിനായി പരിഗണിക്കാം. എന്നാല് വലിയ നഷ്ട സാധ്യതകളും ഓഹരി നിക്ഷേപങ്ങള്‍ക്കുണ്ട്. ഉറപ്പായ വരുമാനം ലഭിക്കുന്ന സ്ഥിര നിക്ഷേപങ്ങളിലും ഒരു വിഹിതം നിക്ഷേപിക്കുക എന്നതാണിവിടെ സ്വീകരിക്കാവുന്ന മികച്ചൊരു രീതി. ദീര്‍ഘകാലത്തില് നിങ്ങളുടെ നിക്ഷേപം പലമടങ്ങായി വളര്‍ത്തിയെടുക്കാന് സ്ഥിര നിക്ഷേപങ്ങള് സഹായിക്കും. ഇവിടെ ചില കാര്യങ്ങള് ശ്രദ്ധിക്കണം.\nഓഹരിവിപണിയുമായി ബന്ധിപ്പിച്ചല്ല പ്രകടനമെന്നതിനാല് സ്ഥിര നിക്ഷേപങ്ങള് ഉറപ്പായ വരുമാനം നൽകും. ജോലിയില് നിന്നു വിരമിച്ച കാലത്തേക്കുള്ള സമ്പാദ്യം സ്ഥിരതയോടെ വളരാന് ഇതു സഹായിക്കും.\nബാങ്കുകളും കമ്പനികളും ഉറപ്പായ വരുമാനം ലഭ്യമാക്കുന്ന സ്ഥിര നിക്ഷേപങ്ങള് അവതരിപ്പിക്കുന്നുണ്ട്. ഉയര്‍ന്ന വരുമാനത്തിന് ഉയര്‍ന്ന പലിശ നിരക്കുകള് വാഗ്ദാനം ചെയ്യുന്ന കമ്പനി സ്ഥിരനിക്ഷേപങ്ങളാകാം. എന്നാല് ഇതിന്റെ സുരക്ഷയുറപ്പാക്കണം. കമ്പനികളുടെ നിലവാരം പരിശോധിക്കാന് മികച്ചത് ക്രിസില്, ഐസിആര്‍എ എന്നീ രണ്ട് ഏജന്‍സികളുടെ വിലയിരുത്തലുകളാണ്.\nസ്ഥിര നിക്ഷേപങ്ങളുടെ കാലാവധിയെത്തുമ്പോള് അവ പിന്‍വലിക്കാതെ പുതുക്കുന്നതാണ് ഉത്തമം. അതുവഴി മുതലും പലിശയും സ്ഥിരമായി പുനര് നിക്ഷേപിച്ചുക്കൊണ്ടിരിക്കുകയും അവ കൂടിച്ചേര്‍ന്ന് വലിയ തുകയാകുന്നതിന്റെ നേട്ടം കൊയ്യുകയുമാവാം. പല ധനകാര്യ സ്ഥാപനങ്ങളും സ്ഥിര നിക്ഷേപങ്ങള് പുതുക്കുമ്പോള് കുറച്ചു കൂടി മികച്ച നിരക്കുകള് നല്‍കാറുണ്ട്.\nഅടുത്ത കാലം വരെ ബാങ്ക്, പോസ്റ്റ് ഓഫിസ് സ്ഥിര നിക്ഷേപങ്ങളില് നിന്നുള്ള പതിനായിരം രൂപ വരെയുള്ള പലിശയാണ് ടിഡിഎസില് നിന്ന് ഒഴിവാക്കിയിരുന്നത്. 2019 ലെ ഇടക്കാല ബജറ്റില് ഇത് സാധാരണ നിക്ഷേപകര്‍ക്ക് 40,000 രൂപയും മുതിര്‍ന്ന പൗരന്‍മാര്‍ക്ക് 50,000 രൂപയും ആയി വര്‍ധിപ്പിച്ചിട്ടുണ്ട്.\nവേണം വിവിധ സ്ഥിര നിക്ഷേപങ്ങള്\nപല കാലയളവിലുള്ള പല സ്ഥിര നിക്ഷേപങ്ങള് ആരംഭിച്ച് പല ഘട്ടങ്ങളില് ആവശ്യം വേണ്ട പണം സമയത്ത് ലഭിക്കുമെന്ന് ഉറപ്പാക്കാന് ക ഴിയും. സ്ഥിര നിക്ഷേപങ്ങളിലൂടെ എത്ര തുക ലഭിക്കുമെന്നത് കൃത്യമായി മുന്‍കൂട്ടി കണക്കാക്കാനാവും എന്നതാണ് അതിന്റെ ഏറ്റവും വലിയ നേട്ടങ്ങളിലൊന്ന്. നിക്ഷേപ ലക്ഷ്യങ്ങള് കൃത്യമായി ആസൂത്രണം ചെയ്യാനിത് സഹായിക്കും.\nകാലാവധിക്കു മുന്‍പ് പിന്‍വലിക്കരുത്\nസ്ഥിര നിക്ഷേപങ്ങള് കാലാവധിക്കു മുന്‍പേ പിന്‍വലിക്കരുതെന്നത് പ്രത്യേകം ശ്രദ്ധിക്കണം. ഇനി എന്തെങ്കിലും ആവശ്യം വന്നാല് തന്നെ സ്ഥിര നിക്ഷേപങ്ങളുടെ അടിസ്ഥാനത്തിലുള്ള വായ്പ എടുക്കാം. ഇത് നിങ്ങളുടെ സമ്പാദ്യം ഇടക്കാലത്ത് ഇല്ലാതായി പോകുന്ന സാഹചര്യം ഒഴിവാക്കും.\nവിപണിയിലെ അനിശ്ചിതത്വങ്ങൾ ബാധകമല്ലാത്തതിനാൽ സുരക്ഷിതവും സുസ്ഥിര വരുമാനവും ലഭിക്കും. അതുകൊണ്ട് ഇത്തരം നേട്ടങ്ങള് പ്രദാനം ചെയ്യുന്ന സ്ഥിര നിക്ഷേപങ്ങള് റിട്ടയർമെന്റ് ആസൂത്രണത്തിൽ ഉൾപ്പെടുത്തുന്നത് സ്മാര്‍ട്ടായ തീരുമാനമായിരിക്കും.\nലേഖകൻ ബജാജ് ഫിനാന്‍സിന്റെ റീട്ടെയില് ആന്റ് കോര്‍പറേറ്റ് ലയബലറ്റീസ് വിഭാഗം ബിസിനസ് മേധാവിയാണ്


അടിയന്തര പ്രാർത്ഥനക്ക്..!!! – The End Time News\nഇന്ത്യ പെന്തെക്കോസ്ത് ദൈവസഭ ശുശ്രൂഷകനും പെന്തെക്കോസ്റ്റൽ ചർച്ച് ഓഫ് കുവൈറ്റ് (പി സി കെ) സഭയുടെ മുൻ ശുശ്രൂഷകനുമായിരുന്ന പാസ്റ്റർ എം എ തോമസിന്റെ ഉക്രൈനിൽ മെഡിസിന് പഠിക്കുന്ന മകൻ ജോബിൻ മാർച്ച് 8 വെള്ളിയാഴ്ച്ച ഉക്രൈനിൽ വച്ചുണ്ടായ കാറപകടത്തിൽ തന്റെ കാലുകൾക്കു വളരെ ഗുരുതര പരിക്കുപറ്റി ഇന്ന് മാർച്ച് 11 ഞാറാഴ്ച്ച ഒരു അടിയന്തര സർജറിക്ക് വിധയപെടുന്നു. ജോബിൻ ഓടിച്ച റെന്റ് എ കാർ നിയന്ത്രണം വിട്ടു മരത്തിൽ ഇടിച്ചു മറിയുകയായിരുന്നു. കൂടെ ഉണ്ടായിരുന്ന കൂട്ടുകാരനും ഗുരുതര പരുക്ക് പറ്റിയിട്ടുണ്ട്. ഇവർ രണ്ടു പേരും ഉക്രെനിലെ ദൈവസഭയിലെ വർഷിപ് ലീഡേഴ്‌സ് ആയിരുന്നു. ദൈവമക്കൾ ഏവരും അതീവ ഗുരുതരാവസ്ഥയിൽ കഴിയുന്ന ഇവരുടെ പരിപൂർണ സൗഖ്യത്തിനായി പ്രാർത്ഥിക്കുക\nRelated Topics:Featuredprayer request


ലോകപ്രശസ്തമായ ഒരു നഗരത്തിന്‍റെ ചരിത്രത്തില് പെട്ട ഒരു ചരിത്രമാണിത്. വേങ്ങര വേങ്ങര എന്നൊരു നഗരം.\nഅന്താരാഷ്‌ട്ര നിലവാരത്തിലുള്ള അടിസ്ഥാനസൌകര്യങ്ങള്. ന്യൂയോര്‍ക്കിനോടും വാഷിംഗ്ടണിനോടും കിട പിടിക്കുന്ന റോഡുകള്. മള്‍ട്ടിസ്പെഷ്യാലിറ്റി ആശുപത്രികള്. ദൈവത്തിന്‍റെ സ്വന്തം\nനഗരം. ഗോഡ്സ് ഓണ് സ്വന്തം സിറ്റി.\nഈ നഗരത്തിന്‍റെ ഒത്ത നടുക്ക് സ്ഥിതി ചെയ്യുന്ന പടുകൂറ്റന് ചീനിമരം. അതിന്‍റെ നേരെ എതിര്‍വശത്ത് വേങ്ങരയുടെ അഭിമാനമായ ബില്‍ഡിംഗ് കോംപ്ലെക്സില് നടക്കാന് പോകുന്ന പരിപാടി. 'വേങ്ങരങ്ങാടി മുന്തിയ കട 2012' അനൌന്‍സ്മെന്‍റ് വണ്ടികള് തലങ്ങും വിലങ്ങും പാഞ്ഞു.\n99% കടപ്പാട്: ഹക്ക് വേങ്ങര\n"മാന്യമഹാനഗരവാസികളെ, കുറഞ്ഞ കാലം കൊണ്ട് തന്നെ ഇന്ത്യയുടെ അഭിമാനമായി മാറിയ വേങ്ങരങ്ങാടിയിലെ ഏറ്റവും മുന്തിയ കട കണ്ടുപിടിക്കാന് നടത്തുന്ന 'വേങ്ങരങ്ങാടി മുന്തിയ കട 2012' രണ്ടാവത് സീസണ് വേങ്ങരങ്ങാടിന്‍റെ നെഞ്ചത്ത് കെട്ടിപ്പൊക്കിയ തെക്കേവീട്ടില് ബില്‍ഡിംഗ് കോംപ്ലക്സില് വെച്ചു നടത്തിക്കപ്പെടും. "\nവേങ്ങരങ്ങാടീന്ന് തെരഞ്ഞെടുത്ത ഒമ്പത് ബിസെന്‍സുകളില് ഒന്നിനാണ് ഇക്കൊല്ലം അവാര്‍ഡ്.\nആരൊക്ക്യാ ലിസ്റ്റില്?? വേങ്ങരങ്ങാടി മുയിവന് പൊന്തിച്ച ഫ്ലക്സ് നോക്കിയാല് അറിയാം. ഞമ്മളെ ബസ്‌സ്റ്റാന്‍റിലെ മെട്രോഫാര്‍മ നടത്ത്ണ അയമുദു, സിറ്റീല് ഏഷ്യ ക്ലോത്ത് മാര്‍ട്ട് നടത്തണ സത്താര്, കോള്‍ത്ത് മാര്‍ട്ടിന് മുന്നില് വാലക്സി സ്റ്റുഡിയോ നടത്തണ കുഞ്ഞോന് പുറംപാടം, മാഹിറ കമ്മ്യുണിക്കേഷന് കട നടത്തണ മൊവീല് ഹംസാക്ക, തോഷ്യല് ടൂര്‍സ് ആന്‍ഡ് ട്രാവല്‍സ് നടത്തുന്ന തോഷ്യല് അബി, ഹോട്ടല് ബെഡ്റോസ്റ്റ് നടത്തുന്ന കുഞ്ഞാണി, കോപ്പില് ബേക്കറി നടത്തണ ജിലേബി വാസു, പലചരക്ക് കട നടത്തണ വമ്പന് സുക്കൂര് ഹാജി, മിന്‍റാസ് ഇലക്ട്രിക് കട നടത്തണ ഹൈ വോള്‍ട്ടേജ് മൈമു. ഈ ലിസ്റ്റിലെ ആളുകളുടെ പേര് നോക്കി സ്കൂപുണ്ടാക്കരുതെന്ന് ഊരകത്തെ ലാക്ടര് പ്രത്യേകം പറഞ്ഞിരുന്നു.\nഅവാര്‍ഡുന്നതോ? ഒറ്റ കട കൊണ്ട് ലോകബിസിനസ്സിനെ കോരിമറിച്ചിട്ട, വേങ്ങരയെ വാള്‍സ്ട്രീറ്റിന്‍റെ പടിവാതില് തള്ളിതുറക്കാന് സഹായിച്ച നമ്മുടെ സൂപ്പര് ബിസ്സെന്‍സാരന് ബീരാനിക്ക.!.\ne ചിഹ്നം വേങ്ങര ഓണ്‍ലൈനിന്‍റെ, ബാക്കി ഡിസൈന് മദിരാസി.\nകഴിഞ്ഞ സീസണിലും ഉണ്ടെയിനി ഇമ്മാതിരി ഒരു അവാര്‍ഡ്.. കൊള്ളലാഭം, വിപണനാന്തര പിടിച്ചുപറി, തട്ടിപ്പുവെട്ടിപ്പ് എന്നിത്യാദി മാനദണ്ഡങ്ങളില് വേങ്ങരയിലെ ഒരു കടയും കവച്ചുവെക്കാന് ധൈര്യപ്പെടാത്ത നമ്മുടെ മലര് ജ്വല്ലറിയുടെ എം.ഡി ബീരാന് കുട്ടിക്കാണ് അന്ത അവാര്‍ഡ് കിട്ട്യേത്.. അതേ ബീരാന് കുട്ടിയാണ് അപ്പോ അവാര്‍ഡുന്നത്.\nവിവരം നഗരമൊട്ടുക്കും പാട്ടായി. ആരാധകര് കൂട്ടം കൂട്ടമായി ചീനിമരചോട്ടിലേക്കൊഴുകി. ബൈക്ക് കടത്താന് പോലും പറ്റാത്തത്ര തിരക്ക്. എങ്ങനെ തിരക്കുണ്ടാകാതിരിക്കും? ആരാണ് വരാന് പോകുന്നത്? ബീരാനിക്ക എന്ന പേര് കേട്ടാല് തിളക്കണം ചോര ഞമ്മക്ക് ഞരമ്പുകളില് എന്നാണല്ലോ.\nനമ്മുടെ കഥാനായകന് വലിയ ഗമയില് ഓട്ടോറിക്ഷയില് വന്നിറങ്ങി. ആളുകള്‍ക്ക് കൈ വീശിക്കാണിച്ചു. ആരാധകര് നായകനെ ചക്കയില് ഈച്ചകള് പൊതിയുന്നത് പോലെ വീര്‍പ്പുമുട്ടിച്ചു. അദ്ദേഹം ജനക്കൂട്ടത്തില് നിന്ന് മാന്യനെന്നി തോന്നിയ ഒരുത്തനെ വിളിച്ചിട്ട് മൊഴിഞ്ഞു:\n"സാര്, ബണ്ടിക്കൂലി കൊടുക്കുമോ? "\nമുന്തിയ ബിസെന്‍സാരനല്ലേ ചോദിക്കുന്നത്. പറ്റില്ലെന്ന് പറയാന് പറ്റുമോ? കഴിഞ്ഞ വര്‍ഷത്തെ അവാര്‍ഡായ 101 രൂപ കൊണ്ട് കഞ്ഞിയും കര് വാടിയും കഴിച്ചു ജീവിച്ചു പോകുന്ന ബിസെന്‍സാരുടെ അരിഷ്ടത അറിയാവുന്ന അദ്ദേഹം മനമില്ലാമനസ്സോടെ വണ്ടിക്കൂലി നല്‍കി. ബീരാനിക്ക അയാള്‍ക്ക് ഒരു 360° ചന്ദ്രക്കല മുഖത്ത് വെച്ച് കൊടുത്തു.\nനായകന് ആള്‍ക്കൂട്ടത്തെ തള്ളിമാറ്റിക്കൊണ്ട് വേച്ചു വേച്ചു വേദിയില് കയറി. ജനം ആര്‍ത്തുവിളിച്ചു. നായകന് മൈക്ക് കയ്യിലെടുത്ത് ഉഗ്രപ്രസംഗം തന്നെ കാച്ചി.\nഞമ്മ ഇങ്ങളെ മുന്നീ ഞെളിഞ്ഞു നിക്കുമ്പോള് ഞമ്മക്കോക്കോര്‍മ ബര്ണത് കയിഞ്ഞ കൊല്ലം ഞമ്മക്ക് തന്ന അവാര്‍ഡിന്‍റെ കാര്യാണ്. ഞമ്മ ബിജാര്ച്ചീനി ഇപ്പഹയമ്മാരെല്ലാരൂടെ ഞമ്മളെ മക്കാറാക്കാണോന്ന്. ന്നാലോ? ഇബടെ ബന്നപ്പളല്ലേ!! സംഗിതി പെര്ത്ത് ജോറെയിനിം. എല്ലേ പഹേമ്മാരും ഞമ്മളെത്തന്നെ നോക്കെയിനീന്ന്.. പോരാത്തീന് ഞമ്മക്ക് സില്‍മാ നടന് സരോജ്കുമാറിന്‍റട്ത്ത്‌ന്ന് 101 ഉര്‍പ്പ്യിം കിട്ടീനു.\nന്നാലോ?? ബയങ്കെര തെണ്ടിത്തരാ അപ്പഹയമ്മാര് കാട്ടീത്. വെട്ടുതോട്ട്ന്ന് ഓട്ടര്‍ഷ ബിള്‍ച്ച ബകേല് ചെല്‍വായ 150 ഉര്‍പ്പ്യ എത്ര ബട്ടം ചോയ്‌ച്ചൂന്നറിയോ.. ഈ പൈസ നമ്മളെ ഊരകത്തുള്ള ലാക്കട്ടരു തര്ണില്ലാന്ന്.. അതോണ്ടെന്നെ ഇക്കൊല്ലത്തെ അവാര്‍ഡ് ഞമ്മക്ക് മാണ്ടാണ്ണ് ലാക്കട്ടരെ ബിള്‍ച്ച് പറഞ്ഞും ചെയ്തീനി. പശ്ശേ ഇക്കൊല്ലും ഞമ്മളെ മലര് ജ്വല്ലറിന്‍റെ പേര് ലിസ്റ്റില് കണ്ട് ഞമ്മ ബോധം കെട്ട് ചാപ്പറെട്ടി.. ഞമ്മള് നിര്‍ബന്ധിച്ച് ഒയിവാക്കിച്ചതാ ഞമ്മളെ പേര്. ഇക്കൊല്ലം ഞമ്മ പറയ്ണ ബിര്തന് അവാര്‍ഡ് കൊട്ത്തില്ലേല് ഞമ്മ കിട്ടിയ 101 ഉര്‍പ്പ്യേം കൂടെ തിര്ച്ച് കൊട്ക്കും. പടച്ചോനാണേ സത്യം. 49 പോയേന്‍റെ കൂടെ 101കൂടെ പോട്ടേ. ഇക്കൊല്ലത്തെ ലിസ്റ്റിലുള്ള പൌത്യോളം കച്ചോടക്കാര് പെരും പോയത്തക്കാരാണ്ന്ന്.\nന്നാലും കൂട്ടത്തില് ഞമ്മക്ക് ഒരു ബിര്തന്‍റെ പേര് ഞമ്മള് പറിം. മൂപ്പര്‍ക്ക് അവാര്‍ഡ്കൊട്ക്കണ്ട്യെരും"\nഅനന്തരം നായകന് കത്രിക കയ്യിലെടുത്ത് ഒരു A4 മുറിച്ച്9കഷ്ണമാക്കി എല്ലാരിം പേരെഴ്ത്തി സ്റ്റൈലായിത്തന്നെ മടക്കി ഒരു കുട്ക്കയിലിട്ട് കുലുക്കി ബിസ്മിയും ഹംദും സ്വലാത്തും ചൊല്ലി ഒരു പേപ്പര് കണ്ടം എടുത്തു.\nഎന്നാല് വേങ്ങരവാസികള് അപ്പോള് കൂലങ്കഷമായ ചര്‍ച്ചയിലായിരുന്നു. ലിസ്റ്റില് പകുത്യോളം പേര് പോയത്തക്കാരാനെന്ന് പറഞ്ഞത് തങ്ങളുടെ ആരാധ്യകച്ചോടക്കാരായ കുഞ്ഞോന് പുറംപാടം, വമ്പന് സുക്കൂര് ഹാജി, ഹൈ വോള്‍ട്ടേജ് മൈമു എന്നിവരെക്കുറിച്ചാനെന്ന് നഗരവാസികള് കണ്ടെത്തിക്കഴിഞ്ഞു. തങ്ങളുടെ അഭിമാനകച്ചോടക്കാരെ പോയത്തക്കാരായി ചിത്രീകരിച്ച ബീരാനിക്കാക്കെതിരെ വേങ്ങരവാസികളുടെ രോഷം അണ പൊട്ടി.\nതനി മൂരാച്ചിയായ ഒരുത്തന് മഹാന്മാരെ അപമാനിക്കുകയോ? ഹാലിളകിയ പ്രദേശവാസികള് കയ്യില് കിട്ടിയതെടുത്ത് എറിയാനാരംഭിച്ചു . ചുരുക്കത്തില് വേങ്ങരങ്ങാടിയിലെ സകലമാന കല്ലുകളും മുട്ട-തക്കാള്യാദികളും തെക്കേവീട്ടില് കോംപ്ലക്സിലെത്തി.\nഅടുത്ത അവാര്‍ഡിനുള്ള കല്ലുകള് മിനായില് നിന്നും മറ്റു മുട്ട-തക്കാള്യാദികള് കോവൈയില് നിന്നും അയച്ചിട്ടുണ്ടെന്നറിയാന് കഴിഞ്ഞു. എന്തായാലും അതിവിടെ എത്തിയിട്ടില്ല.\nനമ്മുടെ സൂപ്പര് ബിസെന്‍സ്‌മാന് പുറത്തിറങ്ങിയപ്പോഴേക്കും ഒരു പിച്ചാധിപതി ആയിരിക്കുന്നുവെന്നു പറയേണ്ടതാണല്ലോ. ഇതിനിടെ ചുറ്റും കൂടിയ പത്രക്കാരോട് മേലാല് ഇമ്മാതിരി ഒരു പ്രദേശത്തേക്ക് ഉദ്ഘാടിക്കാന് വരൂല്ലാന്നും പറഞ്ഞു നായകന് തടി സലാമത്താക്കി.\n"വാടാ ആരിഫേ, നമുക്ക് ഇളനീര് വെട്ടാന് പോകാം". റസാഖ് വിളിച്ചു. "കഴിഞ്ഞ ആഴ്ച കിട്ടിയതിന്‍റെ ചൂട് ഇതുവരെ മാറിയിട്ടില്ല. അപ്പോഴേക്കും നിനക്ക് വീണ്ടും ഇളനീര് വെട്ടണം അല്ലേടാ ഡാഷേ". ആരിഫിന്‍റെ മറുപടി.\nശരിയാണ്. കഴിഞ്ഞ ആഴ്ച്ച ഇളനീര് വെട്ടാന് പോയതും, അടുത്തുള്ള മരത്തിന്‍റെ കൊമ്പില് കയറി ഇളനീര് വെട്ടുന്നതിനിടെ കൊമ്പൊടിഞ്ഞു നിലത്തു വീണതും ഒന്നും മറക്കാറായിട്ടില്ല. അതിന്‍റെ പേരില് ജംഷീര് സാറിന്‍റെ കയ്യില് നിന്ന് കിട്ടിയതും മറന്നിട്ടില്ല. രണ്ടു ചൂരല് വടികള് പിരിച്ചുവെച്ച് 'താനൊക്കെ എന്തിനാടോ പഠിക്കുന്നത്' എന്നും ചോദിച്ചു കറങ്ങി ത്തിരിഞ്ഞുള്ള ഒറ്റ വീക്കാണ്. അത് കാലില് വന്നു പതിക്കുന്നത് കാണാന് നല്ല സ്റ്റൈലാണെങ്കിലും കൊള്ളുന്നത് അത്ര സുഖമുള്ള ഏര്‍പ്പാടല്ല.\nചാപ്പയും കുരിശും ഭയങ്കര ദോസ്തുകള് ആണ് . അത്യാവശ്യത്തിനു ഗ്ലാമറും വിവരവുമെല്ലാം ഉണ്ടായിട്ടും, അതിന്‍റെ അഹങ്കാരവും ജാടയും ഒട്ടുമില്ലാത്തവര് .\nകഴിഞ്ഞ ജന്മത്തില് പ്രതിപക്ഷനേതാവും പാര്‍ട്ടി സെക്രടറിയും ആയിരുന്നു അവര് എന്നാണു ദോഷൈകദൃക്കുകള് പ്രചരിപ്പിക്കുന്നത് .\nപതിവുപോലെ കുഞ്ഞുമോന് രാവിലെ ഉറക്കമുണര്‍ന്നു ബ്രഷുമെടുത്ത് ഉമ്മറത്തേക്കിറങ്ങി. മുറ്റത്തൊരു മൈന.. ക്ല ക്ല ക്ലി ക്ലി ക്ലു ക്ലു... എന്നാല് ദുനിയാവിനു ആകെമൊത്തത്തില് ഒരു മാറ്റം. അവന് മുറ്റത്തിറങ്ങി. വെറുതെയല്ല, ഇന്നലെ വരെ വീടിന്‍റെ നിഴലുണ്ടായിരുന്ന സ്ഥലത്ത് ഇന്നു വെയില്.. അതെപ്പടി?? അവന് മാനത്തോട്ടു നോക്കിയപ്പൊ അല്ലെ ഗുട്ടന്‍സു പിടികിട്ടിയത്. നമ്മുടെ സൂര്യന് പടിഞ്ഞാറാണ് ഉദിച്ചിരിക്കുന്നത്. അതിമഹത്തായ കണ്ടുപിടുത്തം നടത്തിയ സന്തോഷത്തില് അവന് ഉമ്മാനെ വിളിച്ചു. "ഉമ്മാ ഉമ്മാ. ബന്നു നോക്കിം" "എന്തടാ രാവിലത്തന്നെ നിന്നു ഉള്ളാക്കിടുന്നത്??" മ്മാ ആകാശത്തുക്കു നോക്കിം.. സൂര്യന് പടിഞ്ഞാറുദിച്ചിരിക്കുണു." ഉമ്മയും മാനത്തോട്ടു നോക്കി. ആകെ ബേജാറായി.. "ന്‍റെ പടച്ചോനേ.. കിയാമത്തിന്‍റെ അലാമത്ത്.."\nസി.എ എന്ന ഭാഗ്യപരീക്ഷണത്തിനായി മദ്രാസിലേക്ക് വണ്ടി കയറി. ഇപ്പൊ മറീനയും എക്സ്പ്രസ്സ് അവെന്യൂവും പിന്നെ ഒരല്പ്പം കൂടുതല് ഫേസ്ബുക്കും. കൂട്ടത്തില് സൈഡായി ആര്‍ട്ടിക്ക്ള്‍ഷി‍പ്പും


കലിതുള്ളി കാലവര്‍ഷം; 12 പേരെ കാണാതായി; നാല് മരണം |\nസംസ്ഥാനത്ത് തെക്കന് ജില്ലകളിലെ മലയോര മേഖലകളില് വന് നാശം വിതച്ച് തോരാമഴ. അതിതീവ്ര മഴയതെ തുടര്‍ന്നുണ്ടായ ഉരുള്‍പൊട്ടലിലും മറ്റ് കെടുതികളിലുമായി നാല് പേര് മരിച്ചു. 12 പേരെ കാണാതായി. കോട്ടയത്ത് ചോലത്തടം കൂട്ടിക്കല് വില്ലേജ് പ്ലാപ്പള്ളി ഭാഗത്താണ് ഉരുള്‍പൊട്ടലുണ്ടായത്. ഇവിടത്തെ മൂന്ന് വീടുകള് ഒലിച്ചു പോയി. ഇവിടെ നിന്നും കാണാതായ പത്ത് പേരില് മൂന്ന് പേരുടെ മൃതദേഹമാണ് ലഭിച്ചത്. ഇടുക്കി കാഞ്ഞാറില് കനത്ത മഴയില് കാര് ഒലിച്ചുപോയി. കാറിലുണ്ടായിരുന്ന രണ്ട് പേരില് ഒരു പെണ്‍കുട്ടിയുടെ മൃതദേഹം കണ്ടെത്തി. പ്രദേശത്ത് മഴ ഇപ്പോഴും തുടരുകയാണ്.\nഉരുള്‍പൊട്ടലുണ്ടായ കൂട്ടിക്കല് കവലയില് ഒരാള്‍പൊക്കത്തില് വെള്ളം നിലവിലുണ്ട്. പ്രദേശത്തെ പ്രധാനപ്പെട്ട കവലകളായ കൂട്ടിക്കല്, ഏന്തയാര്, കൂട്ടക്കയം കവലകളിലും കാഞ്ഞിരപ്പള്ളി നഗരത്തിലും വെള്ളം കയറിയിട്ടുണ്ട്. റോഡ് മാര്‍ഗം പ്രദേശത്ത് എത്താന് നിലവില് വഴികളൊന്നുമില്ലെന്നാണ് ജില്ലാ ഭരണകൂടം അറിയിക്കുന്നത്. പ്രദേശത്ത് പലരും വീടുകളുടെ രണ്ടാം നിലയിലേക്ക് കയറി നില്‍ക്കുകയാണെന്നാണ് വിവരം. ഇവരെ സുരക്ഷിത സ്ഥാനത്തേക്ക് എത്തിക്കാനുള്ള സംവിധാനങ്ങളാണ് ഇപ്പോള് ആലോചിക്കുന്നത്.\nകോട്ടയം ജില്ലയിലെ കിഴക്കന് മേഖലകളില് രക്ഷാപ്രവര്‍ത്തനത്തന് വ്യോമസേനയുടെ സഹായം ലഭ്യമാക്കുമെന്ന് മുഖ്യമന്ത്രി അറിയിച്ചതായി സഹകരണ മന്ത്രി വി എന് വാസവന് അറിയിച്ചു. ഈരാറ്റുപേട്ട- മുണ്ടക്കയം കൂട്ടിക്കല് ഭാഗത്ത് രക്ഷാപ്രവര്‍ത്തനം നടക്കുന്ന മേഖലയില് മന്ത്രി ഉടന് എത്തുമെന്നും അറിയിച്ചിട്ടുണ്ട്.\nപൂഞ്ഞാര് ബസ്സ്‌റ്റോപ് നിലവില് പൂര്‍ണമായും വെള്ളത്തിലാണെന്നാണ് വിവരം. ശക്തമായ മലവെള്ളപ്പാച്ചിലില് ഏന്തയാറും മുക്കളവും തമ്മില് ബന്ധിപ്പിക്കുന്ന വലിയ പാലം തകര്‍ന്നിട്ടുണ്ട്. വര്‍ഷങ്ങള് പഴക്കമുള്ള പാലമായിരുന്നു ഇത്.\nതിരുവനന്തപുരം, കൊല്ലം, പത്തനംതിട്ട, കോട്ടയം, ഇടുക്കി ജില്ലകളില് പല സ്ഥലങ്ങളിലും തോടുകള് കരകവിഞ്ഞു. പല റോഡുകളിലും വെള്ളം കയറി.കോട്ടയം കൂട്ടിക്കലില് ഉരുള്‍പൊട്ടി മൂന്ന് വീടുകള് ഒലിച്ചുപോയി. ഏഴ് പേരെ കാണാതായി. കൂട്ടിക്കല് അടക്കം കോട്ടയം ജില്ലയുടെ കിഴക്കന്‍മേഖലയില് രക്ഷാപ്രവര്‍ത്തനത്തിനായി വ്യോമസേനയുടെ സഹായം തേടി.\nപൂഞ്ഞാര് തെക്കേക്കരയില് റെക്കോഡ് മഴയാണ് ഒറ്റമണിക്കൂറിനുള്ളില് പെയ്തത്. ഇവിടെ പല റോഡുകളും വെള്ളത്തിലായി.പെരിങ്ങുളം – അടിവാരം മേഖലയില് വെള്ളം കയറി.കാഞ്ഞിരപ്പള്ളി 26-ാം മൈലില് വെള്ളം കയറിയതിനാല് എരുമേലി- മുണ്ടക്കയം ഭാഗത്തേക്ക് യാത്ര നിരോധിച്ചു.ഇടുക്കിയില് ദേവികുളം ഗ്യാപ് റോഡ് വഴിയുള്ള ഗതാഗതം നിരോധിച്ചു.\nതിരുവനന്തപുരം നഗരത്തില് വെള്ളക്കെട്ടുണ്ടായി.കോട്ടയം ജില്ലയുടെ കിഴക്കന് മേഖലയില് മഴ ശക്തമായി തുടരുകയാണ്. പൂഞ്ഞാര്, മുണ്ടക്കയം, ഇളങ്കാട് തുടങ്ങിയ പ്രദേശങ്ങളിലാണ് ശക്തമായി മഴ പെയ്യുന്നത്. പൂഞ്ഞാര് തെക്കേക്കരയില് മാത്രം കഴിഞ്ഞ ഒരു മണിക്കൂറിനിടെ 75 മി.മീറ്ററിന് മുകളില് മഴ പെയുതവെന്നാണ് പറയുന്നത്. കാഞ്ഞിരപ്പള്ളി-ഈരാറ്റുപേട്ട റോഡില് വെളളം കയറി. കൈത്തോടുകള് കരകവിഞ്ഞൊഴുകുകയാണ്. മുണ്ടക്കയം ക്രോസ് വേയില് വെള്ളം കയറി ഗതാഗതം തടസ്സപ്പെട്ടു. മേഖലയില് നിരവധി വീടുകള് വെള്ളത്തിനടിയിലായിട്ടുണ്ട്.\nപത്തനംതിട്ടയില് കഴിഞ്ഞ മൂന്ന് മണിക്കൂറില് കനത്ത മഴയാണ് പെയ്തത്. 70 മി.മീറ്റര് മഴ ജില്ലയില് ലഭിച്ചു. നിലവില് മഴക്ക് കുറവുണ്ട്. പമ്പയിലും അച്ചന്‍കോവിലിലും മണിമലയിലിലും ജലനിരപ്പ് ഉയര്‍ന്നിട്ടുണ്ട്. അച്ചന്‍കോവില് ആറ്റിലാണ് ഏറ്റവും കൂടുതല് ജലനിരപ്പുള്ളത്. മഴ ശക്തമായി തുടരുന്ന സാഹചര്യത്തില് പമ്പ സ്നാനം അനുവദിക്കില്ലെന്ന് അധികൃതര് അറിയിച്ചിട്ടുണ്ട്.\nകൊല്ലത്തിന്റെ മലയോര മേഖലകളില് വെള്ളിയാഴ്ച രാത്രി മുതല് മഴ തുടരുന്നുണ്ട്. നഗരത്തിലും രാവിലെ ശക്തമായ മഴയുണ്ടായിരുന്നു. കൊല്ലം-തിരുമംഗലം ദേശീയപാതയില് മരം കടപുഴകിയതിനെ തുടര്‍ന്ന് ഗതാഗതം തടസ്സപ്പെട്ടു. നിലവില് ഗതാഗതം പുനഃസ്ഥാപിച്ചിട്ടുണ്ട്. ഇന്നും നാളെയും മഴ ശക്തമായി തന്നെ തുടരുമെന്ന് കാലാവസ്ഥ നിരീക്ഷണ കേന്ദ്രം അറിയിച്ചു.


Thursday, June 20, 2019 Last Updated 26 Min 25 Sec ago English Edition\nThursday 20 Jun 2019 01.50 AM\nപി.ജി. ഏകജാലക പ്രവേശനം: എസ്.സി./എസ്.ടി. പ്രത്യേക അലോട്‌മെന്റ് ഓപ്‌ഷന് രജിസ്‌ട്രേഷന് ഇന്നുകൂടി\nബിരുദാനന്തര ബിരുദ പ്രോഗ്രാമുകളിലേക്ക് പട്ടിക ജാതി/പട്ടിക വര്‍ഗ വിഭാഗങ്ങള്‍ക്കായുള്ള സ്‌പെഷല് അലോട്‌മെന്റ് നടത്തും. ഇതിനായി ഇന്നുകൂടി പുതുതായി ഓപ്‌ഷന് നല്‍കാം. നിലവില് അപേക്ഷ സമര്‍പ്പിക്കാത്തവര്‍ക്കും മുന് അലോട്‌മന്റുകളില് പ്രവേശനം ലഭിച്ചവര്‍ക്കുമടക്കം എല്ലാ എസ്.സി. /എസ്.ടി. അപേക്ഷകര്‍ക്കുമായാണ് സ്‌പെഷല് അലോട്ട്‌മെന്റ്. ഓണ്‍ലൈന് അപേക്ഷയില് വരുത്തിയ തെറ്റ് മൂലം അലോട്‌മെന്റിനു പരിഗണിക്കപ്പെടാത്തവര്‍ക്കും അലോട്‌മെന്റിലൂടെ ലഭിച്ച പ്രവേശനം റദ്ദാക്കിയവര്‍ക്കും പ്രത്യേക ഫീസടയ്‌ക്കാതെ നിലവിലുള്ള ആപ്ലിക്കേഷന് നമ്പരും പാസ് വേഡും ഉപയോഗിച്ച് www.cap.mgu.ac.in എന്ന വെബ്‌സൈറ്റില് അക്കൗണ്ട് ക്രിയേഷന് എന്ന ലിങ്കില്‍ക്ല ിക്ക് ചെയ്യുമ്പോള് ലഭിക്കുന്ന പുതിയ ആപ്ലിക്കേഷന് നമ്പരും പഴയ പാസ്‌വേഡും ഉപയോഗിച്ച് ലോഗിന് ചെയ്‌ത് ഓപ്‌ഷനുകള് പുതുക്കാം. പുതിയ ആപ്ലിക്കേഷന് നമ്പര് പിന്നീടുള്ള ഓണ്‍ലൈന് ആവശ്യങ്ങള്‍ക്കായി സൂക്ഷിക്കണം.\nഅപേക്ഷയില് തെറ്റുകള് വന്നിട്ടുണ്ടെങ്കില് തിരുത്താം, പുതിയ ഓപ്‌ഷന് നല്‍കാം. നിലവില് അപേക്ഷ സമര്‍പ്പിക്കാത്തവര്‍ക്ക് ഫീസടച്ച് സ്‌പെഷല് അലോട്‌മെന്റില് പങ്കെടുക്കാം. സ്‌പെഷല് അലോട്‌മെന്റില് പങ്കെടുക്കുന്ന എല്ലാ അപേക്ഷകരും പുതുതായി ഓപ്‌ഷന് നല്‍കണം. ഓപ്‌ഷനുകള് നല്‍കിയ ശേഷം അപേക്ഷ സേവ് ചെയ്‌ത് ഓണ്‍ലൈനായി സമര്‍പ്പിക്കുക. അപേക്ഷയുടേയോ ഓപ്‌ഷനുകളുടെയോ പ്രിന്റ് ഔട്ട് സര്‍വകലാശാലയില് സമര്‍പ്പിക്കേണ്ടതില്ല. വിവിധ കോളജുകളിലെ ഒഴിവുള്ള പ്രോഗ്രാമുകളുടെ വിശദവിവരം സര്‍വകലാശാല വെബ്‌സൈറ്റില് പ്രസിദ്ധീകരിച്ചിട്ടുണ്ട്.\nസ്‌പെഷല് അലോട്‌മെന്റ് ലിസ്‌റ്റ് 22നു പ്രസിദ്ധീകരിക്കും. പ്രത്യേക അലോട്‌മന്റ് സ്‌പോട് അലോട്‌മെന്റല്ല. മുന് അലോട്‌മെന്റുകളിലും മാനേജ്‌മെന്റ്/കമ്മ്യൂണിറ്റി മെറിറ്റ്/സ്‌പോര്‍ട്‌സ്/കള്‍ച്ചറല്/പി ഡി ക്വാട്ടകളിലേക്ക് സ്‌ഥിരപ്രവേശം നേടിയ എസ്.സി/എസ്.റ്റി. വിഭാഗത്തില്‍പ്പെട്ടവര് പ്രത്യേക അലോട്‌മെന്റിലൂടെ വീണ്ടും ഓപ്‌ഷനുകള് നല്‍കുകയും അലോട്‌മെന്റ് ലഭിക്കുകയും ചെയ്‌താല് പുതുതായി അലോട്‌മെന്റ് ലഭിക്കുന്ന ഓപ്‌ഷനിലേക്ക് നിര്‍ബന്ധമായും മാറണം. നിലവിലെ പ്രവേശനം റദ്ദാക്കപ്പെടും. സ്‌ഥിര പ്രവേശനം ലഭിച്ചവര് പ്രത്യേക അലോട്‌മെന്റില് പങ്കെടുക്കുമ്പോള് ഓപ്‌ഷന് നല്‍കുന്നതില് അതീവ ശ്രദ്ധ പുലര്‍ത്തണം.\nബിരുദ ഏകജാലകം: മൂന്നാം അലോട്ട്‌മെന്റ് പ്രസിദ്ധീകരിച്ചു\nബിരുദ പ്രവേശനത്തിനുള്ള മൂന്നാംഘട്ട അലോട്ട്‌മെന്റ് പ്രസിദ്ധീകരിച്ചു. അലോട്ട്‌മെന്റ് ലഭിച്ചവര് ഓണ്‍ലൈനായി ഫീസടച്ച് അലോട്ട്‌മെന്റ് മെമ്മോയുടെ പ്രിന്റൗട്ടും യോഗ്യത തെളിയിക്കുന്ന അസല് സാക്ഷ്യപത്രങ്ങളുമായി 22ന് വൈകീട്ട് നാലിനകം അലോട്ട്‌മെന്റ് ലഭിച്ച കോളജില് പ്രവേശനം നേടണം. 22നകം ഫീസടയ്‌ക്കാത്തവരുടെയും ഫീസടച്ചശേഷം പ്രവേശനം നേടാത്തവരുടെയും അലോട്ട്‌മെന്റ് റദ്ദാക്കും. കോളജുകളില് പ്രവേശനത്തിനായി റിപ്പോര്‍ട്ട് ചെയ്യുന്നവര് കണ്‍ഫര്‍മേഷന് സ്ലിപ് ചോദിച്ചുവാങ്ങണം. പ്രവേശനം സംബന്ധിച്ച വിവരങ്ങള് കൃത്യമായി അപ്‌ലോഡ് ചെയ്‌തിട്ടുണ്ടെന്ന് ഉറപ്പുവരുത്തണം.\nമൂന്നാം അലോട്ട്‌മെന്റില് പ്രവേശനത്തിന് അര്‍ഹരായവര് അലോട്ട്‌മെന്റ് ലഭിച്ച കോളജുകളില് പ്രവേശനം നേടിയാല് സര്‍വകലാശാല ഫീസിനു പുറമെ ട്യൂഷന്‍ഫീസ് ഉള്‍പ്പെടെ കോളജുകളില് അടച്ച് പ്രവേശനം ഉറപ്പാക്കണം. ഒന്നും രണ്ടും അലോട്ട്‌മെന്റില് താല്‍ക്കാലികമായി പ്രവേശനം നേടിയവര് അലോട്ട്‌മെന്റ് ലഭിച്ച കോളജില് തുടരുന്നില്ലെങ്കില് അലോട്ട്‌മെന്റ് റദ്ദാക്കും.\nഎസ്.സി./എസ്.ടി. വിഭാഗം ഒഴികെയുള്ളവര് അലോട്ട്‌മെന്റ് ലഭിച്ച കോളജുകളില് 22ന് മുമ്പ് സ്‌ഥിരപ്രവേശനം നേടിയില്ലെങ്കില് അലോട്ട്‌മെന്റ് റദ്ദാകും. ഒന്നാം സെമസ്‌റ്റര് ബിരുദക്ല ാസുകള് 24ന് ആരംഭിക്കും.\nബിരുദ ഏകജാലക പ്രവേശനം: സപ്ലിമെന്ററി അലോട്ട്‌മെന്റ് ജൂലൈ ഒന്‍പതിന് പ്രസിദ്ധീകരിക്കും\nബിരുദ പ്രവേശനത്തിനുള്ള സപ്ലിമെന്ററി അലോട്‌മെന്റിന് ജൂലൈ അഞ്ചുമുതല് ഏഴു വരെ പുതുതായി ഓപ്‌ഷന് നല്‍കാം. ജൂലൈ ഏഴിന് വൈകീട്ട് അഞ്ചുവരെ ഓപ്‌ഷന് നല്‍കാം. നിലവില് അപേക്ഷ സമര്‍പ്പിക്കാത്തവര്‍ക്കും മുന് അലോട്ട്‌മെന്റുകളില് പ്രവേശനം ലഭിച്ചവര് ഉള്‍പ്പെടെയുള്ളവര്‍ക്ക് സപ്ലിമെന്ററി അലോട്ട്‌മെന്റ് നടത്തും.\nഓണ്‍ലൈന് അപേക്ഷയില് വരുത്തിയ തെറ്റുമൂലം അലോട്ട്‌മെന്റില് പരിഗണിക്കപ്പെടാത്തവര്‍ക്കും അലോട്ട്‌മെന്റിലൂടെ ലഭിച്ച പ്രവേശനം റദ്ദാക്കിയവര്‍ക്കും പ്രത്യേകമായി ഫീസടയ്‌ക്കാതെ നിലവിലുള്ള ആപ്ലിക്കേഷന് നമ്പരും പാസ്‌വേഡും ഉപയോഗിച്ച് 'അക്കൗണ്ട് ക്രിയേഷന്' എന്ന ലിങ്കിലൂടെ ലഭിക്കുന്ന പുതിയ ആപ്ലിക്കേഷന് നമ്പരും പഴയ പാസ്‌വേഡും ഉപയോഗിച്ച് ലോഗിന് ചെയ്‌ത് ഓപ്‌ഷനുകള് പുതുക്കാം. അപേക്ഷകന്റെ പിന്നീടുള്ള ആവശ്യങ്ങള്‍ക്കായി പുതിയ ആപ്ലിക്കേഷന് നമ്പര് ഉപയോഗിക്കാം. ലോഗിന് ചെയ്‌തശേഷം അപേക്ഷകന് നേരത്തെ നല്‍കിയ അപേക്ഷയിലെ തെറ്റുകള് തിരുത്താം. പുതുതായി ഓപ്‌ഷനുകള് നല്‍കാം.\nമുമ്പ് അപേക്ഷ നല്‍കാത്തവര്‍ക്ക് പുതുതായി ഫീസടച്ച് സപ്ലിമെന്ററി അലോട്ട്‌മെന്റില് പങ്കെടുക്കാം. സപ്ലിമെന്ററി അലോട്ട്‌മെന്റില് പങ്കെടുക്കുന്നവര് പുതുതായി ഓപ്‌ഷന് നല്‍കണം. ഓപ്‌ഷനുകള് നല്‍കിയശേഷം അപേക്ഷ സേവ് ചെയ്‌ത് ഓണ്‍ലൈനായി സമര്‍പ്പിക്കണം. അപേക്ഷയുടെയോ ഓപ്‌ഷനുകളുടെയോ പ്രിന്റൗട്ട് സര്‍വകലാശാലയില് സമര്‍പ്പിക്കേണ്ട. വിവിധ കോളജുകളിലെ ഒഴിവുള്ള പ്രോഗ്രാമുകളുടെ വിശദവിവരം സര്‍വകലാശാല വെബ്‌സൈറ്റില് ജൂലൈ അഞ്ചിന് പ്രസിദ്ധീകരിക്കും. മുന് അലോട്ട്‌മെന്റുകളിലും മാനേജ്‌മെന്റ്/കമ്മ്യൂണിറ്റി മെറിറ്റ്/സ്‌പോര്‍ട്‌സ്/കള്‍ച്ചറല് പി.ഡി. ക്വാട്ടകളിലേക്ക് സ്‌ഥിരപ്രവേശനം നേടിയവര് സപ്ലിമെന്ററി അലോട്ട്‌മെന്റിലൂടെ വീണ്ടും ഓപ്‌ഷനുകള് നല്‍കുകയും അലോട്‌മെന്റ് ലഭിക്കുകയും ചെയ്‌താല് പുതുതായി അലോട്‌മെന്റ് ലഭിക്കുന്ന ഓപ്‌ഷന് നിര്‍ബന്ധമായും സ്വീകരിക്കണം. നിലവിലെ പ്രവേശനം റദ്ദാക്കപ്പെടും.\nബി.എഡ്. പ്രവേശനം 26ന്\nട്രെയിനിങ് കോളജുകളിലെ ദ്വിവത്സര ബി.എഡ്. പ്രോഗ്രാമുകളിലെ ഇന്റര്‍വ്യൂ/പ്രവേശനം 26ന് നടത്താന് പുതുക്കി നിശ്‌ചയിച്ചു. റാങ്ക് ലിസ്‌റ്റ് 22ന് പ്രസിദ്ധീകരിക്കും.\nസിവില് സര്‍വീസ് പരിശീലനം; പ്രവേശന പരീക്ഷ 30ന്\nസിവില് സര്‍വീസ് ഇന്‍സ്‌റ്റിറ്റ്യൂട്ടിന്റെ ഈ വര്‍ഷത്തെ പ്രിലിംസ് കം മെയിന്‍സ് ബാച്ചിലേക്കുള്ള വിദ്യാര്‍ഥികളെ തെരഞ്ഞെടുക്കുന്നതിനായി 23ന് നടത്താനിരുന്ന പ്രവേശന പരീക്ഷ 30ലേക്ക് മാറ്റി. പരീക്ഷകേന്ദ്രവും മറ്റു വിശദവിവരവും വിദ്യാര്‍ഥികളെ ഇമെയിലിലൂടെ അറിയിക്കും.\nനാലാം സെമസ്‌റ്റര് ബി.എഫ്.ടി./ബി.എസ്‌സി. അപ്പാരല് ആന്‍ഡ് ഫാഷന് ഡിസൈന്, സി.ബി.സി.എസ്.എസ്. (2013-2016 അഡ്‌മിഷന് റീഅപ്പിയറന്‍സ്) മാര്‍ച്ച് 2019 പരീക്ഷയുടെ പ്രാക്‌ടിക്കല് ഇന്നുമുതല് ആരംഭിക്കും.\nനാലാം സെമസ്‌റ്റര് ബി.എസ്‌സി. കമ്പ്യൂട്ടര് സയന്‍സ് (സി.ബി.സി.എസ്.എസ്.- 2013-2016 അഡ്‌മിഷന് റീഅപ്പിയറന്‍സ്)മാര്‍ച്ച് 2019 പരീക്ഷയുടെ പ്രാക്‌ടിക്കല് 21ന് ആലുവ യു.സി. കോളജിലും 25ന് ഇടപ്പള്ളി സ്‌റ്റാസിലും നടക്കും.\nനാലാം സെമസ്‌റ്റര് എം.എസ്‌സി. ഇലക്‌ട്രോണിക്‌സ് (സി.എസ്.എസ്.-റഗുലര്/റീഅപ്പിയറന്‍സ്) ജൂണ് 2019 പരീക്ഷയുടെ പ്രാക്‌ടിക്കല്/പ്ര?ജക്‌ട്/വൈവാവോസി 24, 25, 26 തീയതികളില് അതത് കോളജുകളില് നടക്കും.\nനാലാം സെമസ്‌റ്റര് ബി.എസ്‌സി. ഇലക്‌ട്രോണിക്‌സ്, കമ്പ്യൂട്ടര് മെയിന്റനന്‍സ് ആന്റ് ഇലക്‌ട്രോണിക്‌സ് (2013-2016 അഡ്‌മിഷന് റീഅപ്പിയറന്‍സ്-സി.ബി.സി.എസ്.എസ്.) മാര്‍ച്ച് 2019 പരീക്ഷയുടെ പിറവം ബി.പി.സി. കോളജ്, മാറമ്പിള്ളി എം.ഇ.എസ്. കോളജ് എന്നിവിടങ്ങളിലെ പ്രോഗ്രാമിങ് ഇന് സി. ലാബ് മാറമ്പിള്ളി എം.ഇ.എസ്. കോളജിലും, പുതുപ്പള്ളി സി.എ.എസ്, കടുത്തുരുത്തി സി.എ.എസ്. എന്നിവിടങ്ങളിലെ പ്രോഗ്രാമിങ് ഇന് സി ലാബ് പുതുപ്പള്ളി സി.എ. എസിലും 24ന് നടക്കും. പിറവം ബി.പി.സി. കോളജ്, പെരുമ്പാവൂര് ജയ് ഭാരത് കോളജ്, മാറമ്പിള്ളി എം.ഇ.എസ്. കോളജ്, രാജകുമാരി എന്.എസ്.എസ്. കോളജ്, പുത്തന്‍വേലിക്കര പ്രസന്റേഷന് കോളജ്, ആലുവ യു.സി. കോളജ്, ഇടപ്പള്ളി സീപാസ് എന്നീ കോളജുകളിലെ മൈക്രോപ്രോസസര് ലാബ് പെരുമ്പാവൂര് ജയ് ഭാരത് കോളജിലും കടുത്തുരുത്തി സി.എ.എസ്., പുതുപ്പള്ളി സി.എ.എസ്., മല്ലപ്പള്ളി സി.എ.എസ്., കോന്നി എം.എം.എന്.എസ്. എന്നീ കോളജുകളിലെ മൈക്രോപ്രോസസര് ലാബ് പുതുപ്പള്ളി സി.എ.എസിലും 25ന് നടക്കും.\nഅഞ്ചാം സെമസ്‌റ്റര് ബി.എഫ്.ടി. (2013, 2014, 2015, 2016 അഡ്‌മിഷന്) സി.ബി.സി.എസ്.എസ്. പരീക്ഷയുടെ പ്രാക്‌ടിക്കല് 25ന് ചങ്ങനാശേരി അസംപ്‌ഷന് കോളജില് നടക്കും.\nസ്‌കൂള് ഓഫ് കെമിക്കല് സയന്‍സസില് എം.എസ്‌സി. രസതന്ത്ര പ്രോഗ്രാമില് പട്ടികവര്‍ഗ വിഭാഗത്തില് സീറ്റൊഴിവുണ്ട്. യോഗ്യരായവര് അസല് രേഖകളുമായി 24ന് രാവിലെ 10ന് പഠനവകുപ്പില് എത്തണം. ഫോണ്: 0481-2731036.\nകോളേജ് യൂണിയന് തെരഞ്ഞെടുപ്പ്; പ്ര?ഫോര്‍മ നല്‍കണം\n2018-19 അധ്യയന വര്‍ഷത്തെ കോളജ് യൂണിയന് തെരഞ്ഞെടുപ്പില് കൗണ്‍സിലര്‍മാരായി തെരഞ്ഞെടുക്കപ്പെട്ടവരുടെ വിശദാംശങ്ങളും ഫോട്ടോയുമടങ്ങിയ നിര്‍ദ്ദിഷ്‌ട പ്ര?ഫോര്‍മ നല്‍കാത്ത അഫിലിയേറ്റഡ് കോളജുകള് അവ നല്‍കണം. പ്രിന്‍സിപ്പലിന്റെ സാക്ഷ്യപ്പെടുത്തലോടെ 30ന് മുമ്പായി സര്‍വകലാശാല ഇലക്ഷന് വിഭാഗത്തില് സമര്‍പ്പിക്കണം. പുതുക്കിയ മാതൃകാ പ്ര?ഫോര്‍മ വെബ്‌സൈറ്റില് ലഭിക്കും.\nസഹകരണ ബാങ്ക്‌ക്ല ര്‍ക്ക് പരീക്ഷ പരിശീലനം\nബി.കോം (കോ-ഓപ്പറേഷന്), ജെ.ഡി.സി., എച്ച്.ഡി.സി. യോഗ്യതയുള്ളവര്‍ക്ക് സഹകരണ സംഘങ്ങളിലെ ജൂനിയര്‍ക്ല ര്‍ക്ക് തസ്‌തികകളിലേക്കുള്ള നിയമനത്തിനായി കോ-ഓപ്പറേറ്റീവ് സര്‍വീസ് എക്‌സാമിനേഷന് ബോര്‍ഡ് നടത്തുന്ന പരീക്ഷയ്‌ക്കുള്ള തീവ്ര പരിശീലന പരിപാടി മഹാത്മാ ഗാന്ധി സര്‍വകലാശാല എംപ്ലോയ്‌മെന്റ് ഇന്‍ഫര്‍മേഷന് ആന്‍ഡ് ഗൈഡന്‍സ് ബ്യൂറോയില് ആരംഭിക്കുന്നു. സര്‍വകലാശാല കാമ്പസില് നടക്കുന്ന പരിശീലനത്തില് പങ്കെടുക്കാന് താല്‍പര്യമുള്ളവര് വിശദവിവരത്തിന് 0481-2731025 എന്ന ഫോണ് നമ്പരില് ബന്ധപ്പെടണം.


യു.കെ: കൊവിഷീല്‍ഡ് വാക്‌സിന്റെ കാലാവധി ആറുമാസമെന്ന് ബ്രിട്ടനിലെ ഗവേഷകര് - British Kairali\nലണ്ടൻ: ഇന്ത്യയിലെ വാക്‌സിന്റെ കാലാവധി ആറുമാസമെന്ന് ബ്രിട്ടനിലെ ഗവേഷകര് നടത്തിയ പഠനത്തില് പറയുന്നു. ആസ്ട്രാസെനക്കയുടേയും ഭാരത് ബയോടെക്കിന്റെയും വാക്‌സിനുകളുടെ കാലാവധി ആറുമാസമാണെന്നും അതിനു ശേഷം വാക്‌സിന് എടുക്കാത്ത വ്യക്തിയുടെ പ്രതിരോധ ശേഷിയായിരിക്കുമെന്നും പഠനത്തില് പറയുന്നു. ഫൈസറിനും ആറുമാസത്തെ കാലാവധിയുണ് ഉള്ളത്.\nമുതിര്‍ന്നവരില് പ്രതിരോധ ശേഷി 50 ശതമാനത്തില് താഴെയാകും. അതേസമയം ഇത് പരിഹരിക്കാന് ബൂസ്റ്റര് വാക്‌സിന് സ്വീകരിക്കണമെന്നും ഗവേഷകര് പറയുന്നു.\nയു.എ.ഇ: ഷാര്‍ജയില് കൊവിഡ് നിയന്ത്രണങ്ങളില് കൂടുതല് ഇളവുകള് - മാളുകളിലും സിനിമാ തീയറ്ററുകളിലും പ്രവേശിക്കാവുന്ന ആളുകളുടെ എണ്ണം വർദ്ധിപ്പിച്ചു\nഷാര്‍ജ: ഷാര്‍ജയില് കൊവിഡ് പ്രതിരോധത്തിനായി ഏര്‍പ്പെടുത്തിയിരുന്ന നിയന്ത്രണങ്ങളില് കൂടുതല് ഇളവുകള് അനുവദിച്ചു. പൊതുസ്ഥലങ്ങളില് കൂടുതല് പേര്‍ക്ക് പ്രവേശനാനുമതി നല്‍കിക്കൊണ്ടാണ് എമിറേറ്റിലെ എമര്‍ജന്‍സി, ക്രൈസിസ് ആന്റ് ഡിസാസ്റ്റര് മാനേജ്‍മെന്റ് ടീം പുതിയ നിര്‍ദേശങ്ങള് പുറത്തിറക്കിയത്. മാളുകളിലും സിനിമാ തീയറ്ററുകളിലും മറ്റ് വിനോദ കേന്ദ്രങ്ങളിലും പ്രവേശിക്കാവുന്ന ആളുകളുടെ എണ്ണം ആകെ ശേഷിയുടെ 80 ശതമാനമായി വര്‍ദ്ധിപ്പിച്ചിട്ടുണ്ട്. വിവാഹ ഹാളുകളില് ആകെ ശേഷിയുടെ 60 ശതമാനം പേരെ അനുവദിക്കും. എന്നാല് ചടങ്ങില് പങ്കെടുക്കുന്ന ആകെ […]\nകോവിഡ് വാക്സിൻ സംസ്ഥാനത്ത് നിർമിക്കുന്നത് പരിഗണനയിൽ; ജൂണ് 15നകം പരമാവധി എല്ലാവർക്കും വാക്‌സിന്\nഒമാൻ: ഖോർ അൽ ഖുറയിം, ദേശാടന പക്ഷികൾക്ക് പ്രിയപ്പെട്ടയിടം\nഷിക്കാഗോയില് വിമാനനിയന്ത്രണ വാഹനത്തിന്റെ അടിയില്‍പെട്ട് മലയാളി ജീവനക്കാരന് മരിച്ചു\nചെന്നൈ: വിവാഹം കഴിഞ്ഞ് മൂന്നാം ദിവസം ഭര്‍ത്താവ് ഭാര്യയെ ചുട്ടു കൊന്നു\nമണിപ്പൂര്: ചാണകം കൊവിഡ് ഭേദമാക്കില്ലെന്ന് ഫെയ്‌സ്ബുക്ക് പോസ്റ്റിട്ടതിന് രണ്ടുപേരെ ദേശീയസുരക്ഷാ നിയമപ്രകാരം അറസ്റ്റ്


മുക്കത്ത് കാറിനുള്ളില് യുവതി മരിച്ചനിലയില്; മരണപ്പെട്ടത് സ്വകാര്യ സ്‌കൂളിലെ അധ്യാപിക - BIGNEWSLIVE | Latest Malayalam News\nകോഴിക്കോട്: മുക്കം മരഞ്ചാടിയില് യുവതിയെ കാറിനുള്ളില് മരിച്ച നിലയില് കണ്ടെത്തി. മരഞ്ചാടിയിലെ സ്വകാര്യ സ്‌കൂളിലെ അധ്യാപിക ദീപ്തിയെയാണ് മരിച്ച നിലയില് കണ്ടെത്തിയത്. സീറ്റ് ബെല്‍റ്റിട്ട് ഡ്രൈവിങ് സീറ്റില് ഇരിക്കുന്നനിലയിലായിരുന്നു മൃതദേഹം.\nഅതേസമയം, യുവതിയ്ക്ക് സാരമായി പൊള്ളലേറ്റിട്ടുണ്ട്. കാറിന്റെ ചില ഭാഗങ്ങളും കത്തിയനിലയിലാണ് കണ്ടെത്തിയിരിക്കുന്നത്. മരഞ്ചാടിയിലെ റബര് തോട്ടത്തിലാണ് കാര് കണ്ടെത്തിയത്. സംഭവത്തില് മുക്കം പോലീസ് കേസെടുത്ത് അന്വേഷണം ആരംഭിച്ചിട്ടുണ്ട്.\nTags: carCar Burn\nബിജെപി ദേശീയ വൈസ് പ്രസിഡണ്ട് എപി അബ്ദുള്ളക്കുട്ടിയെ അപായപ്പെടുത്താന് ശ്രമം; സഞ്ചരിച്ച കാറിന്റെ പിറകില് ലോറി ഇടിച്ചത് രണ്ട് തവണ, ഭക്ഷണം കഴിക്കുമ്പോഴും അപമാനിച്ചെന്ന് പരാതി\nഅഭിഭാഷക ദീപിക സിങ് രജാവത്തിനെതിരെ ഭീഷണിയുമായി ഹിന്ദുത്വ പ്രവര്‍ത്തകര്; നിന്റെ ശവക്കുഴി ജമ്മുവിന്റെ മണ്ണില് കുഴിക്കുമെന്ന് കൊലവിളി\nകണ്ടെയ്‌നര് ലോറി തട്ടിയെടുത്ത് മൊബൈല് ഫോണുകള് മോഷ്ടിച്ചു; കവര്‍ന്നത് 15 കോടിയോളം വില വരുന്ന, 14500ത്തിലധികം ഫോണുകള്!